
Nuper cum Plauti comoedias perlegerem, sub oculos mihi 
cecidit, quantopere illis temporibus aut et vel particularum 
significationes inter se diversae fuissent, et quo intentius ani- 
mum advertebam, eo magis sententia haec confirmabatur, prae- 
sertim cum etiam Terentium isdem legibus constrictum esse 
viderem. Itaque cum operae pretium esse putarem, si quis 
quaereret, quamdiu hic rei status mansisset et quomodo circum- 
volventibus saeclis se mutavisset, Romanarum litterarum mo- 
numenta nobis servata perscrutatus et fata utriusque particulae 
persecutus sum, ita ut praecipue tempora quae tendunt fere 
usque ad Ciceronis adulescentiam plene exhaurlrem, ex iis autem 
quae sequuntur nonnuUa tantum eligerem, ea scilicet, quae ad 
rem demonstrandam maioris momenti esse viderentur. Quibus 
omnibus locis in unum collectis utrique particulae, ut ita dicam, 
curriculum vitae brevissime adumbravi. 



I. Grammaticorum latinorum praecepta 
de aut et vel enumerantur. 

Primo loco quaestionis ponenda sunt , quae veteres gram- 
matici de vi et significatione illarum particularum senserunt et 
in artibus suis tradiderunt. Quod ideo fit maxime, ne auctori- 
tatem eorum spernere videar; neque vero adhuc ita composita 
sunt testimonia, ut facile atque commode perspici possint. Qui- 
bus ex grammaticis Priscianus nos docet spissioribus et ube- 
rioribus praeceptis, nimirum quae continentur eis libris in quibus 
de syntaxi agit. Sunt vero haec: 

Prisc. XVI, 7 (coUectionis Keilianae tom. III p. 97) : Dis- 
iunctivae sunt, quae quamvis didiones coniungunt, sensum tamen 

disiunctum et alteram quidem rem esse, alteram vero non esse 
significant^ ut ^ve, vel^ aut\ Vergilius in VII (v. 199) 

Sive errore viae seu tempestatibus acti 

et ^vel dies est vel nox\ luvenalis in I (3, 295) 

aut dic aut accipe calcetn, 

Vergilius in II Aeneidos (v. 48) 

Aut aliquis latet error, equo ne creditey Teucri 

in eodem (v. 46) 

AtU haec in nostros fabricata est machina muros. 

Et est, quando indicative dicuntur, est quando dubitative: indi- 
cative, ut ^aut lux est aut tenebrae\ dubitative, ut ^aut prodest 
atU non prodest divitias quaerere\ 

Subdisiundivae sunt, quae voce disiunctivarum utrumque 
tamen esse significant, vel simul, ut copulativae, vel discrele, 
Simul, ut Terentius in Eunucho (III, 1, 7sq.) 

vel rex semper maximas 
Mihi gratias agehat 

pro ^etiam re£. Idem in Phormione (V, 8, 96) 

Vel oculum excludito, est uJbi vos ulciscar locus * 

et ^Alexander sive Paris^ pro ^Alexander qui et Paris dicitur; 
similiter Jdars sive Mavors, Qradivu^ vel Maspiter, praesul est 
bellorum\ 

Discrete utrumque tamen esse significaty ut foto die vel legit 
iste vel cogitaf; significat enim et legere et cogitare, sed non simul 
utrumque facere, sed aliis horis legere, aliis cogitare. Similiter 
^remex vel expellit remum vel attrahit\ cum simul paene utrum- 
que fieri intellego, sed distincte; alius enim motus pellentis, alius 
trahentis. Simiiiter si dicam fiel tunicam mihi accommoda vel 
etiam paenulam\ subdisiundivum est; videor enim in alterius 
petUione libenter utrumque accipere. Sed potest hic etiam dis- 
iunctiva esse, aliud est enim alterutrum petere, aliud utrumque. 
Ergo si dicam ^vel tunicam vel paenulam\ alterutram ostendo; 
cum vero addam ^vel etiam tunicam\ ostendo vel unam rem velle 



1) Quam falso hos duos locos interpretatus sit grammaticus , postea 
indicabo, cf. sub cap. Y. 

vel duas, quod est disiunctivum. Invenitur tamen ^veC coniunctio 
etiam deminutionem significans, ut Lucanus in VII (v. 29) 

feliXj 81 te vel ftic tua Roma videret, 

Prisc. XVII, 11 (p. 114): Coniunctiones quoque copulativae 
et disiunctivae esse dinoscuntur ah aliis partibus orationis, quae 
eis sociantur, ut ^vel, auf non solum disiunctivae, sed etiam co- 
pulativae reperiuntur, ut Terentius in Eunucho (III, 1,7 sq.) 

vel rex aemper maximas 
Mihi gratias agehat quicqtiid feceram; aliis non item 

pro ^et rex\ Vergilius in IV Aeneidos (v. 62) 

Aut ante ora deum pinguis spatiatur ad aras 
fluf pro ^eS. 

Prisc. XV, 18 (p. 74): In l pauca inveniuntur: jsemel, pol, 
edepoV. ^veV etiam coniunctio pro ^valde* frequenter invenitur. 
Cicero pro Murena (14,31): vel maximum hellum populum Ro- 
manum cum rege Antiocho gessisse, 

Prisc. XV, 39 (p. 89) : Et manifestum est, quod aptius quidem 
praeponuntur (sc. adverhia), quomodo adiectiva nomina^ ut fionus 
homo bene agit, fortis imperator fortiter pugnat\ Licet tamen 
tam haec quam illa praepostere proferre, exceptis monosyUahis 
quidem omnibus, ut ^non, ne, dum, cum^ temporali, ^per quod 
adverbium est, quando affirmationem significat^ sicut etiam ^veV^ 
cum pro j)alde ponitur. 

Prisc. XVI, 10 (p. 99): /iV quoque pro jsaltem* et ^veV et 
^auf invenitur. ,..et ^si non vis ediscere, veV) intellege pro 
jsaltem intellege^; similiter jsi non fadis dehitum reddis, aut 
verhis age gratias* pro ^saltem verhis\ 

Prisc. XVIII, 171 (p. 286): yk coniunctionem illi et pro yccQ 
et pro yovv ponunt , quomodo et nos jxV et ^veV et jauV pro ^eV 
et pro jsaltem'] jveV autem etiam pro jvalde^ invenitur. 

In additamento , quod multi codices anle libri decimi sep- 
timi exordium exhibent (p. 107): 

ut jveV pro jveluf. Horatius in II sermonum (8, 29 sq.) 

Ut vel continuo patuit cum passeris atque 
Ingustata mihi porrexerit ilia rhotnbi 

1) Cf. infra p. 9. 

quae verba ex Prisciani sapientia scholastica sumpta esse non 
possunt ; ille enim secutus analogiam eoruni locorum, quos supra 
exscripsi, hic quoque vel pro et positum esse edixisset. 

Prisc. XVI, 5 (p. 96) : ^ne' quoque, quando iva fit} significat^ 
coniunctio est causalis^ ut Vergilius in II Aeneidos (v. 187 sq.) 

Ne recipi portis atU duci in moenia possitj 
Neii populum antiqua siib religione tueri 

et nota, ^auf quoque et jieu hic pro copulativis esse coniunctionibus. 

Sequuntur iam reliqua grammaticorum testimonia. Diomedes 
(tom. 1 K. p. 417): 

De aut coniunctione,^) 

Aut coniundio duhitativaw^ si geminetur, habet potestatem. Qui 
enim dicit ^aut librum volo aut pretium\ utrumque ex aequo de- 
siderare significat, ut illis (Aen. 11,36—38) 

atU pelago Danaum insidias suspectaque dona 
praecipitare iubent s. i. u, f, 
aut terehrare cavas uteri e. (t.) L 

aut, si semel subiciatur, diminutiva est et gradum habet ad in- 
feriora tendentem, ut cum dicimus }ibrum volo aut pretium^-^ ut 
si liber, quem potissimum volo, minime reddatur, tum quod se- 
cundum est, vel^) pretium. Vt (Aen. 1,69—70) 

Incute vim ventis ss. o. p. 
Aut age diversas 

nam furens luno et irata quod gravissimum credebat optavit, 
deinde quod secundum intulit. Huius coniunctionis qualitates 
sunt multae. Modo comminativa est, cum dicimus ^aut da mihi 
aut rapio* ut (Verg. ecl. VII, 21 sqq.) 

Ngmphae, noster amor, Lihethrides, aut mihi carmen 
Quale meo Codro, concedite; proxima Phoehi 
Versihus Ule facit; aut, si non possumus omnes . . . / 

modo hortativa est ita (Aen. IX, 495) jnut tu magne pater divum 
miserer^ ut est dictum et illud (Aen. V, 691) 

Vel tu, quod superest, infesto fulmine morti, 
Si mereor, demitte; 



1) Cuius loci de fontibus cf. Jeep Mus. Rhen. t. 51, p. 418. 

2) Cf. infra p. 9. 

Modo coniundiva pro ^ef ut (Aen. 1,414) 

MoUrive moram aiU veniendi poscere causas 

et pro ^qui ut (Georg. 1, 410) 

Uquidas corvi presso ter guUure voces 
Aut quater ingeminant 

pro fer quaterque\ Modo pro separativa ^) ut (Aen. 1, 434) 

Aut onera accipiunt venientum aut agmine facto 

item (Aen. IV, 62) 

Aui ante ora deum pinguis s. a, 

niodo fundit modo spatiatur; item (Aen. XII, 329) 

Semineces volvit multos, aut agmina cursu 
proterit et raptas fugientihus ingerit hastas. 

Dosilhei ars grammatica (VII p. 423), quae magnam partem 
ad verbum cum Diomede consentit , ita tamen , ut saepius ali- 
quid omiserit: 

Aut coniunctio dubitativam, si geminetur, habet potestatem. 
Qui cnim dicit ^aut librum volo aut pretium^ utrumque se ex 
aequo desiderare significat, ut in illis (Aen. 11, 36) 

atU pelago Danaum insidias suspectaque dona 
prascipitare iubet subiectisque urere flammis 
aut terebrare cavas uteri et temptare latehras; 

aut, si semel subicitur, diminutiva est et habet gradum ad in- 
feriora tendentem^ ut (Aen. 1,69—70) 

Incute vim ventis svJbmersasque obrue puppes 
aut age diversas et disice corpora ponto; 

nam furens luno et irata quod {gravissimum credebat optavit, 
deinde quod) secundum intulit. [coniunctionis tantumj modo 
comminativa est ^{aut) da mihi aut rapio^ ut (ecl. VII, 21 sqq.) 

Nymphae, noster amor, Libethrides, auJt mihi carmen, 
Quale meo Codro, concedite; proxima Fhoebi 
Versibus ille facit; autj si non possumus omnes, 
Hic arguta sacra pendebit fl^tula pinu. 

Modo hortativa, ut ^aut tu magne (pater) divum miserere 
et illud (Aen. V, 691) 



1) Cf. infra sub cap. IV. 

Avt tu, quod superest, infesto fulmine fnorti, 
Si mereor, dimitte, 

Modo coniunctivd pro ^et* (Aen. 1, 414) 

Moliri aut moram aut veniendi poscere causas 

et pro jque* ut (Georg. 1, 410) Jiquidas presso ter gutture voces 
corvi aut quater ingeminanf pro ^quaterque\ Modo pro sepa- 
rativa (Aen. 1,434) 

Aut onera accipiunt venientum aut agmine facto 
Ignavum fucos pecua a praesepibus arcent. 

(Aen. IV, 62) 

Aut ante ora deum pinguis spatiatur ad aras 

modo fundit modo spatiatur, (Aen. XII, 329) 

aut raptas fugientibus ingerit hastas. 

Pars quoque Augustini regularum (V p. 521) quae huc 
pertinet, ex eodem vel simillimo fonte exhausta esse videtur. 
Ibi haec quidem leguntur: 

Item aut coniunctio muUa significat, Modo enim pro ad- 
verbio discretionis accipitur, ut (Aen. VII, 162) 

Ante urbem pueri et primaevo flore iuventus 
Exercentur equis domitantque in putvere currus 
Aut acris tendunt arcus aut lenta lacertis 
Spicula contorquent 

modo pro temporis significatione ui (Aen. IV, 62) 

Aut ante ora deum pinguis spatiatur ad aras 

id est jtunc ante ora deum pinguis spatiatur ad aras^\ item 
(Aen. XU, 329) 

atU agmina curru 
Proterit aut raptas fugientibus ingerit hastas. 

Editionis Keilianae tom. VIII, qui supplementa continet, 
p. 57 et 169 sex disiunctivae particulae nominantur : aw/, ve, vel^ 
nCj nec^ neque; et p. 156 legimus: Disiunctivae^ quae verha dis- 
iungunt, sed sensum copulant, ut est ^auf, Nam quando dico 
^aui ego aut t\j^ verba quidem disiuncta sunt^ (sensus tamen co- 
pulatur), Nam qui dicit ^ego aut tu\ non dicit ^ufrique eamus\ 
sed ^unus e duobus\ 

Denique artius inter se coniungendi sunt et Probi locus 
quidam et Cledonii, quos ambo eundem auctorem exscripsisse 

planum est. Quem utrumque locum totum hic me ponere opus 
est, ut iudicari possit, quomodo alia ex alils nexa et omnia 
inter se coUigata sint, prohibeamque ne partes ex contextu 
ereptae falso intellegantur. 

Probi instituta artium (IV p. 145): 

Sane sunt cdiquae coniunctiones , quae et aliarum partium 
orationis habeant significationes; et ideo subiciemu^ earundem 
rationem^ qua intellegantur ^ quando sint coniunctiones vel 
quando aliis partibus orationis inveniantur respondere. Sunt 
auiem numero novem hae. ^que\ si post qu e litteram habeat 
tantum, erit coniunctio, ut ffu^\ ^^ ^^^ ^^> ^^ pronomen^ ut 
^quae, ^at\ si per t litteram scribatur, erit coniunctio^ ut ^af; 
si vero per d, erit praepositio, ut ^ad\ ^auf, si sine adspiratione 
scnbatur et in t litteram exeat^ erit coniunctio; si vero Jiaud^ 
cum adspiratione scribatur et in d litteram exeat, erit adverbium. 
^ve\ si parti orationis stibiungcUur ^ erit coniunctio, ut apud 
Vergilium (Aen. 1,593) 

Bariuave lapis circumdatus auro, 

Si vero ^ve parti orationis praeponatur, erit interiectio vel ad- 
verbium, Sed quando sit ^ve^ interiectio vel quando adverbium, 
iam in interiectione satis tradabimus. ^ne\ si subiungatur, erit 
coniunctio^ ut apud Vergilium (Aen. I, 37) 

mene incepto desistere victam; 

si vero ^ne^ praeponatur, erit adverbium, ut apud Vergilium 
(Aen. n, 48) 

ne credite Teucri, 
Quidqtdd id est. 

Item jhe si gravem accentum habeat, erit coniunctio, ut puta 
(Aen. 1, 132) 

Tantane vas generis tenuit fiducia vestri ? 
Si vero jie acutum habeat, erit adverbium , ut puta : ne credite 
Teucri, quidquid id est. jquoque\ si non ad ablativum casum 
respondeatj erit coniunctio, ut apud Vergilium (Aen. VII, 1) 

Tu quoque litoribus nostris, Aeneia nutrix. 

Si vero jquoque ad ablativum casum respondeat, erit pronomen^ 
ut puta p, quoqui. ^porro si ^erwni significat^ erit coniunctio^ 
ut ptUa j9orro autem*; si vero jporr(> ],onge* significat, erit ad- 

verbium, ut puta ,porro hinc ad stadia mille\ ^quando^ si jqua- 
tenus^ significat, erit coniunctio, ut puta ^quando hoc iibi plncet^ 
factum puta* ; si vero jquando^ tempus slgnificat, erit adverhium^ 
ut puta ^quando erit ista res, fiat\ ^quamquam^ si non ad accu- 
sativum casum respondeat^ erit coniunctio, ut puta ^quamquatn 
patres conscripti*; si vero ^quamquam^ ad accusativum casum 
respondeat, erit pronomen^ ut puta Jianc quamquam*. 
Cui loco respondet Cledonii ars t. V p. 74: 
Nam et coniunctiones pro aliis coniunctionihus : veteres fre- 
quenter coniunctiones pro coniunctionihus ponehant [et cansales 
pro rationalihusj , ut ^suhiectisque urere fiamnm (Aen. II, 37) 
pro ^suhiectisve\ copulativa pro disiunctiva [ut prius]. ^ne iuncta 
coniunctio est^ separata adverhium^ ut (Aen. IX, 114) jie trepi- 
date m. T\ ^af per t coniunctio est, per d praeposiiio. ^auf si 
sine h aspiratione et in t exit, coniunctio est ; si vero cum h aspi-- 
ratione et in d exit^ adverhium. ^e iuncta coniunctio est^ sepa- 
rata interiectio est. ^VeV separata adverhium est, iuncta 
coniunctio est et gravem accentum in coniunctione hahet^ 
in adverhio acutum. ^quoque' si ahlativo casui non respondeat^ 
coniunctio est; si ahlativum hahuerit, pronomen ut ^a quoque. 
,Porro^ si ^vero* significat, coniunctio est\ si J^onge^^ adverbium 
temporis. ^Quando* si ^quatenus' significat^ coniunctio est^ si 
dicam ^quando hoc tibi placef\ si vero tempus, adverhium est, 
ut ^quando venit\ jQuamquam si acctisativo non respondeat^ 
coniunctio est, ut ^quamquam patres conscripti ; si accusativo re- 
sponderit , compositum pronomen est , ut ^quamquam iustitiam\ 
^^ etiam ornativa coniunctio est, iit Jllece\ et ideo coniunctio 
est, quia postponitur. 

Quae praecepta quamvis omnia fere obscura et abstrusa 
oracula nobis esse videantur, quae neque a nobis plane intel- 
leguntur neque ab ipsis, qui cantarunt, penitus percepta esse 
possunt, imprimis miramur apud Gledonium vel separatum et 
vel iunctum discerni. Quae distinctio tam mira est eaque, quae 
ex litteris comperta habemus, adeo invertit, ut quod locos am- 
plissimos Probi et Cledoni plenos exscripsi, veniam mihi pa- 
ratam fore sperem. Quid enim sibi vult vel separatum et vel 
iunctum ? Nescio an Cledonius iile ipse ad hoc rogatum re- 

spondere potuerit. Quod enim iunctum est, eodem modo quo 
enclitica ve et ne voci cuidam subiungatur necesse est. Quo- 
modo autem talem vel particulae fortunam nobis fingamus? 
Ilaque aliam viam ingrediamur et errorem vel auctoris vel, 
quod verisimilius est, apographi irrepsisse statuamus. Nam si 
seriem earum vocum, quas et Probus et Cledonius tractaverunt, 
inspicimus, hanc Probi 

que at aut ve ne quoque porro quando quamquam 
hanc Cledoni invenimus 

que ne at aut ve vel quoque porro quando quamquam ce. 
Cledonius igitur ne secundo loco posuit quavis de causa; 
cum deinde ad illum locum perventum est, quo illa ars quam 
imitatur aut excerpit ne praebuerat, nescio qua via vel illabitur 
et 7ie particulae hereditatem relictam libenter recipit; sic quae 
de ve dicta erant, ad vel perperam translata sunt. Mirum enim 
est, quod etiam duo accentus qui apud Probum illi ne aliributi 
sunt, apud Cledonium ad vel cesserunt. Equidem credo hac 
explicandi ratione difBcultatem , cui nos occurrimus, e medio 
sublatam esse. 

Quae grammaticorum latinorum praecepta, cum postea in 
singulis partibus commentarioli mei ad ea provocaturus sim, 
quotiescumque ex eis aliquem fructum ad nostram rem capere 
poterimus, hoc loco non amplius turbo, nisi quod hoc unum 
praemonendum esse censeo, neminem eorum in usu priorum 
temporum exquirendo operam navasse (excepto auctore addi- 
tamenti illius ante decimum septimum Prisciani librum nobis 
servati), sed omnes suam loquendi consuetudinem in antiquorum 
scriptorum sermonem explicandum temere transtulisse. Quae 
cum ita sint, ne adumbratum quidem invenimus, quantum inter 
vel et aut notionem discrepet, quia ipsi tum utraque particula 
promiscue utebantur. Ut unum porro exemplum addam et in 
clara luce ponam, eius notionis, quam Priscianus^) et vel et 
aiit vindicat, ut idem significet quod saltem (ea ratione qua 
formatum est exemplum : si non vis ediscere, vel intellege) priori- 
bus temporibus, quantum ego pei-spicio, vestigia non inveniuntur. 



1) Cf. p. 3; itidem Diomedes p. 4. 

Sed haec in quieto relinquamus et ad hilariorem conspectum 
oculos advertamus. Et primum quidem ex glossariis inferioris 
aetatis vilioribusque duos locos aflferam. In glossis Vergilianis 
(corp. gloss. lat. t. IV p. 431) legitur: aut quidj quidve , quo 
nihil lucramur. In magno autem thesauro c. Vaticani 3321 (ibid. 
p. 190) haec exstant: vels statim vel modo. Dlud vels manus 
ut videtur prima in vel correxit ; cod. Cassinensis eiusdem glos- 
sarii testis potius ita : vel statim modo. Quo loco primum grata 
est interpretatio modo et statim, quia usum Piauti genuinum 
praestat; sed hac de re postea dicemus. Deinde vero quam 
maxime mira illa scriptio vels, qualem formam grammatici nostri 
per coniecturam antiquissimam fuisse statuerunt ; et hac quoque 
de re infra disputandum erit. Moneo autem, quod ad manura 
est, illud vels in glossario mero errore librarii per dittographiam 
ortum esse posse; sequitur enim s littera vocis statim. Denique 
valde mirar^nur, si in tali glossario tam obsoleta forma, quam 
ignorat tota antiquitas, nobis esset servata. 

Superest aliud idque gravius. Prospere enim accidit, quod 
in PauH excerptis pauca saltem verba de disiunctivis particulis 
diem tulerunt. Legimus ibi s. v. vel p. 561,33 P.: 

Vel coUigatio quidem est disiundiva, sed non earum rerum, 
quae natura disiuncta sunt^ in quibus aut coniunctione rectius 
utimur^ ut: aut dies est aut nox, sed earum^ quae non sunt 
contra, e quibus quae eligatur^ nihil interest, ut Ennius (Bahrens 
p. 1. fr. fr. 376) 

Vd tu dictator vel equonm equitumque magister 
Eato vel coneul. 

Quo loco valde dolet quod Festus deest, nedum Verrium 
pretiosissimi operis auctorem redivivum ex Orco emergere ve- 
lim ; quod si tamen accideret, accuratius sciremus, quid vetusti- 
ores grammatici de vi et significatione utriusque particulae 
tradidissent. Gerte agnoscimus iam illis temporibus viros doctos 
hac in quaestione, quae ad vel et aut distinguenda pertinet, 
versatos esse neque me pudet, cum talis ducis nomine gloriari 
possim, in eadem re debiles et adhuc inexpertas vires exercere. 

Quantum vero intersit inter Prisciani et Verri scientiam, 
liceat mihi uno specimine iliustrare. Uterque enim, ut sen- 



# ' • * *«< 



— 11 — 

tentiam suam comprobet, eodera exemplo usus est; Priscianus 
(supra p. 2) legitimum esse dicit: vel dies est vd nox^ Verrius 
potius ita: aut dies est aut nox. Uter a partibus optimorum 
auctorum stet, examinare supervacaneum est. Sane quidem ex- 
iguae Verri reliquiae sinceram et probam latinitatem redolent. 

II. De aut et vel particularum etymologia. 

Aut particulam non solum apud Romanos invenimus, sed 
Osci nobis avti vel avt^ Umbri ote vel ute praebent (cf. Buecheleri 
lex. Ital. p. VI). ^ in fine vocis Osci partim servaverunt, partim 
oblitteraverunt, ita ut Bantiae quae sic ortae sunt diversae 
formae disiunctionis diversis notionibus responderent, cum avti 
id quod latinum aut, avt quod autem, at significaret. Contra 
Capuani avt solum usurpabant, quod et pro aut et pro autem^ 
at ponere solebant. Quod vero ad ceteras Oscorum civitates 
attinet, monumenta nobis non nisi avt exhibent, ita ut semper 
autem, at significet. Denique Umbrorum particula fuit ute vel 
ote^ in qua e littera sic explicatur, ut ex i attenuata sit (cf. 
V. Planta, Gramm. d. osk.-urabr. Dialekte II p. 465). Quae 
cum ita sint, concludere licet vocem hanc Italorum gentibus 
communem fuisse, quam quisque deinde sermo propriae enun- 
tiandi consuetudini accommodavit. 

De etymologia huius particulae haud male Lindemannus 
de adverb. III p. 8, quem citat ') Handius in Turselino I p. 525, 
ita disputavit: 

T^aut cognatum est cum particula autem respondetque Grae- 
corum av et avTs. Proprie igitur aut et autem significat rursum, 
iterum, quod quomodo cohaereat cum illa disiunctiva notione, 
quae inest particulae aut, et illa oppositiva, quam habet autem^ 
ei non mirum videbitur, qui reputaverit, quoties Latinorum 
aut vim habeat oppositivam , quoties Graecorum av et rf' av 
pro autem^ vero dicatur, et quantopere et forma et notione 
coniuncta sint Germanorum wieder et under,€ 



1) Handii his de verbis iudicium et eius t paragogicum , quod statuit 
graecae formae av additum esse, ita ut aut exortum sit, hic indicare quam 
repetere malo. 

Quomodo au syllaba ex iterativa significatione in opposi- 
tivam vel disiunctivam transferri potuerit, fiisius Kuehnerus 
exposuit de autem disputans (ausfuhrl. Gramm. d. lat. Sprache 
II p. 697). 

Aut igitur compositum est ex syllaba au (cf. graecum av) 
et demonstrativa terminatione 'ti locum indicanti, eodem modo 
quo avt vel avfi Oscorum et ote vel ute Umbrorum, et simili 
ratione formatum qua autem, Litteram i in fine vocis primum 
in enuntiando , deinde etiam in scribendo deletam evanuisse 
ille ignoscet, qui meminerit idem eti quoque colligationi acci- 
disse (cf. graecum hi\ quae in et deminuta est. 

Vel autem quod non nisi Romani usurpabant, argumento 
est Romanos tum demum, cum a ceteris Italis se segregassent 
et suum sibi sermonem formarent, hanc vocem in particularum 
usum traduxisse. 

Cuius particulae naturam atque primam vim Buechelerus 
primus sagaciter cognovit, qui mus. Rhen. t. 36 p. 239 vel im- 
perativum esse contendit eodem modo formatum quo fer.^) Qui 
postquam ceteris viam demonstravit atque aperuit, iter per- 
gere et ad finem perducere haud ita difflcile erat. Duo autem 
proximi, qui hanc quaestionem tractaverunt , Brugmannus et 
Osthofilus, viam iam stratam atque tritam cum sprevissent et 
suas sibi semitas sumpsissent, in tenebras reverterunt. Brug- 
mannus enim vel priscum iniunctivum vels fuisse contendit et 
Osthoffius fieri posse putat, ut ex velsi ductum sit. Has inter- 
pretandi rationes refutavit Skutschius ^), usus atque nixus anim- 
adversione quadam eiusdem Buecheleri, qui mus. Rhen. t. 46 
p. 238 explicaverat eius rei, quod ter antiquitus exiisset in s 
(cf. graecum tQfg) testimonlura esse et terruncii gerainatum r 



1) Quod idem vir doctissimus vel ex optativo velis s et i litteris 
extrusis nasci potuisse concedit, valde miror. Quamvis enim Umbrica 
particula heriei, quae eandem vim atque vel praebet, ex optativo derivata 
sit, verbi velis producta altera syllaba vix interciderit. 

2) Disputarunt hac de re : Brugmannus M. U. 3, 9 sq. et Grundr. II, 
903. 1307; Osthoffius mus. Rhen. t. 36 p. 486 adn.; Skutschius, Forschungen 
z. lat. Gramm. 1, 55sq; Solmsenus, Stud. z, lat. Lautgesch. p. 4sq. 

ortum illud ex rs et syllabam ter positione productam in versu 
Bacchidum 1127: 

Rerin ter in anno tu has tonsitari? 

Quam rationem cum ad particulae vel naturam declarandam 
transferret, Skutschius conclusit vel ex vels derivari non posse ; 
prisci enim illius s nullum nobis indicium servatum esse, sed 
omnibus eis locis, quibus vel apud Plautum usurpatum esset 
(adfert exempli causa Amph. v. 917: Ridiculi causa. V^l hunc 
rof/dto Sosiam; Curc. v. 611: vel tn chldmydem; Most. v. 410: 
vel dptumo [versus interpolatus est] ; Poen. v. 827 : vSl ^n lau- 
tumiis vil ^n pistrino; Stich. v. 619: v^l Mer), metrum postu- 
lare, ut vel pro brevi syllaba staret; exceptis duobus corruptis 
versibus Bacch. v. 902 et Rud. v. 1401. Brugmannum autem 
non induxit, ut de sua interpretatione desperaret. Qui potius 
in illis ipsis duobus versibus, quos Skutschius corruptos esse et 
ad quaestionem evolvendam nullius momenti dixerat, digitum 
iinposuit eisque usus est, ut suam sententiam comprobaret. 
Versus, qui pugnam excitaverunt, sic traditi sunt: 

Bacch. V. 902: 

Abeo ad forum igitur. — Vel hercle in malam crucem. 

Rud. V. 1401: 

Vapulabis, verbum si adde istuc unum. — Vel hercle enica 

quem versum Brixius ad sensum et contextum aptissime emen- 
davit proponens: si addes unum. Quam lectionem optimo iure 
in editiones nostras recipimus. 

Solmsenus, qui usque ad hoc temporis postremus hac in 
re versatus est, Brugmanno duo argumenta opposuit: primum 
in illis duobus versibus pro vel restituendum esse vel tu ; omnes 
enim alios locos, quibus de quantitate particulae vel iudicare 
possimus, brevem syllabam postulare. Ad eos versus, quos iam 
Skutschius enotavit, tres addit, Curc. 483: vel lanium vB 
hdruspicem; Bacch. 1042: vel Ut aurum perdas; Capt. 370: v^l 
ego huc. Deinde quod gravissimum, semper v^ut inveniri, cum 
terruncii analogiam secuti vellut exspectemus, si vel de vels 
derivatum sit. 

Alterum argumentum optime mihi allatum esse videtur. 

De primo autem valde dubito. Dum enim omnia Plautina vel 
perscrutor, incidi in versum Aululariae 831: 

Ita loquor — . At scin quomodo? — Vel hercle enica. 

Nonne mirum est hoc quoque loco vocem A^c/e particulam in- 
sequi? Habes 

Vd hercle in malam crucem 
Vel hercle enica 
Vel herde enica, 

Itaque licet mihi hoc loco Birtii sententiam adferre , de qua 
propediem publice disputabit cuique libenter adstipulor, scilicet 
litteram h in prisca re metrica et hiatum sustulisse et posi- 
tionem eflfecisse. Id certum mihi est litteram h in causa esse, 
si tribus his locis neque alibi vocis vel producta mensura com- 
paret. Ceterum in Aululariae versu quomodo aut tribrachys 
est (cf. Birt Mus. Rhen. 51, 106) aut qm modo scribendum, ut 
modo pro pyrrhichio accipiatur. 

Habeo vero etiam aliud productae voculae vel exemplum, 
quod Birtius mihi benigne suppeditavit. Legitur enim in Didus 
epistula (anth. lat. 83, 119 ed. Riese): 

Numquam damna volo. Vel hoc mihi, perfide, redde. 

Nescio num hoc quoque exemplo abuti velint grammatici hodierni. 
Certum est etiam hic subsequi h consonantem, estque haec 
aetas saeculorum IV — VI, qua h littera rursus in densum sonum 
transiit totamque consonantis vicem praestitit. Notae sunt ex 
Sedulio vel Aratore mensurae ut vir humilis choriambicum, 
his habitum item (cf. Luc. Mueller de re metr. p. 391 ed. II); 
et exstat in eadem Didus epistula v. 89 ita conformatus: 

Corda ligavit amor. Quis tantum in hospite vellet. 

Fateor his consideratis eo faciiius me Birtio duce in Plautinis 
exemplis positionem agnoscere, quam h littera efficit. 

Itaque in recta illa via perseverandum esse videtur, quam 
Buechelerus demonstravit : vel esse alteram personam impera- 
tivi a verbo velle derivati. Huc accedit, quod huius eiusdem 
imperativi, qui littera e in fine caret, Umbri quoque reliquias 
servaverunt, quorum in inscriptionibus veltu traditum legimus, 
quam vocem Buechelerus in Umbricis p. 167 per eligito explicat. 

Ceterum valde miror quod nemo dum ad glossarium illud 

attendit, quo nobis vels pro vel offertur (cf. supra p. 10). Quam 
quidem scripturam ego ex simplici librarii errore natam 
esse existumo eumque exspecto, qui in tali glossa ipsani 
antiquissimi imperativi formam servatam esse sit sustenta- 
turus. Certe ibi in altero codice purum putum vel sine s ex- 
hibetur. 

Denique concludimus vel primo nihil aliud valuisse atque 
imperativum verbi velle^ deinde vero in pairticularum catervam 
paulatim irrepsisse atque priscam vim magis magisque amisisse. 
Quod quomodo factum sit ut demonstrem, spero fore ut mihi 
contingat. 



III. De vel tesserae lusoriae inscripto. 

Sententia illa qua censemus vel esse priscum imperativum 
aut fallor aut mirum in modum iuvatur atque fulcitur monu- 
mento antiquo, quod quamvis parvum ad hanc quaestionem 
explicandam maximi momenti erit. Agitur enim de una ex 
illis tesseris osseis vel eburneis, quas Huelsenus (Mitth. d. rom. 
archaol. Inst. 1896 p. 228—237) una publicavit et illum secutus 
Buechelerus (Mus. Rhen. t. LII p. 392 sqq.) breviter retractavit. 
Quae tesserae in aversa parte unum ex eis numeris, qui inter 
I et XXX intersunt, praebent, nisi quod semel etiam LX inve- 
nitur, in adversa vocem quandam vocesve impressas, quas ex 
litterarum ordine dispositas enumero: 

amator (ter occurrit), argute (ter), arpax (quater), audax 
(semel), henigne^) (semel), henignus (bis), cinaidus (semel) et 
cinaedus (semel), cunilinge vel cunulinge (bis), cunnio (semel)^ 
ehriose (ter), facete (quater), fatue (ter), felix (bis), ficose (semel), 
fortunate (semel) et fortunat (semel) , fur (quater) , fur r\\de 
(semel ; quod Buechelerus rectissime explet in redde), fuuco (sic 
bis), gaudesne (bis), gulo (semel), gumia (bis), inpudes (semel), 
lupa (ler), malest (semel), moice (bis) et moece (semel), moraris 
(semel), mula (bis), nugator (bis), patice (bis) et patice n (semel), 



1) In hac tessera, quam Huelsenus sub numero 21 affert, pr. dat ab 
interpolatore quodam posterioris aevi additum esse idem affirmat Huelsenus. 

pernix (quinquies), piger (semel), stumacose (semel), trico (semel), 
tuhe (semel), vapio (sexies), vappa (semel), vel (semel), verecund 
(semel), vinose (semel), vix rides (bis). Huc accedit tessera 
quaedam aliter formata, cui inscriptum est exorat (cf. I. d. p. 
234 adnot.). 

Quarum tesserarum ad inteipretationem qua via pervenerit 
Huelsenus, hoc loco iterum tractare longum est. Ne multa, 
suspicatus est, id quod Buechelerus haud sine veritatis specie 
dictum esse affirmat, harum tesserarum usum fuisse in ludo 
latrunculorum, qui alio nomine fortasse mora vocabatur. Cardo 
enim totius ludi in ea re versabatur, ut alter lusorum tesseris 
suis alterius calces undique includere et mora allata ad incitas 
redigere conaretur. 

Quod si nobis has tesseras ita adhibitas esse fingimus, non 
sine iucunditate intellegimus, quid sibi inscriptiones illae supra 
enumeratae velint. Audimus enim quasi dialogum lusorum, 
qui se modo contumeliis insequuntur, modo laudibus eflferunt, 
modo minantur, modo cohortantur. Saepissime nomina le- 
guntur, rarius verba; cf. illud vix rides^ fur redde^ gaudesne^ 
moraris^ malest, exorat. Ecce proclamat etiam alter: Vell 
Mirati obstupescimus ; nam quem locum hic habet vel, tali 
comitante caterva? 

Buechelerus confert vocem pernix, quae quinquies inve- 
nitur, neque dubitat, quin vel mancum sit et explendum in 
velox. Sed haec adiectio mihi speciem veritatis prae se ferre 
non videtur, neque enim causam idoneam viro egregio paratam 
esse censeo, cur operarium hanc unam ex omnibus vocem 
eamque quinque litlerarum ambitum non excedentem per talem 
breviationem scripsisse iudicet. 

Nam excepto patice n, quod quomodo intellegendum sit 
mihi obscurum est, duae tantum voces non plene perscriptae 
sunt neque vero nisi una littera carent: verecund et fortunaf, 
Quod non temere factum esse plane elucet ; nam quia spatium 
tot litteras usque ad finem inscribere conanti deficiebat, neque 
sensum perturbari posse neque sibi crimini fore putavit, si ex- 
tremam h*tteram intercidere sineret. Quare autem velox in vel 
abbreviatum esse nobis fingamus? Quin etiam asterisco ap- 

posito Huelsenus se tesseram illam suis oculis inspexisse signi- 
ficat. Itaque neque apographon imperiti cuiusdam hominis 
errasse neque caicis partem dexteram praefractam esse credere 
licet. Quae cum ita sint, causam illius detractionis quam af- 
feram non habeo. Immo cogimur nos continere in eis quae 
traditae sunt litteris, iisque contentus sum, quippe quae sensum 
satis aptum praebeant, atque censeo purum atque putum im- 
perativum vel hac tessera usque ad nostram aetatem servatum 
esse. Quae significatio ad ludum latrunculorum aptissima est, 
nam cum aliam tesseram conferimus, cui moraris inscriptum 
est, vel sic fere intellegere licet: si placet^ cie calcem, moram 
excute, 

Hoc igitur est illud vel^ quod apud Plautum deprehendemus. 
Quin etiam confido me in Plauti comoediis versum unum in- 
venisse, quo vel ferme eodem modo in ipso ludo aleae citatur. 
Agitur de Curc. v. 611, ubi Curculio parasitus militem his 
verbis in aleam provocat: 

Si vis tribus bolis, vel, in chlamydem; 

ad quem versum Gronovius Taubmanni verbis adnotat: tribus 
bolis i, e. talomm iactibus, In chlamydem] sdl. paratus sum 
ludere, Ussingius interpretatur : Age, inquit^ si aleam somno 
tuo interruptam continuari vis^ paratus sum. Tres faciemus 
bolos sive iactus (cf. Rud. 360). Vel i, e. exempli causa chla- 
mydem tuam opponas. Quam Ussingi sententiam ne sequamur, 
prohibet nos, puto, loquendi usus ; nam cum iuris consulti dicere 
solitisint inpecuniamludere, adPlauti sermonem vulgarem mea 
quidem sententia propius accedit illud de corio suo (sive corio suo) 
ludere (Mart. III 16, 4. Tert. de pall. 3) et illi contrarium ludere 
de alieno corio (Apul. inet. VII 11). Itaque verba illa vel in 
chlamydem alia ratione explico. Fingas tibi, quaeso, res quae 
in scena aguntur: miles tandem in parasitum, quem diu iam 
quaesivit, incidit. Curculio autem, quamvis conscius culpae, 
sed ut est insoiens et lascivus, se aieam antea interruptam con- 
tinuare velle simulans si vis, inquit, paratus sum ludere. Tris 
bolos faciemus. Age ne mora intercedat, chlamydem humi sternas, 
nam tabula ad manum non est. Ceterum quemcumque chla- 
mydis usum statuimus, dubitari certe non potest, quin vel a 

2 

Plauto usurpatum eundem sensum exhibeat, quem vd illud 
tesserae inscriptum habere affirmavi : id est incipe^ fac iactum. 
Denique ad hanc tesserulae interpretationem advoco etiam, 
quod in glossario vidimus supra p. 10 vel explicari voce statim. 
Ita enim sentio, hoc sibi velle eius inscriptionem, ut statim vel 
illico agendum esse lusor moneatur. 

Fortasse aliquis miratur usque ad Caesariani imperi pri- 
mum saeculum, quae aetas illas tesseras exsculpsit, vel sibi 
servasse priscam suam vim, cuius vestigia non nisi tenuia in 
litteris Romanis eiusdem aevi inveniuntur. Neque vero nos 
hic in urbano et perpolito procerum sermone versamur, sed 
in popularis linguae reHquiis (cf. Buechelerum 1. d.). Nonne 
fieri potuit, ut in populari sermone modo novaruin rerum cu- 
pido, modo priscarum tenacissimo antiquus imperativus vd 
soUemnibus formulis inclusus et quasi abditus viveret atque 
vigeret? Nimirum idem sermo secutus priscam pronuntiandi 
et scribendi rationem, quam usus posteriorum temporum iam 
dudum aboleverat, in inscriptionibus tesserarum talia servavit, 
qualia sunt: moice^ cinaidus (cuius vocis latina terminatio -us 
demonstrat de graeca forma non cogitandum esse), fuuco, 
stumacose^ inpudes, Scilicet omnino littera h deest neque solum 
moice legimus, sed etiam patice (et arpax), Qua omissione tes- 
serae eum usum servaverunt, qui usque ad Mummi aetatem 
vel usque ad pueritiam Ciceronis valuerat. Fuuco autem eam 
geminationem ostendit, quam cum Accius induxisset, Lucilius 
repressisse videtur, quaque ad saeculi II a. Chr. n. finem ducimur. 

Magni ergo pretii exiguura hoc imperativi vel monumentmn 
osse vel ebore exactum esse dico atque dignum, quod in 
huius dissertatiunculae ponatur exordio. 

IV. Aut Plautinum. 

Cum de vel multa iam scripta sint a viris doctis, aut par- 
ticulae usus Plautinus quantum scio paene neglectus est. Neque 
enim hac in re Handium satis fecisse aio, qui exempla sua in 
primis ex Ciceroniani aevi scriptoribus eligit, Plauti raros locos 
enotat. Equidem operae pretium fore spero, si omnibus ex- 
emplis collectis de Plautino usu huius particulae quaerimus. 

quia tum demum, cum eius fines certis legibus circumscripti 
sunt, percipi potest, quam toto caelo diversam potestatem vel 
Plautinum habuerit. Enumerabo igitur iam omnia Plautina 
exempla ad eum modum composita, qui mihi ad rem demon- 
strandam videtur esse aptissimus, neque Handii dispositionem 
partium secutus sum , nisi si eadem materia et easdem distri- 
buendi rationes secum ferebat. Priusquam autem ad rem ipsam 
accedam, breviter coUigam, quae pro aut in codicibus men- 
dose scripta invenimus: 

ut: Amph. 409 (DE), Bacch. 80 (C), Cas. 1001 (EV), Mil. 17 
{folia ut pro folia aut BCDF), Most. 466 (Z), Trin. 89 
(A), Poen. 581 (pro tragoedi aut comici B litteris falso 
coniunctis tragoedia ut comici exhibet; quae verba CD 
transponunt in ut tragoedia comici). 
at: Capt. 205 (J), 480 (F), Curc. 554 (BVE«), Rud. 1162 
{at tu pro aut ite F) ; rursus Mil. 881 pro at praebet C aut. 

haud: Cas. 200 (V, "^'^^ur^ ^)' ^^^- ^83 (Da), Mil. 469 
(Palatini), Trin. 862 (KAVT in A), Poen. 466 (libri 
praeter AF), Curc. 539 (E»ZU aud Poen. 293 (B), Pseud. 
834 (B); audorminitator pro aut dormitator Trin. 862 in 
B; audite pro aut ite Poen. 511 in BCD. 

au : aufricari pro aut fricari Poen. 220 (B). 

NonnuUa alia brevi interpretatione indigent: Capt. 1003 in 
B pro aut coturnices traditum est a cotumices, quod mendum 
per mediam formam ad coturnices (pro at coturnices) transiisse 
docet nos Mil. v. 722, ubi pro aut cervices BCD^ adcervices prae- 
bent; eodem modo intellegendum est, quod Pseud. 834 pro 
aut cataradria D exhibet acataructria, Quibus exemplis nixus 
in Poenuli prologo v. 80 sq. archetypum haec tradidisse censeo : 

Si quid aut mandare voltis aut curarier, 
Argentum nisi qui dederit, nugas egerit ; 

codices enim BCDZ si quid amandare exhibent (id quod inter- 
polator in F mutavit in demandare), editiones autem adhuc 
Sarazeni coniecturam secuti si quid mandare voltis. lliud si 
Plautus ipse scripserat, aut pro brevi syllaba accipiendum est, 
antecedit enim brevis brevians, et sic ictus ponendus : si quid aut 
mandare^ nisi siquid pyrrhichiuni statueris ut Skutschius 1. d. p. 9. 

Pseud. V. 71 in codicibus BCD sic scriplum legimus: 

Nisi quae mihi intestavit ibi est in me saliis 

quod emendandum est auctore A: 

Nisi quae mihi in test aut tibist in me salus; 

qui error facile explicatur, si avt pronuntiatum esse ponimus 
(cf. Birt, Mus. Rhen. t. 52 suppl. p. 204 sq.). 

Denique interdum u ei l litterae commutantur (cf. Birt 
1. d. p. 80): Pseud. 1261 pro aut B allant, GD alant^ quod ex 
dittographia particulae ortum esse videtur. Aliud est quod 
etiam litterae LI cum U confundebantur (Birt p. 204). Hinc 
est, quod pro aulam Rud. 135 CDFZ alilam scribunt; item 
Men. 771 FZ aliquid pro aut quid, Quibus exemplis mea 
quidem sententia coniectura quaedam Lachmanni optime iul- 
citur, qui Mil. versum 1130 sic traditum 

Numquid videtur demutare aut utique 

Dixi esse vobis dudum hunc moechum militem 

hoc modo emendat (ad Lucr. p. 250) 

Numquid videtur demutare alio atque uti 
Dixi esse vobis dudum hunc moechum militem 

nisi quod ego alia atque uti malim. Adhibita enim, ut saepe, 
synaloepha exaratum fuit aliat^ unde aut factum est, sicut 
contraria ratione alilam ex auiam ; denique que locum mutavit. 
Huc conferenda quoque est coniectura Kiesslingi, qui Mil. 
V. 221, ubi codices exhibent 

Anteveni et aJiqua aliquos aut tu (vel autu) circumduce exercitum 

sic emendat: 

Anteveni aliqua, aliquo saltu circumduce exercitum. 

Birtius autem (Mus. Rhen. t. 40 p. 540) cum aut servare studet 
sive 

Anteveniet aliquad aut tu circumduce exercitum 

sive 

Antevenit aliqua aliquod aut tu circumduce exercitum 

scribendum esseiudicat. Quiquamvissententiaesuaeconfirmandae 
causa exempla atque argumenta advocaverit luculenta, contra 
eum pugnare videtur, quod loco emendando et antecedunt im- 
perativi per asyndeton cumulati et succedunt. Quem in impe- 
rativorum conventum Kiesslingi coniectura mea sententia aptius 
se applicat. Rectissime autem Birtius admonet ablativum sim- 

plicem aliquo saltu satis non esse, desiderari in aliquo saUu 
vel per aliquem saltum. Itaque ad Plauti consuetudinem di- 
cendi fortasse propius accedimus, si anteveni aliqua aliquo saltu 
coniungimus et vertimus „durch einen schnellen Sprung komme 
ihnen zuvor", cf. Sisennae fragmentum (Nonius p. 502): ali saltu 
ac velocitate certare. 

Sed satis diu iam de litteris egimus, quibus aut scriptum 
invenimus; animum advertamus ad sensum, quem praebet 
particula. Quod si rem in universum consideramus , hoc fere 
confirmare licet: Aut particula in syntaxi ad secun- 
dam personam non spectat neque aut apposito 
illi, qui appellatur, optio inter complures res da- 
tur, sed duae res discernuntur, quae per se di- 
versae sunt vel ex sententia eius qui loquitur. Si aut 
usurpatur, is qui loquitur arbiter est optionis, cuius ad volun- 
tatem disiunctio duarum vel complurium rerum referenda est ; 
eius autem qui appellatur arbitratus omnino neglegitur. Con- 
trarium accidit, si vel usurpatur. Quam vim in omnibus gene- 
ribus, in quae particulae usus distribuendus est, inesse oportet. 

§ 1. Atque primum ex magna turba locorum eos segrego, 
qui disiunctionis vim strictam et acrem prae se ferunt, 
ita ut de duobus diversis agatur, quorum si unum adhibetur, 
alterum locum non habet vel ex sententia eius, qui loquitur, 
supervacaneum est. Sequuntur exempla: 
Merc. 168 

Hercle vero yapulabis, nisi iam loquere aut hinc abis 

stricta alternatio est, quae quid significet, nostra lingua sic 
fere exprimendum est: „wenn du Prugel vermeiden willst, so 
kenne ich nur zwei Moglichkeiten , entweder du sprichst jetzt 
oder du scheerst dich fort" : Acanthio ipse quid velit, Charinus 
non curat. 

Most. 943 sq. 

quid ais ? an iam vendidit 
Aedis Philolaches? aut quidem iste nos defrustratur senex 

quo loco nos aut per „sonst" vertere possumus , quod idem 
quadrat ad 

Poen. 395 sq. 

Ut tu huic irata ne sis, aut, si id iieri non potest, 
Capias restim ac te suspendas. 

Pers. 684 sq. 

Quid ei nummi sciunt? — 
Gruminam hanc emere aut facere ut remigret domum. 

Pseud. 995 

Nam necessest hodie Sicyoni me essc aut cras mortem exsequi. 

Truc. 267 sq. (cf. Merc. 168) 

Nunc adeo nisi abis actutum aut dicis, quid quaeras, cito, 
lam hercle ego hic te . . . pedibus proteram. 

§ 2. Eiusdem significationis , si aut bis ponitur, haec 
sunt exempla: 

Amph. 782 sq. 

Aut pol haec praestigiatrix multo mulier maxumast 
Aut pateram hic inesse oportet. 

Amph. 887 sqq. 

Non edepol faciam neque me perpetiar probri 
Falso insimulatam, quin ego illum aut deseram 
Aut satisfaciat mi ille e. q. s. 

Capt. 382 

Nam pater expectat aut me aut aliquem nuntium. 

Gapt. 921 

Nam hic quidem, ut adomat, aut iam nil est aut iam nil erit; 

quam eandem verborum compositionem exhibet et Pacuvi v. 118 
aut hic est aut hic adfore adutum autumo et Epid. 257 

Nam ille quidem aut iam hic aderit, credo hercle, aut iam adest. 

Capt. 981 

Falsa memorat. — Aut ego aut tu. 

Men. 373 

Certo haec mulier aut insana aut ebriast. 

Men. 1087 

Illic homo aut sycophanta aut geminus est frater tuos. 

Merc. 862 sq. 

Non concedam neque quiescam usquam noctu neque dius 
Prius profectiD quam aut amicam aut mortem investigavero. 

Mil. 1068 sq. 

Quin tu huic respondes aliquid 
Aut facturum aut non facturum? 

quod enuntiatum e sententia eius qui loquitur dictum est atque 
ita vertendum: „meiner Ansicht nach giebt es nur zwei Mog- 
h'chkeiten, entweder du thust es oder du thust es nichL Ent- 
scheide dich !" Dira necessitas atque urgentia verba impulsoris 
liberam voluntatem , ut ita dicam , e loco pellunt. Itaque hic 
optimo iure aut adhibitum est, praesertim cum sententia sit 
interrogativa. In interrogationibus enim vel locum 
omnino non habet, quippe quae semper eius arbitratum 
redoleant, qui interrogat. 

Pers. 580 

Atque aut hoc emptore vendes pulcre aut alio non potis. 

Poen. 495 (cf. Truc. 267) 

Nisf aut auscultas aut is in malam crucem. 

Rud. 777 sq. 

Nam promisimus 
Gamufici aut talentum magnum aut hunc hodie sistere. 

Stich. 130 sq. 

Nam aut olim, nisi tibi placebant, non datas oportuit 
Aut nunc non aequomst abduci e. q. s. 

Trin. 861 sq. 

mira sunt, 
Ni illic homost aut dormitator aut sector zonarius. 

§ 3. Quae stricta alternationis vis nusquam planius elucet, 
quam si aut cum imperativo coniunctum est. Hic illa 
notio comparet, quam comminativam vocabant (cf. supra p. 4). 
Qualia sunt haec: 
Aul. 458 sq. 

i, cenam coque 
Aut abi in malum cruciatum ab aedibus 

cuius versus sensus hic est : „Geh an deine Arbeit ! Thust du 
das nicht, so befehle ich dir, dich zum Teufel zu scheeren." 
Gurc. 612 

Redde mihi iam argentum aut Tirginem; 

alterutrum Therapontigonus sibi reddi postulat; utrum sit, assis 
facit, dum unum recuperet. Itaque non nisi de aestuosa eius 
voluntate agitur, quamvis Curculioni liceat aut argentum aut 
virginem reddere. 
Poen. 511 (cf. Aul. 459) 

Quin si ituri hodie estis, ite aut ite hinc in malam crucem. 



- 24 - 
Poen. 1414 (cf. Curc. 612) 

fLeno, tu autem amicam des facito aut auri mihi reddas minam. 

Pseud. 1183 

Quin tu mulierem mihi emittis? Aut redde arf^cntum; 

ubi redde codex optimus A, reddis Palatini.^) 
Rud. 1162 

Pergite, obsecro, continuo. — Placide! Aut ite in malam crucem. 

Ad eos, qui antecesserunt, locos in universum id adnotandum 
est omnes imperativos, quibuscum aut coniungitur, 
aspero atque duro sono dictos esse; itaque talia im- 
perata iratos homines decent. Vel autem qui ad imperativum 
addit, comem atque lenem se praebet, quia eius quem appellat 
arbitratum respicit. 

§ 4. Sequitur iam particulae usus laxior et, ut ita dicam, 
lenior. Aut enim in eam significationem traducitur, ut non 
tam contraria disiungat quam diversa nectat. Ne- 
que ut in eis versibus, qui iam citati sunt, de gravibus rebus 
agitur, quarum quae eligatur summi momenti est, sed ille qui 
loquitur duas compluresve personas vel res componit, quarum 
quae eligatur nihil interest. Versus, qui huc pertinent, affero: 
A s i n. 267 sq. 

Ubi ego nunc Libanum requiram aut familiarem filium, 
Ut ego illos lubentiores faciam quani Lubentiast? 

Asin. 760 sqq. 

In foribus scribat occupatam esse se; 

Aut quod illa dicat peregre allatam epistulam, 

Ne epistula quidem ulla sit in aedibus. 

Asin. 773 

Ne illa minus aut plus quam tu sapiat. 

Asin. 803 sqq. 

Tum si coronas serta unguenta iusserit 
Ancillam ferre Veneri aut Cupidini, 
Tuos servos servet e. q. s. 

ubi falso Reisigius pro aut coniecit vel, id quod Goetzius et 
Loewius incautius receperunt. Servandus hiatus, usque dum 
vera emendatio inveniatur. 



1) Imperativum sustineo; ceterum cf. Leo ad Asin. 254 et plaut. For- 
schungen p. 273. 

Asin. 870 sq. Ego censeo 

Eum etiam hominem in senatu dare operam aut cluentibus. 

Aul. 48 

Si hercle hodie fustem cepero aut stimulum in manum e. q. s. 

Aul. 85 sq. 

Mirum quin tua me causa faciat luppiter 
Philippum regem aut Dareum, trivenefica. 

Aul. 791 sqq. 

nunc te obtestor, Euclio, 
Ut siquid ego erga te imprudens peccavi aut gnatam tuam, 
Ut mi ignoscas e. q. s. 

Bacch. 428 sq. 

Ibi cursu, luctando, hasta, disco, pugilatu, pila, 
Saliendo sese exercebant magis quam scorto aut saviis. 

Bacch. 649 sq. 

Non mihi isti placent Parmenones, Syri, 
Qui duas aut tris minas auferunt eris. 

Cas. 167 

Ego hic ero, vir si aut quispiam quaeret. 

Cist. 134 sq. 

Quae saepe mecum mentionem fecerat, 
Puerum aut puellam alicunde ut reperirem sibi. 

Cist. 364 aptissime et ad sensum et ad aut particulae usum 
Seyfifertus sic supplevit: 

Quid ego usquam male feci tibi (aut m)eu8 quisquam, id edisserta. 

Men. 620 sq. 

Numquis servorum deliquit? num ancillae aut servi tibi 
Responsant ? 

Men. 827 versus corruptus: 

Tibi aut adeo isti, quae mihi molestast quoquo modo. 

aut adeo, quod hic significat „oder gar", praeter hunc locum 
apud Plautum non invenitur nisi Amph. 169: quo facto aut 
dicto adeost opus, ubi aut adeo valet „oder auch nur". 
Men. 993 

Nisi quidem vos vostra crura aut latera nili penditis e. q. s. 

Merc. 660 

Clam patrem patria hac effugiam aut aliquid capiam consili. 

Mil. 721 sq. 

cecidissetve ebrius aut de equo uspiam, 
Metuerem ne ibi diffregisset crura aut cervices sibi. 

Mil. 1225 

Per epistulam aut per nuntium quasi regem eum adiri aiunt. 

Most. 953 

Nam nisi hinc hodie emigraTit aut heri e. q. s. 

Pers. 37 

Quos continuo tibi reponam in hoc triduo aut quadriduo. 

Pers. 339 sq. (cf. Aul. 85) 

Mirum quin regis Philippi causa aut Attali 
Te potius vendam quam mea. 

Poen. 293 

Curram igitur aliquo ad piscinam aut ad lacum. 

Poen. 466 

Quid ei divini aut humani aequomst credere? 

Poen. 518 

Nec tibi nos obnixi sumus istuc, quid tu ames aut oderis 

quod ita explicandum est: neque quid tu ames, tibi obnixi 
sumus, neque quid oderis. Aut igitur ad primaro personam 
respicit. 
Poen. 581 

Quin edepol condoctior sum quam tragoedi aut comici. 

Poen. 1208 

Id ego, nisi quid dei aut parentes faxint, qui sperem, hauscio. 

Poen. 1315 

Num tibi, adulescens, malae aut dentes pruriunt? 

Pseud. 104 qs. recepta Goetzii lepida coniectura 

Spero alicunde hodie me bona opera aut (mala mea) 
Tibi inventurum esse auxilium argentarium. 

Pseud. 1240 sp. 

Quam in aliis comoediis fit, ubi cum stimulis aut flagris 
Insidiantur. 

Pseud. 1261 

Ubi mamma mammicula opprimitur aut si lubet corpora conduplicantur. 

Rud. 191 

Si erga parentem aut deos me impiavi e. q. s. 

Rud. 196 sq. 

Nam me si sciam {in vos) fecisse aut parentis 
Sceleste, minus me miserer 

si in vosj quod Leo supplevit, interponimus , qui conexu ser- 
monis postulatur sensus restituitur. 

Stich. 67 

Si quis me quaeret, inde vocatote aliqui; aut iam egomet hic ero. 

Stich. 151 sq. 

Nam illum ecastor mittere ad portum volo, 
Siquae forte ex Asia navis heri aut hodie venerit; 

ubi Goetzius, ut hiatum tolleret, falso pro aut posuit vel. Vide 
infra sub cap. V. 
Stich. 439 sq. 

iubebo ad Sangarinum cenam coqui. 
Aut egomet ibo atque opsonabo opsonium. 

Trin. 339 

De mendico male meretur, qui ei dat quod edit aut bibat. 

Trin. 967 

Mirum, quin ab avo eius aut proavo acciperem, qui sunt mortui. 

TrUC. 100 sq. qnini 

Aut seni adveniunt ad scorta congerrones. 

Truc. 403 sq. (cf. Cist. 134) 

praemandare et quaerere 
Puerum aut puellam, qui supponatur mihi. 

Gesistionis fragmentum 

Dis stribula aut de lumbo obscena viscera. 

§5. Eandem hanc significationem et aut bis vel saepius 
positum inducere amat. Exstant exempla, quae sequuntur: 

Amph. 739 sq. 

Sed mulier, postquam experrecta's, te prodigiali lovi 
Aut mola salsa hodie aut ture comprecatam oportuit 

quod vertendum est: „es wSre deine Pflicht gewesen, eins von 
beiden zu thun." Quia autem ipsa non vult, vd — vel hic locum 
non habuit. 
Asin. 756 sqq. 

Alienum hominem intro mittat neminem. 
Quod illa aut amicum aut patronum nominet 
Aut quod illa amicae amatorem praedicet. 

Capt. 622 sq. 

At ita me rex deorum atque hominum faxit patriae compotem, 
Ut istic Philocrates non magis est quam aut ego aut tu. 

Gapt. 1002 sq. 

Nam ubi illo adveui, quasi patriciis pueris aut monerulae 
Aut anites aut cotumices dantur e. q. s. 

Cas. 200 sq. ei baud commodest, 

Quin viro aut subtrahat aut stupro invenerit. 

Cas. 337 

Quis mihi subveniet tergo aut capiti aut cruribus? 

Cas. 384 

Num ista aut populnea sors aut abiegnast tua? 

Curc. 282 

Nequem in cursu capite aut cubito aut pectore offendam aut genu. 

Epid. 229 sqq. 

Quid istae quae vestei quotannis nomina inveniunt nova? 
Tunicam rallam, tunicam spissam, linteolum caesicium, 
Indusiatam, patagiatam, caltulam aut crocotulam, 
Supparum aut subminiam, ricam, basilicum aut exoticum, 
Cumatile aut plumatile, carinum aut gerrinum e. q. s. 

Men. 84 sqq. traditi sunt hoc modo: 

Nam se ex catenis eximunt aliquo modo. 
Tum compediti anum lima praeterunt 
Aut lapide excutiunt clavom; 

quorum versuum sensus corruptela quadam turbatus esse mihi 
videtur. Adhuc viri docti non ofifenderunt nisi in hiatu com- 
pediti anum, atque Ritschelius compediti aut anum, alii ah'a 
proposuerunt. Mea quidem sententia conexus versuum, ita ut 
traditi sunt, mendosus est. Nam si in primo versu legimus 
captivos se aliquo modo e catenis eximere, exspectamus eis 
quae sequuntur explicari, quibus modis id facere conentur. 
Itaque mihi tum sine dubio delendum esse videtur, quia id, 
quod per tum additur, novam sententiam non affert, sed ante- 
cedentem quasi interpretatur. Equidem hanc lectionem com- 
mendaverim, quae hiatum non tollit — id enim meum non 
est — , at sensus conexum restituit: 

Aut compediti anum lima praeterunt 
Aut lapide excutiunt clavom. 

Men. 208 sqq. 

lube igitur tribus nobis apud te prandium accurarier 
Atque aliquid scitamentorum de foro opsonarier: 
Glandionidam suillam, laridum pemonidam, 
Aut sincipitamenta porcina aut aliquid ad eum modum; 

hic Menaechmus meretrici optionem non omnino dat, sed ipse 
sua optata proponit. Verbis eius hic fere sensus inest: „Ich 

wurde zu diesem Fruhstuck folgende Vorschlage machen". 
Itaque ne hic quidem aut ad alteram personam refertur. 
Men. 58^ sqq. 

Viri fraudulenti, 

Qui aut'faenore aut periuriis 

Habent rem paratam. 

Men. 587 

Aut ad populum aut in iure aut ad iudicem rest. 

Men. 592 

Aut plus aut minus quam opus fuerat dicto dixeram. 

Men. 770 sq. 

Nec pol filia umquam patrem accersit ad se, 
Nisi aut quid commissi aut iurgist causa. 

Merc. 3 sqq. 

Non ego item facio, ut alios in comoediis 
Vi Tidi amoris facere, qui aut nocti aut dii 
Aut soli aut lunae miserias narrant suas. 

Merc. 413 sq. 

ego emero matri tuae 
Ancillam viraginem . . . aut Syram aut Aegyptiam. 

Merc. 781 

Haec yassa aut mox aut cras iubebo abs te peti. 

Mil. 162 sq. 

Quod ille gallinam aut columbam se sectari aut simiam 
Dicat e. q. s. 

Mil. 607 sq. 

Sed speculabor, nequis aut hinc aut ab laeva aut dextera 
Nostro consilio venator adsit. 

Mil. 1132 sq. 

Nunc ad me ut veniat usust Acroteleutium aut 
Ancillula eius aut Pleusicles ; 

primum aut, quod omittunt Palatini, A servavit^), alterum et 
in A et in Palatinis traditur. Goetzium et Schoellium ut primum 
aut delerent, alterum Ritschelium secuti in ac emendarent, 
ea causa commovisse videtur, quam refutatLeo, cum ad v. 1134 
adnotat: Scilicet ex quibus uno opus fuerat, una omnes exeunt. 



1) De aui in fine versus cf. Appuhn, quaestiones Plautinae p. 71, qui 
tamen Plautum aut hoc loco admisisse negat. 

Pseud. 19 

luYabo aut re aut opera aut consilio bono. 

Pseud. 317 

Aut terra aut mari aliquonde evolvam id argentum tibi. 

Pseud. 831 sqq. 

Nam ego cicilendrum quando in patinas indidi 
Aut cepolendrum aut maccidem aut saucaptiden . . . 
Terrestris pecudes cicimandro condio, 
Hapalopside aut cataractria. 

Pseud. 1328 

Si is, aut dimidium aut plus etiam faxo hinc feres; 

utrum plus an minus accipiat, non in voluntate accipientis 
positum est, sed ex benignitate loquentis eodem modo pendet, 
quo totum enuntiatum ex faxo. 
Pseud. 1330 

Numquid iratus es aut mihi aut filio propter bas res? 

cf. quae p. 23 ad Mil. v. 10G8 de interrogatione adnotavi. 
Rud. 130 

Ut rem divinam faciat aut hodie aut heri. 

Rud. 204 

Nam quam spem aut opera aut cousili quid capessam ? 

Rud. 1017 sq. 

Non probare pemegando mihi potes, nisi pars datur, 
Aut ad arbitrum reditur aut sequestro ponitur. 

Truc. 32 sq. (versus 33 corruptus est) 

interea loci 
Aut *ara aut vinum aut oleum aut triticum. 

§ 6. Eius usus, quem iam exemplis demonstravi, varie- 
tates duae exlstunt. Atque primum aut particula in enu- 
meratione adhibetur, cuius significatus duo genera sunt, 
quae ambo coniuncta legimus his locis: 

Rud. 133 Sqq. Semper petunt 

Aquam hinc aut ignem aut vascula aut cultrum aut veru 
Aut aulam extarem aut aliquid 

et Truc. 52sqq. 

Aut periit aurum aut conscissa pallulast 

Aut empta ancilla aut aliquod vasum argenteum 

Aut vasum ahenum aliquod aut electus laptiles 

Aut armariola Graeca aut aliquid semper est; 

quas inter multas particulas extremum aut significationem 
praebet paulo a ceteris recedentem; colligit enim quasi omnia 
ea, quae antea enumerata sunt, in unum atque id valet quod 
nostra lingua „kurz". Eodem modo aut usurpatur A u 1. 522 sqq., 
ubi post longissimam seriem opificum, qui mercedem postu- 
lantes incedunt, additur: 

iam absolutos censeas, 
Cum incedunt infectores, corcotarii — 
Aut aliqua mala crux semper est, quae aliquid petat. 

lllud vero aut, quo cumulato ipsa enumeratio pergit, germanice 
„bald — bald" vertendum est. Quae eadem statuenda est notio 
Poen. 219 sq. 

Ex industria ambo numquam concessamus 
Lavari aut fricari aut tergeri aut omari 

et in Sitellitergi fragmento 

t fitea mihi insignis pueros pariat postea 
Aut varum aut valgum aut compernem aut paetum aut broccbum filium. 

Haec est illa significatio, quam Priscianus verbis discrete 
uirumque esse significavit (cf. p. 2) quamque Diomedes (cf. p. 5) 
appellat separativam cuiusque exempla et alia et Aeneidos I 
V. 434 afifert, ubi aut — aut per modo — modo vertendum esse 
affirmat. 

§ 7. Deinde is qui loquitur duas diversas res aut inter- 
posito copulatas sibi proponit et quasi ipse quaerit: utrum 
ego esse credamV Quam vim raihi exhibere videntur qui 
sequuntur versus: 
Amph. 709 

Num tibi aut stultitia accessit aut superat superbia? 

Amph. fr. XU 

Tu certe aut laruatus aut cerritus es. 

Asin. 264 

Aut mihi in mundo sunt virgae aut atriensi Saureae. 

Men. 890 sq. (cf. Amph. fr. XII) 

Num laruatus aut cerritust? fac sciam. 
Num eum veternus aut aqua intercus tenet? 

Trin. 598sq. 

Ibit istac aliquo in maximam malam crucem 
Latrocinatum aut in Asiam aut in Giliciam. 

§ 8. Pervenlmus iam ad eum particulae usum, qui quam- 
vis etiam apud alios scriptores inveniatur, tamen Plauti imprimis 
proprius est. Qui sic fere circumscribi verbis potest: Ule qui 
loquitur postquam verbo quodam usus est, alterius vocabuli in 
mentem venit, quod ad rem significandam ei magis idoneum 
esse videtur, itaque alterum quasi ipse se corrigens 
aut interposito adnectit = oder ich will sagen, oder ich 
will mich lieber so ausdrucken. Non agitur nisi de verborum 
electione, sensus nullo modo mutatur, nisi forte augetur et ex- 
pletur. Hic particulae usus Plautinus, quantum scio, nondum 
dignus habitus est, qui satis respiceretur. Elst autem tritissimus 
in Plauti comoediis, ita ut ex omnibus locis, quibus aut ab eo 
usurpatur, dimidia fere pars sub hoc significationis genus cadat. 

§ 9. Primo eos versus ponam, quibus pro verbis sin- 
gulis fere idem valentia supponuntur adhibito aut 
simplice. Sunt vero hi: 
Amph. 153 

Qui me alter est audacior homo aut qui confidentior. 

Amph. 904 

Nam certo si sis sanus aut sapias satis e. q. s. 

A s i n. 522 sq. 

Quotiens te votui Argyrippum filium Demaeneti 
Compellare aut contrectare conloquive aut contui? 

ubi ve pro aut positum notandum est. 
Asin. 810 

Sequere hac: egone haec patiar aut taceam? 

quod utrumque verbum si in nostram linguam vertimus, in 
unum contrahendum est: „schweigend geschehen lassen". Itaque 
alterum membrum erit: aut patiens taceamV 
A u 1. 359 sqq. 

Quid? impurate, quamquam Volcano studes, 
Cenaene causa aut tuae mercedis gratia 
Nos nostras aedes postulas conoburere? 

appellatur enim coquos, qui mercedem non accipit, nisi cenam 
paravit -= oder um mich scharfer auszudrucken. 
Aul. 460 sq. 

facinus audax incipit, 
Qui cum opulento pauper homine coepit rem habere aut negotium. 

Bacch. 79 sq. 

Quid si apud te eveniat desubito prandium aut potatio 
Forte aiit cena e. q. s. 

Bacch. 375 sq. 

ut celera patrem, 
Pistoclere, tua fiagitia aut damna aut desidiabula ? 

Gapt. 307 sq. 

Et quidem si proinde ut ipse fui imperator famiiiae 

Habeam dominum, non verear, ne iniuste aut graviter mi imperet. 

C a s. 260 sq. 

Quia, si facias recte aut commode, 
Me sinas curare ancillas e. q. s. 

C a s. 623 sq. 

Nescio unde auxili praesidi perfugi 

Mi aut opum copiam comparem aut expetam. 

Cist. 680 

Non sum scitior, quae hos rogem aut quae fatigem (sc. rogando). 

Curc. 23 sqq. 

Numquid tu quod te aut genere indignum sit tuo 
Facis aut inceptas facinus facere, Phaedrome? 
Num tu pudicae quoipiam insidias locas 
Aut quam pudicam esse oportet? 

Men. 369 sq. 

Quid mecum tibi 
Fuit umquam aut nunc est negoti? 

Merc. 186 

Tam hercle certe quam ego te aut tu me vides. 

Merc. 286 

Dicam, si videam tibi esse operam (?) aut otium. 

M e r c. 422 sq. 

Multo edepol, si quid faciendumst, facere damni mavolo, 
Quam obprobramentum aut flagitiura muliebre exferri domo. 

Merc. 653 

Quae patria aut quae domus tibi stabilis esse poterit? 

Merc. 784 

Non miror, si quid damni facis aut flagiti. 

Mil. 307 

Quid peius muliere aut audacius? 

Mil. 602 sq. 

Nam bene consultum consilium surripitur saepissime, 
Si minus cum cura aut cautela locus loquendi lectus est. 

HiL 889 

Sin bene qoid aut fideliter fachuidum^t e. q. s. 

M^I. 1411 sq. 

lura te non nocitunim e?^ faomini de hac re nemini. 
Qaod tu bodie hic Terbenru*s aut quod Terberabere. 

Mo5t 345 

Num mirum aut noTum quippiam facit? 

Host 581 

Quid ego huc recursem aut of*eram sumam aut conteram? 

Most 1053 

Facio idem. quod plurumi alii. quibus res timida aut turbidast. 

Pers. 449 

Si quam rem accures sobrie aut fruealiter e. q. s. 

Pers. 453 

Si malus aut nequamst, male res vortunt quas agit. 

Pers. 513 

Quid id ad me aut ad meam rem refert . Persae quid rerum gerant e. q. s. 

Pers. 597 

Xe temere hanc te emisse dioas me impulsore aut inlice: 

sic A, Palatini tradiint: suasu atque impulsu meo. 
Poen. 145 

Si tibi lubido est aut Toluptati, sino. 

Poen. 316 

Utquidem tu huius oculos inlutis manibus tractes aut teras. 

Poen. 994 

Quoiates estis aut quo ex oppido? 

Pseu A 415 sq. 

Si de damnosis aut si de amatoribus 
Dictator fiat nunc Athenis Atticis e. q. s. 

Pseud. 759 

Quicquid incerti mihi in animo prius aut ambi^oiom fuit e. q. s. 

Pseud. 851 sq. 

An tu invenire postulas quemquam coquom 
Nisi miluinis aut aquilinis ungulis?^ 

Rud. 1004 

Tu istunc hodie non feres, nisi das sequestrum aut arbitrum. 

Stich. 625 sq. 

Di immortales, hic quidem pol summam in crucem 
Cena aut prandio perduci potest. 

Stich. 769 

Qui lonicus aut cinaedicust, qui hoc tale facere possiet? 

Trin. 89 

Haben tu amicum aut familiarem quempiam ? 

Trin. 95 

Si quid scis me fecisse inscite aut improbe e. q. s. 

Trin. 130 

Quid secus est aut quid interest e. q. s. 

Trin. 454 sq. 

Satin tu's sanus mentis aut animi tui, 
Qui condicionem hanc repudies? 

Trin. 628 sq. 

Si in rem tuam, 
Lesbonice, esse videatur, gloriae aut famae, sinam. 

Trin. 709 

Quid tibi interpellatio aut in consilium huc accessiost? 

Trin. 1005 

Nisi qui illud tractat aut movet, mutumst, tacet. 

Trin. 1128 

Siquid amicum erga bene feci aut consului fideliter e. q. s. 

Truc. 141 sq. 

An tu te Veneris publicum aut Amoris alia lege 
Habere posse postulas, quin otiosus fias? 

Truc. 259 

Quid tibi ad hasce accessio aedis est prope aut pultatio? 

Truc. 373 sq. 

Em istoc pauper es: 
PIus pollicere, quam abs te posco aut postulo. 

TJruc. 699 sq. 

Neque natust neque progignetur neque potest reperirier, 

Quoi ego nunc dictum aut factum melius quam meae Veneri velim. 

Truc. 930 

Qui, malum, bella aut faceta's, quae ames hominem isti modi? 

§ 10. Eodem munere avt lum quoque fungi postest, si 
bis ponitur. 
Mil. 880 

Si ea in opificina nesciam aut mala esse aut fraudulenta. 

3* 

Pers. 619 sq. 

Nolo ego te rairari, si nos ex te percontabimur 
Aut patriam tuam aut parentes. 

Rud. 211 sq. 

Saltem aliquem velim, qui mihi ex his locis 
Aut viam aut semitara monstret. 

Rud. 842 

Caperes aut fustem aut lapidem. 

Plesidippum se bis posito aut ipsum corrigere el in lapide 
quem memorat enuntiati summam vim ponere ex eis quae ser- 
vus refert verbis concludendum est: Quid? ego quasi canem 
hominem insectarer lapidihus nequissimum? 
Rud. 1138 

Quid si ista aut superstitiosa aut hariolast? 

Truc. 228 

Quemquam hominem attigerit, profecto ei aut malum aut damnum dare. 

§ 11. Sed aut interposito non solum singula verba corri- 
guntur vel singulis verbis distinctius exprimitur, quod dicendum 
est, sed complura quoque ita variantur, ut idem 
sensus exoriatur. Praeclarissimum huius usus exemplura 
praebent 
Gapt. 203 sqq. 

At nos pudet, quia cum catenis sumus. — At pigeat postea 
Nostrum erum, si suos eximat vinculis 
Aut solutos sinat, quos argento emerit 

si Spengelii palmariam coniecturam suos pro vos recipimus, 
quae et metrum sanat et eum conexum restituit, quem ego 
sensu postulari iudico. Habenms enim, si vos in suos mutamus, 
parallelismum membrorum perfectum: tota sententia si suos 
eximat vinculis repetitur variata solutos sinat^ quos argento 
emerit ita, ut et praedicata eximat vinculis atque solutos sinat 
et obiecta suos atque quos argento emerit plane respondeant. 
Similis responsio inest M i 1. v. 21 sq. 

Periuriorem hoc hominem si quis viderit 
Aut gloriarum pleniorem quam illic est e. q. s. 

ubi et periuriorem atque gloriarum pleniorem et hoc atque quar^ 
illic est iuxta pono. Itaque iam non opus erit emendationibus 

Getera exempla non eadem artis subtilitate composita sunt, 
in quibus non variatur nisi una notio. 
Gurc. 539 

Ne te mi facias ferocem aut supplicare censeas 

duae sententiae partes idem bis exprimunt, quod faciie intel- 
legitur, si sic supplemus : Tu te facis ferocem, ut tibi supplicem 
atque me tibi supplicare censes, quia ferocem te facis. 
Gurc. 553 sq. 

Bellator, vale. — 
Quid valeam ? — Aut tu aegrota aetatem ; si lubet, per me quidem. 

quamvis hic non tantum verba varientur, sed sensus quoque 
mutetur, hic uersus antecedentibus aggregandus est, nam Lyco 
cum primum Therapontigonum valere iusserit, statim se corrigit, 
quasi id dicere noluerit. Quod idem cadit in Mil. v. VliS 

£o intro aut tu illunc evoca foras, mea Milphidippa 

(sic Bentleius rectissime emendavit, codices tradunt: eo intro 
autu Uluc evocatum foras) 
et in Men. v. 516 sq. 

Non tu abis, quo dignus es? 
Aut te piari iube, homo insanissume. 

Men. 816 sqq. aflirmat Menaechmus: 

Si ego intra aedis huius umquam, ubi habitat, penetravi pedem, 
Omnium hominum exopto ut fiam miserorum miserrimus. 

Senex respondet: 

Sanun es, qui istuc exoptes aut neges te umquam pedem 
In eas aedis intulisse, ubi habitas, insanissume? 

Mil. 878 sq. 

Stultitia atque insipientia f f haec sit, 

Me ire in opus alienum aut tibi meam operam pollicitari e. q. s. 

Mil. 1251 

Si amavit umquam aut si parem sapientiam habet ac formam e. q. s. 

Most. 34 

Quid tibi, malum, me aut quid ego agam, curatiost? 

Most. 178 sq. 

Equidem pol vel falso tamen laudari multo malo, . 
Quam vero culpari aut meam speciem alios inridere. 

Poen. 1063 sq. 

Memoradum mihi, 
Si novi forte aut si sunt cognati mihi. 

Poen. 1311 sq. 

Tune hic amator audes esse, ballex yiri, 
Aut contrectare, quod mares homines amant? 

Pseud. 71 

Nisi quae mihi in test aut tibist in me salus. 

Pseud. 112sq. 

Satin est, si banc hodie mulierem efficio tibi, 
Tua ut sit, aut si tibi do yiginti minas? 

quod utrumque re vera idem est, nam si viginti minae adsunt, 
mulier quoque paulo post aderit. 
Pseud. 539 sq. 

Quid si hisce inter se consenserunt, Callipbo, 
Aut de conpecto faciunt consutis dolis. 

Pseud. 543 sq. 

Si sumus conpecti seu consilium umquam iniimus, 
Aut si de ea re umquam inter nos convenimus e. q. s. 

Rud. 112 sqq. 

Peculiosum esse addecet servom et probum, 
Quem ero praesente praetereat oratio 
Aut qui inclementer dicat homini libero; 

ut secundus versus corruptus sit, Schoellii coniectura ut qui 
supervacanea est, nam aut hic suo loco stat. 
Rud. 987 sq. 

Sed tu enumquam piscatorem vidisti, venefice, 
Yidulum piscem cepisse aut protulisse ullum in forum? 

§ 12. Cohaeret cum signlficatione corrigendi, de qua iam 
loquor, is quoque usus, quo post unum exemplum vel ar- 
gumentum rei cuiusdam explanandae causa allatum inter- 
iecto aut alterum additur, ubi nos dicimus „oder um ein 
anderes Beispiel, einen anderen Fall anzufiihren." 

Amph. 984 sqq. Mercurius magna voce postulat, ut omnes 
sibi e via decedant; sibi eodem modo licere populo minitari 
quam servo in comoediis 

Ille navem salvam nuntiat aut irati adventum senis. 
Ego sum lovi dicto audiens e. q. s. 

ubi falso Pylades nescio qua de causa pro aut supposuit vel; 
quod non fecisset, si Piautinum nosset usum dicendi. 

Gas. 126 sq. sic traditi sunt: 

Post autem ruri nisi tuf acervom ederis 
Aut quasi lumbricus terram e. q. s. 

de emendatione loei nisi multis verbis disputare non possem; 
itaque omitto. Hunc autem sensum statuo: „wenn du nicht 
einen ganzen Haufen Erbsen oder — um eineii andern Fall zu 
setzen, eine andere Drohung zu gebrauchen — wie ein Regen- 
wurm u. s. w." 
Epid. 22sq. 

Ubi is ergost? Nisi si in vidulo 
Aut si in mellina attulisti? 

Epid. 389 sqq. 

quasi quid filius 
Meus deliquisset med erga aut non pluruma 
Malefacta mea essent solida in adulescentia 

quae sunt verba eiusmodi patris, qui haud saepe in comoediis 
inveniatur; excusat enim omnia, quae filius peccavit, duobus 
argumentis: „als ob sich mein Sohn gegen mich vergangen 
hatte, oder — um die Sache von anderer Seite aus ins Auge 
zu fassen" e. q. s. 
Men. 143 sq. 

Dic mibi, enumquam tu vidisti tabulam pictam in pariete, 
Ubi aquila Catameitum raperet aut ubi Yenus Adoneum? 

Mil. 17 sq. 

Quoius tu legiones difTIavisti spiritu 

Quasi ventus folia aut paniculum tectorium. 

Most. 1149 sq. 

Si amicus Diphilo aut Pbilemoni's, 
Dicito is, quo pacto tuos te servos ludificaverit. 

Rud. 508 sq. 

Scelestiorem cenam cenavi tuam, 

Quam quae Tbyestae quondam aut posita est Tereo; 

sic Nettleshipius egregie coniecit pro anteposita est^ quod co- 
dices exhibent. 
Astrabae frg. III 

Quasi tolleno aut pilum graecum reciprocas plana via. 

§ 13. Sequuntur ei loci, quibus aut non ea disiungit, quae 
aequum valent, sed ita adhibetur, ut oratio gradum habeat 

ad inferiora tendentem (cf. Diomedes 1. d.), quem nos 
vertimus „oder auch nur". 
Amph. 169 

Quo facto aut dicto adeost opus e. q. s. 

(de adeo cf. supra pg. 25 ad Men. 827). 
Amph. 519 

Quid tibi hanc curatiost rem, verbero, aut muttitio? 

Aul. 56sqq. 

Si bercle tu ex istoc loco 
Digitum transYorsum aut unguem latum excesseris 
Aut si respexis e. q. s. 

Bacch. 997 sq. 

Pater, ducentos Philippos quaeso Chrysalo 
Da, si esse salvom vis me aut vitalem tibi. 

Cas. 394sq. 

Ne a me memores malitiose de hac re factum aut suspices, 
Tibi permitto: tute sorti. 

Men. 857 

Me quidem si attigeris aut si propius ad me accesseris e. q. s. 

Merc. 145 sq. 

Dic mihi, an boni quid usquamst, quod quisquam uti possiet 
Sine malo omni aut ne laborem capias, quom illo uti voles? 

quod vertendum est: „giebt es irgend ein Gut, das man ge- 
niessen kann, ohne irgend einen Schaden oder — ich will mich 
genauer ausdrucken, ohne dass man auch nur irgendwelche 
Umstande davon hat?" 

§ 14. Idem valet aut, si bis ponitur, duobus locis: 

Bacch. 616 Sq. Nequior nemost 

Neque indignior, quoi di bene faciant neque quem quisquam homo 

aut amet aut adeat. 

Cas. 1001 

Si umquam posthac aut amasso Casinam aut occepso modo e. q. s. 

ubi modo notandum est, nam praeter hunc versum et Men. 827 
et Amph. 169, ubi aut adeo coniunctum legimus, illius aut de 
quo agitur vis numquam ullo additamento augetur. 

§ 15. Per aut verba vel notiones ita disiunguntur, ut 
oratio ad superiora ascendat. Nostra lingua idem ef- 
ficimus per „oder sogar". 

Amph. 271 sq. 

Certe edepol, si quicquamst aliud, quod credam aut certo sciam, 
Credo ego hac noctu Nocturnum obdormivisse ebrium. 

Gapt. 545 sq. 

Edepol minume miror, si te fugitat aut oculos tuos 

Aut si te odit, qui istum appelles Tyndarum pro Philocrate ; 

ad verborum compositionem confer Aul. v. 56 sqq. 
Capt. 572 

Tune huic credis? — Plus quidem quam tibi aut mihi. 

Curc. 168 

Quid vidisti aut quid videbis magis dis aequiperabile ? 

Men. 710 sq. 

Etiamne, impudens, 
Muttire verbum unum audes aut mecum loqui? 

Men. 968 sq. 

Ut absente ero rem eri diligenter 
Tutetur, quam si ipse adsit, aut rectius. 

Most. 229 sq. 

Siquidem hercle vendundust pater, venibit multo potius, 
Quam te me vivo umquam sinam egere aut mendicare. 

Most. 923 

Egone te ioculo modo ausim dicto aut facto fallere? 

Trin. 206 

Quod quisque in animo habet aut habiturust sciunt. 

§ 16. Sed non solum verba singula vel plura per aut ita 
coniunguntur, ut alterum alterum corrigat, sed tota quo- 
que enuntiata interrogativa, directa et indirecta, quae 
plerumque eandem rem bis et vario modo exprimunt, ita ut 
idem sensus bis oriatur. Saepius vero etiam diversa continent, 
si is qui loquitur re aliqua nova atque inopinata concitatus, 
quid primum quaerat, quid postremum nescit, itaque omnia 
promiscue profert. Huius quoque usus luculenta apud Plautum 
exempla exstant, e quibus sententias interrogativas directas 
primo loco pono. 
Amph. 409 

Quid igitur ego dubito ? Aut cur non intro eo in nostram domum ? 

Amph. 1028 

Quid me aspectas, stolide ? quid nunc vis tibi ? Aut quis tu's homo ? 

Asin. 32 

Quid istuc est? Aut ubi istuc est terrarum loci? 

Asin. 47sqq. 

Cur hoc ego ex te quaeram? Aut cur miniter tibi, 
Propterea, quod me non scientem feceris? 
Aut cur postremo filio suscenseam, 
Patres ut faciunt ceteri? 

quarum trium quaestionum sensus una facillime comprimitur: 
cur ego faciam, quod ceteri patres faciunt? Ceteri enim patres 
in comoediis ex servis quaerunt, num filius amet, eis minitantur, 
filiis suscensent. Unum igitur argumentum in partes quasi 
secatur. 
Aul. 761 

Surripui ego tuum? unde? aut quid id est? 

Capt. 480 

„Quis ait: hoc? aut quis profitetur?'' inquam. 

Capt. 535 

Quid loquar? Quid fabulabor? Quid negabo? Aut quid fatebor? 

Cas. 616 sqq. 

Qua ego hunc amorem mi esse avi dicam datum 
Aut quid ego umquam erga Venerem inique fecerim, 
Cui sic tot amanti mi obviam eveniant morae? 

Cas. 975 

Quid fecisti scipione? aut quod habuisti pallium? 

Cist. 745 

Quid istuc negotist? Aut quis es? 

Curc. 407 

Quid eum nunc quaeris? Aut quoiatis? 

Curc. 617 

Quis tibi hanc dedit mancipio? Aut unde emisti? Fac sciam. 

Curc. 688 sq. traditi sunt: 

Quid mecumst tibi? 
Aut tecum aut. Quia ego e. q. s." 

Quos versus sic legendos esse censeo: 

Quid mecumst tibi? 
Aut mihi tecum? — Ego ex te hodie faciam pilum catapultarium; 

qulbus verbis leno non appellat nisi militem. De tautologij 
cf. Acci V. 147: 

Quid est, cur componere ausis mihi te aut me tibi? 

Epid. 56 

Quid iam? Aut quid est? 

Men. 812 

Deosque do testis. — Qua de re? Aut quoius rei rerum omnium? 

Men. 823 

Quid tu ais ? num hinc emigrastis ? — Quem in locum ? Aut quam 
Men. 826 o^ rem, obsecro? 

Unde? Aut quis tu homo's? 

Mil. 277 

Quid iam? Aut quid negotist? 

Mil. 425 

Quis tu homo's? Aut mecum quid est negoti? 

Mil. 469 (= Epid. 56) 

Quid iam? Aut quid est? 

Most. 466 

Quam ob rem ? Aut quam subito rem mihi adportas novam ? 

Most. 478 

Quid istuc est sceleris? Aut quis id fecit? 

Most. 1017 sq. Mecum ut ille hic gesserit, 

Dum tu hinc abes, negoti ? quidnam ? ^ Aut quo die ? 

Pers. 210 

Quid male facio? Aut quoi male dico? 

Poen. 1009 

Quid in hanc venistis urbem ? Aut quid quaeritis ? 

Poen. 1024 

Quid ait? Aut quid orat? 

Poen. 1248 

Ubi sunt eae ? Aut quas, obsecro . . . ? 

Pseud. 182 sq. 

Cur ego vestem aurum atque ea, quibus est vobis usus, praehibeo ? 

Aut quid mi 
Domi nisi malum vestra operast hodie? 

aut tradit A, omittunt Palatini. 
Pseud. 219 sq. 

Num quoipiam est hodie tua tuorum opera conservorum 
Nitidiusculum caput ? Aut num ipse ego pulmento utor e. q. s. 

Pseud. 619 sg. 

Sed ubi tu me novisti gentium ? 
Aut vidisti ? Aut conlocutu's ? 

Pseud. 963 

Quis bic bomo cblamydatus est ? Aut undest ? Aut quem quaeritat ? 

Rud. 646 sq. 

Sed eae mulieres 
Quae sunt? Aut quid is iniqui fit? 

Rud. 1184 sq. 

Summe ego scelestus, qui illunc hodie excepi vidulum ? 
Aut quom excepi, qui non alicubi in solo abstrusi loco? 

Stich. 243 

Eu ecastor risi te hodie multum? — Quando? Aut quo in loco? 

Trin. 608 

Quam dudum istuc? Aut ubi actumst? 

Trin. 879 

Quid eos quaeris ? Aut quis es ? Aut unde's ? Aut unde adyenis ? 

Truc. 775 

Egon tibi male dicam ? Aut tibi f t ^^^^ velim ? 

quamquam dolet, quod versus corruptus est, tamen hoc ferre 
malo, quam Leonis coniecturam nimis asperam atque hirsutam 
comprobare : 

Egon tibi male dicam tibique aut male velim? 

Num talia Plautus admiserit, valde dubito. 

§ 17. Restat, ut sententias indirecte interroga- 
tivas colligam, quae atd interiecto coniunctae sunt. 
Amph. 346 

Possum scire, quo profectus quoius sis aut qxdd veneris? 

Aul. 714sq. 

Nescio, nil video, caecus eo atque equidem quo eam aut ubi sim aut 

qui sim 
Nequeo cum animo certum investigare. 

Bacch. 491 

Satin ut quem tu habeas fidelem tibi aut quoi credas nescias? 

Cist. 168 sq. 

Ille clam observavit servos, 

Quo aut quas in aedis haec puellam deferat. 

Epid. 536 

Pervelim roercedem dare, qui monstret eum mi hominem aut ubi habitet; 

ubi Beckerus atd ut durius delere aut in hic mutare vult. Quod 
contra Plautinum usum suspicatur, nam eandem verborum con- 

structuram praebet Most. v. 34: Quid tibiy malum, me aut quid 
ego agam curatiost? Quin etiam Terentius Epidici versum cog- 
nosse videtur, nam Phorm. 305 sic scribit : 

hominem comroonstrarier 
Mihi istum volo aut ubi babitet demonstrarier. 

Merc. 121 

Curaest, negoti quid sit aut quid nuntiet. 

Merc. 253 sq. 

nisi capram illam suspicor 
lam me invenisse, quae sit aut quid voluerit. 

Merc. 634 

Rogitares, quis esset aut unde esset. 

Pers. 513 sq. 

Quid id ad me aut ad meam rem refert, Persae quid rerum gerant 
Aut quid erus tuos? 

Pers. 596sq. 

Quo genere aut qua in patria nata sit aut quibus parentibus .... 
Volo te percontari. 

Pseud. 1102 

Nisi ut observemus, quo eat aut quam rem gerat. 

§ 18. Restant iam complures loci, quos nondum comme- 
moravi, quia ibi vel aut delendum vel totum versum interpolatum 
esse censeo. 
Aul. 508 sq. 

Stat fullo, phrygio, aurifex, linarius . . . 
Aut manulearii aut murobatharii 

ubi Leo mea quidem sententia rectissime mutavit : stant manu- 
learii^ stant murobatharii ; nam cetera quoque quae enumerantur 
opificum nomina non disiunguntur , nisi interposito stat aut 
astant, 

Bacch. 518 a aut in dittographia exstat, quam omisit A; 
itaque interpolatoris recentioris manus agnoscenda est. 

Men. 1019 aut a Bothio summo iure deletum est, nam 
sensu omnino caret. 
Merc. 536 sqq. 

£t inter nos coniuravimus, ego cum illo et ille mecum, 

£go cum viro et ille cum muliere nisi cum illo aut illc mecum 

Neuter stupri causa caput limaret 

quibus ex versibus medium Ritschelius rectissime ut glossema 
eliminat. 

In Most. V. 288 aut corruptissimo aut interpolato Schoellius 
aut coniecit ; sed id quod mutando eflfecit, speciem veri non habet. 

Most. 1057 non traditum est nisi aut in initio versus. 

R u d. 149 id quod traditur atit mea est opinio iam a Merula 
evidentissime emendatum est in ut mea est opinio. 

Rud. 1383 ubi traditum est: iam ab isto auferre aut sim 
si e.q. s., a Leone discedens sic scribo: 

lam ab istoc auferre haud ausim, si istunc condemnavero. 

Trin. 72sqq. 

Nam si in te aegrotant artes antiquae tuae, 
Sin immutare vis ingenium moribus 
Aut si demutant mores ingenium tuom 
Neque eos antiquos servas, ast captas novos 
Omnibus amicis morbum tu incuties gravem e. q. s. 

optimum sermonis conexum restituiraus, si Ritschelium secuti 
versus a secundo usque ad quartum ut interpolatos e medio 
tollimus. 

Confido iam omnia particulae exempla excussa et in or- 
dinem idoneum disposita esse, ita ut de eius usu plenum iudi- 
cium proferre liceat. Atque aut fallor aut hoc iudicio id con- 
firmatur, quod in capitis huius initio de particulae vi in uni- 
versum praemonui. Omnino enim si aut usurpatur, 
disiunctio ex eius qui loquitur sensu et arbitratu in- 
tellegenda est neque illius qui appellatur voluntas 
respicitur. 



V. Vel Plautinum. 

Postquam iam quaestionem de aut particulae usu Plautino 
usque ad finem perduximus, omnia quae exstant vel colliga- 
tionis exempla in certamen advocabimus, ut si utriusque vis 
comparatur plane quantum intersit eluceat. Cum verp adhuc 
in terra satis inexplorata versati simus, nunc via calcanda est, 
quam multi iam viri docti frequentaverunt ; cuius tamen non 
omnes partes ita munitae mihi esse videntur, ut corrigi non 
possint. Sed adeo eorum, qui antecesserunt, vestigia non pre- 



— 47 — 

mam, ut id quod ipse mihi proposui ambulandi consilium per- 
sequar aut, ne ornatius atque inflatius quam res poscit dicam, 
proprio quaerendi ordine utar. Primus de hac quam tractamus 
re latius egit C. F. W. Muellerus (Jahrb. f. klass. Phil. a. 1861 
p. S62 sqq.) , qui ea de causa summa laude dignus est , quia 
vel particulae vim cum verbi velle significatione arte cohae- 
rentem in clara luce posuit atque ei hanc fere notionem inesse 
statuit: „du kannst meinetwegen fur den vorliegenden Fall 
gleich diesen Ausdruck, diese Thatsache annehmen". Sed id 
quod plerisque inventoribus accidit, eam quae descripta erat 
metam longe praetervolavit atque talia contendebat, quae quin 
refellerentur fieri non poterat. Ut enim alia omittam, particulae 
a Plauto usurpatae umquam vim disiunctivam inesse negavit. 
Secundus deinde in arenam descendit Langenus, qui in sym- 
bolis Plautinis p. 68sqq. sententiam tulit et nonnulla Muelle- 
riana quia modum excedebant refutavit. Quocum quamvis 
magnam partem consentiam, tamen non desunt quae vituperem.^) 
Im prinu's vero rem ita disposui atque eum exempla aflferendi 
progressum instruxi, quo ea quae mihi excogitavi aptissime 
proferam. Neque in animo habeo semper, quae Muellerus et 
Langenus senserunt, comparare; longum enim est omnes quae 
inveniuntur sententiarum discrepantias enotare. Ubi vero inde 
fructus aliquid carpi posse puto, in eis locis etiam illos audia- 
mus; contra quotiens Langenus, quae me invenisse frustra ex- 
sultabam, ipse iam intellexerat, eius verbis uti mihi liceat. 

Vel particulam antiquum imperativum esse de verbo velle 
derivatum supra contendimus. Atque spero, si Plautina ex- 
empla excutimus, fore ut et priscae illius significationis testi- 
monia reperiantur et quasi per scalae gradus ad posteriorum 
temponmi usum descendere possimus. 

§ 1. Primum ad eos versus animum advertamus, quibus 
prisci imperativi vis integra servata esse mihi vi- 
detur. Inspiciamus enim Most. v. 299 

Etiam nunc decem minae apud te sunt: vel rationem puta 



1) Quae Lorenzius ad Most. 287 adnotavit, silentio praeterraitto ; neque 
enim quicquam confecit, nisi quod nonnulla exempla comportavit. 

quod vertendum est: „du hast noch 10 Minen von mir, rechne 
nur nach, wenn du willst". Quam aliam particulae significa- 
tlonem hic nobis fingamus atque „wolle"? Rectissime igitur 
mea sententia, quod ad ciusmodi versus attinet, Ussingius ad 
Amph. v. 1)17 iudicavit: ^veC apud imperativos fere idem est 
quod jnodo^\ quamvis ego pro modo supponere sis mavelim. 
Langenus vero non recte sensit, cum interpretaretur p. 70: 
„du hast noch 10 Minen von mir, oder wenn du mir nicht 
glauben willst, so rechne lieber". Nam si neque incerta sup- 
plemus et id quod traditum est ita ut scriptum legimus inter- 
pretamur, aut fallor aut cogimur vel imperativum agnoscere. 
Si quis autem miratur vel imperativum per asyndeton cum 
alio imperativo coniungi, primum quidem conferat illud velitis 
iubeatis , quod Livius 38, 54 fortasse ex ipso Valerio Antiate 
sumptum praebet. Hic igitur coniunguntur duo coniunctivi, 
in vel puta «duo imperativi; quae est attractio modorum. 
Pariter autem et velitis et vel iussioni stimulum adiciunt. De- 
nique feliciter accidit, quod apud Petronium cap. 70 init. verba 
legimushaec: Necdum finieram sermonem, cum Trimalchio ait: 
ita crescam patrimonio, non corpore^ ut ista cocus meus de porco 
fedt. Non potest esse pretiosior homo. Volueris, de vulva faciet 
piscem. Quod volueris gratissimum obvenit. Nonne enim idem 
est ac si Plautus dixisset vel? Itaque etiam hoc Petroni loco 
verbi velle forma per asyndeton praemittitur habetque sensum 
condicionalem ! 

Praeterea eodem modo , quo vel^ cum imperativi altera 
persona coniungi solent (ut alia omittam, quae ad rem 
demonstrandam minimi momenti sunt) et age cum apud 
alios tum apud Plautum (nisi quod nge omnibus temporibus 
imperativi naturam prae se ferebat) et sis,^) quod si hoc Mo- 
stellariae loco pro vel adhibitum esset, minime miraremur. Sed 
inter age et sis hoc interest, quod age addito hortativa impe- 

1) Sis cum imperativi vel coniunctivi hortativi altera persona con- 
iunctum 124 locis, stdtis eodem modo usurpatum 13 locis apud Plautum 
invenitur. Eodem munere plenior forma si velis fungitur As. 445 et Rud. 
834. In sententiis condicionalibus plenioribus si vis adhibetur, nisi quod bis 
(As. 309 et 683) sis enuntiatum condicionale incipit. Semel sis cum coniunc- 
tivi hortativi prima persona coniungitur : As. 828 age dectmbamtis sis pater. 

rativi vis firmatur et cumulatur, sis apposito contra quasi 
attenuatur.^ Nam qui dicit sis fac illud^ imperativi stric- 
tam asperitatem lenit, cum eius quem appellat arbitratum 
aut respiciat aut respicere simulet. Quod idem in vel ca- 
dereeteode quo agimus versu confirmari confido et quat- 
tuor sequentibus: 
Amph. 916 sq. 

Equidem ioco illa dizeram dudum tibi, 
Ridiculi causa. Yel bunc rogato Sosiam 

ubi vel = si placet. Langenus eodem modo quo antea errat, 
cum p. 71 vertat: „Oder wenn du mir nicht glauben willst, 
so firage lieber hier den Sosia^. 
Curc. 611 

Si yis tribus bolis, vel, in chlamydem! 

quo de versu cf. supra p. 17. 
Epid. 697 sqq. 

Qua fiducia ausu's primum, quae emptast nudiustertius, 
Filiam meam dicere esse ? — Libuit : ea fiducia. — 
Ain tu ? Libuit ? — Aio. Vel da pignus, ni ea sit filia 

quod mea quidem sententia sic vertendum est: „Ja, das meine 
ich. Du kannst mir ja, wenn du willst, ein Pfand geben, wenn 
sie nicht deine Tochter ist.** Quo iure hoc loco Langenus p. 74 
comparativam vim „sogar* particulae supponat, non intellego ; 
inteilegerem , si traditum esset: vel do pignus. Epidicus enim 
non respondet nisi uno verbo ad ea, quae Periphanes rogavit; 
deinde per asyndeton ad id transit, quod novom dicere vult. 
Most. 920 sq. 

Hodie accipiat {sc. argentum). — Ita enim vero, ne qua causa subsiet. 
Vel mihi denumerato: ego illi porro denumeravero ; 

Langenus^) adnotat: «Theopropides erklart, der Gl^ubiger solle 
das (Jeld von ihm bekommen ; Tranio erwidert : ^So ist es recht : 
oder vielmehr, gieb mir das Geld, ich will es dem Simo be- 
zahletf, dagegen macht darauf Theopropides die Einwendung 
at enim, ne quid captioni mihi sit, si dederim tibi. Muller 

1) Huc pertinet id quoque, quod amabo vel obsecro vel similia sescenties 
ad imperativum adduntur. 

2) £t hic et in sequentibus, quando usus postulat, Langeni verba plena 
atque integra ezscribo, veritus ne sententia cius latine versa nimisque 
contracta sensus subtilior parum cognoscatur. 

4 

p. 268 X^i^ Worte) vel mihi denumeralo sagen nicht: oder 
gieb es mir, auch nicht: meinetwegen gieb es aber auch mir 
— sondem lassen sich umschreiben : dazu , dass der danista 
(vielmehr Simo) das Geld bekommt, will ich dir, wenn du 
wiUst, zugleich dadurch am leichtesten verhelfen, dass ich es 
an mich nehme, um es ihm dann weiter abzuliefem\ Ob nun 
jemand weiss, was nach Muller vel hier bedeutet, bezweifle 
ich sehr." Quod Langenus se intellegere quid Muellerus dicere 
voluerit negat, valde doleo. Ego certe Muelleri sententiam 
intellego et comprobo. Significat enim vel hoc loco nihil aliud 
atque ^wolle** sive „wenn du willst". Tranio illius sagacitatis, 
quam servom in comoediis praestare ridentes gaudemus, ne 
frit quidem haberet, si ero, qui summo iure in eius consilia 
maxime suspiciosus est, responderet: „Oder vielmehr, gieb mir 
das Geld, ich will es ihm geben." Immo vero strenuum servom 
gerit atque simulat se eri consilium comprobare et ea re adiu- 
turum esse, ut ipse danistae argentum tradat. Itaque Tranionis 
responsum sic fere germanice vertendum est: „So ists recht, 
dann ist alles in Ordnung. Du brauchst iibrigens, wenn dir 
das recht ist, nur mir das Geld zu geben" e. q. s. 

§ 2. Cum ei, quos iam citavi, versus purum atque putum 
imperativum vel nobis servaverint, ex ceteris exempiis colli- 
gendum est paulatim et gradatim primam vocis originem 
oblitteratam et eius vim sensim mutatam esse. Oriuntur enim 
ex prima significatione „wolle" tres, ut ita dicam, notionis 
colores „1) wenn du willst, meinetwegen, 2) oder wenn du 
willst , 3) wenn du willst sogar", ita tamen ut semper prope- 
modum prima significatio subaudienda sit. Eam enim parti- 
culae proprietatem , quod vel addito ad arbitrium eius, qui 
appellatur, respicitur, sermo latinus multos post Plauti saeculum 
annos servavit. Plerumque igitur in Plauti comoediis si vel 
adhibetur enuntiati subiectum 'altera persona aut 
est aut facile fingi potest. Quod ea re praeclare explicatur, 
si vel quoque alteram personam esse ponimus; itaque ea, quam 
contendimus, sententia hoc usu comprobatur. 

Ceterum memoratu dignum est haud raro vel se ad tu 
applicare; legimus enim vel tu Merc. 310; Rud. 430, 582; Pers. 
398; cf. Lucanus VI 599 vel tu^ Vergili versum supra p. 4 et 

Properti locos infra sub cap. VIII. Qua re illustratur, quam 
arte vd cum altera persona cohaereat. 

In universum quod ad particulae significatum attinet, 
preraendum est vel comiter et blande dici, eodem modo quo 
Dostrum ^wenns beliebt", quia alterlus arbitratum benigne 
respicit, cf. p. 24. 

Denique attendas, si consulas exempla sub §§ 1—3 compo- 
sita, vd apud Plautum in sententiis negativis omnino non 
exstare; neque exceptiones huius legis invenies nisi sub § 4. 
Quam equidem observationem et ipsam gravissimam puto; 
tantum enim huius vel natura cohortativa valuit, ut ad dehor- 
tationes nisi disiunctivas non facile referri posset. Atque 
concinnunt etiam quae sub §§ 5 sqq. -congesta sunt. 

§ 3. Atque amat vel poni iuxta imperativum et con- 
iunctivum hortativum, id quod adeo sub oculos cadit, ut omnia 
talia exempla componenda mihi esse videantur. Sunt yero haec : 
A s i n. 666 sq. (vel = oder wenn du willst) 

Dic fgiiuT me passerculum gallinam cotumicem 
Agnellum baedillum me tuom dic esse vel vitellum. 

Asin. 693 itidem 

Dic igitur med aniticulam columbam vel vitellum. 

quibus duobus locis si aut positum esset, sensus paulum muta- 
returatquevertendumesset: „oder ichwill mich so ausdrucken". 
Sed ille qui loquitur verborum electionem non curat, sed alteri 
permittit. 
Aul. 452 (vel = meinetwegen, wenn du willst) 

etiam intro duce, si vis, vel gregem venalium 

ubi rectissime adnotat Langenus duplex veUe ofifensionem minime 
praebere; cf. Curc. 611. 
Aul. 831 sq. (vel = meinetwegen sogar wenn du willst) 

Vel hercle enica, 
Nunquam binc feres a me. 

Bacch. 902 (vel = wenn du Lust hast meinetwegen) 

Abeo ad forum igitur. — Vel bercle in malam crucem (sc. abi). 

B a c c h. 1064 sq. (vel = oder wenn du willst) 

Nolo, inquam, aurum concredi mibi. 
Vel da aliquem, qui me servet 

quod rectissime a Langeno versum est: „oder wenn du mir 
lieber doch das Geld geben willst, so gieb mir auch einen 

Wachter". Hic atU tum solum locum haberet, si stricta alter- 
natio efiiceretur: aut aurum mihi ne crede aut da aliqnem. 
Capt. 668 (vel = meinetwegen sogar) 

Tuos sum: tu has (sc. manus) quidem vel praecidi iube. 

Epid. 679 {vel apposito mea causa auctum et cumulatum 
= meinetwegen sogar) 

Dum sine me quaeras, quaeras mea causa vel medio in mari. 

Men. 176 sq. Feri. 

Vel mane etiam. — Mille passum commoratu's cantbarum 

ubi Langenus adnotat: „dass der zweite, dem ersten wider- 
sprechende Befehl allein Geltung haben soll, beweist die Ant- 
wort des Angeredeten mille passum commoratu's cantharum.** 
Qui vero ita interpretatur, obliviscitur proximorum Menaechmi 
verborum : Placide pulta. Pultat igitur parasitus, quamvis de 
mora questus sit , neque Menaechmus eum obiurgat , quod 
imperato oboediens non fuerit. Qua de causa ego Muellerum 
secutus locum sic intellego: „Klopfe oder wenn du willst, 
wenn du das fur richtiger haltst, warte noch". Ad quae para- 
situs, quia manere non vult, optione sibi data utitur et pultat. 
Sin contra Menaechmus imperavisset: „Nein, wartenoch", aut 
parasitus oboedisset aut Menaechmum iratum audiremus. 
Ceterum omnino eam vim, quam Langenus non nuHis parti- 
culae exemplis subicit == oder vielmehr, vel habere posse nego, 
quia contra eius naturam pugnat. 
M e n. 727 sq. (vel = wenn du Lust hast, sogarr) 

Mea quidem hercle causa vidua vivito 

Vel usque dum regnum obtinebit Juppiter. 

M e r c. 308 sqq. (vel = oder wenn du willst) 

Decide collum stanti, si falsum loquor. 

Vel ut scias me amare, cape cultrum ac seca 

Digitum e. q. s. 

(sequentia vel vide infra p. 54). 
M e r c. 490 sq. (vel = wenn es dir recht ist, sogar) 

Auctarium 
Adicito vel mille nummum plus quam poscet. 

M i 1. 355 (vel = wenn du willst sogar) 

Cedo vel decem, edocebo e. q. s. 

Most. 1090 sq. {vel videtur esse = oder wenn du wlUst, sed 
locus corruptissimus est) 

Mihi hominem cedo. 
Yel hominem iube aedis mancipio poscere. 

Pseud. 31 

Lege vel tabellas redde. — Immo enim pellegam. 

Langenus censet: „Die Antwort zeigt klar, dass der erste Be- 
fehl durch vel zuruckgenommen wird: immo enim pellegam". 
Quo eodem responso ego in aliam partem utor. Calidorus 
dicit : „Lies den Brief", deinde polite et ea comitate qua domini 
in servos utuntur, addit: „oder, wenn dir's lieber ist (d. h. 
wenn das Lesen dir l^stig ist) gieb ihn mir zuruck". Pseudolus 
respondet : „ich will ihn doch lieber durchlesen". 
P s e u d. 1 20 sqq. (vel = wenn du Lust hast meinet wegen sogar) 

Si neminem alium potero, tuom tangam patrem. — 
Di te mihi semper servent. Verum si potest 
Pietatis causa vel etiam matrem quoque {sc. tange). 

Pseud. 170 sq. 

I puere prae; ne quisquam pertundat cruminam, cautiost. 
Vel opperire, est quod domi dicere paene fui oblitus. 

Langenus adnotat: ^Muller p. 266, „wenn du willst, warte 
meinetwegen auch", eine Erklarung, welche oflfenbar ein Miss- 
verstandnis enthalt. Ballio giebt dem Sklaven zuerst den 
Befehl ihm vorauszugehen ; da fallt ihm ein, dass er noch 
etwas vergessen hat und desshalb befiehlt er ihm nun, noch 
zu warten : „oder vielmehr warte noch", er legt es keineswegs 
in das Belieben des Sklaven, zu gehen oder zu warten'. Quae 
Langeni sententia quamvis illo quoque argumento confirmari 
possit, quod puer re vera mantat (cf. v. 241), tamen sensum 
Plautini sermonis mihi turbare videtur. Nam si vel usurpatur, 
ad eius qui appellatur arbitrium respicitur aut certe respici 
simulatur. Itaque nobis concedendum est BaUionem dicere: 
„Geh voran oder, wenn du willst, warte, ich habe noch etwas 
zu sagen vergessen" (hodie dicimus ^oder wenn's beliebt, 
wenn's gefallig" et ita etiam ad mini.«tros loquimur incitandi 
gratia). Ex dicendi autem ratione etvocissonopuerBallionemse 
mansurum esse exspectare cognoscit. Fortasse miratur quispiam, 
quod tam comis atque urbana consuetudo inter erum et servum 
intercedit. Gui hos locos opponimus, quibus ad imperatum 
servis datum suUis additur: Capt 456 servate istum sultis intus 
servi. Gapt. 667. 919 ; Men. 350 ; Rud. 820. Sane haec loquendi 

formula est, cuius propriam significationem tempus, ut ita 
dicam, admomordit, sed tamen in versione respicienda est. 
Eodem modo cum strictissimis imperatis saepissime sis con- 
iungitur; ut unum pro multis exemplum aflferam: Most. 569 
abi sis belua, Habemus hic reliquias priorum temporum, quae 
urbaniores mores vidisse debent. 

Rud. 1401 sq. (vel = meinetwegen sogar) 

Vapulabis, verbum si addes unum. — Vel hercle enica: 
Non tacebo umquam alio pacto, nisi talento comprimor. 

Addenda sunt nonulla alia eiusdem modi exempla parti- 
culae, ubi vel ad imperativum accedit ita quidem, ut bis aut 
saepius ponatur. 
M e n. 690 sq. (vel = oder wenn es dir genehm ist) 

patiar: tibi babe, aufer, utere 
Vel tu, vel tua uxor, vel etiam in loculos compingite; 

totum enuntiatiun adeo eius qui appellatur arbitrium respicit, 
ut alterum quoque et tertium vd vertenda sint „wenn es dir 
beliebt". 
Merc. 308 sqq. (vel=oder wenn du willst) 

Decide collum stanti, si falsum loquor: 

Vel ut scias me amare, cape cultrum ac seca 

Digitum vel aurem vel tu nassum vel labrum. 

Pers. 398 (vel — vel = wie es dir beliebt) 

Vel tu me vende vel me face quid tibi lubet; 

quem versum similiter nostra lingua exprimere possumus: 
„wenns beliebt, verkaufe mich, wenns beliebt, mache mit mir, 
was dir gefallt: ich iiberlasse alles deinem Gutdunken". Quo 
eodem modo verti possunt 
Rud. 582 

Tu vel suda vel peri algu vel tu aegrota vel vale 

et Rud. 430 

Nunc quam ob rem huc sum missa, amabo vel tu mi aias vel neges 

et Rud. 1331 

Proin tu vel aias vel neges. 

Stich. 719 

Ubi illic biberit, vel servato meum modum vel ego dabo; 

ubi ego coniecit Ritschelius pro tu in codicibus exarato. Sensus 
ita circumscribi potest: „wolle entweder das Mass inne halten 

oder woUe, dass ich dir gebe". Eo, quod supra p. 51 de vd tu 
diximus, fortasse explicatur, quoraodo in Stichi v. 719 mendosa 
lectio exorta sit. 

§ 4. Qua via vel ex imperativi loco in coniunctionum 
sedem transmigraverit, iam ex eis quae enumeravi exemplis cog- 
nosci posse puto. Nam et disiunctivam vim et comparativam 
et eara, quara verbis mea causa circumscribere licet, ex prisca 
et communi imperativi significatione Romani in linguae usum 
facillima opera sibi formabant. Quae coniunctionalis notionis 
origo quaravis ex eis locis, quibus vel cum imperativi altera 
persona coniunctura est, optirae exploretur, quia rectiore via 
quam iraperativo nerao appellatur, taraen ex aliis quoque 
particulae exemplis erui potest. Primura iam ad illos versus 
accedamus, ubi vel disiunctivam vim praebet. 
Mil. 1019 

Sed hic numquis adest? — Vel adest vel non 

quod vertendum est: „wenn du wunschest, ist einer da, wenn 
du das Gegenteil wunschest, nicht". Sin aut hoc loco adhibitum 
esset, longe alius sensus evaderet, quo versuum conexus pessime 
turbaretur. [Ceterum cf. sirailera verborum compositionem 
Gaecil. Stat. v. 5: actutum voltis, empta est^ noltis^ non 
empta est. 
Poen. 1382 

Quis hic est? — Utrum vis est, vel leno vel Xvxog 

quod vertendum est: „er ist beides, was du willst; wenn du 
willst, ein Kuppler, wenn du willst, ein Lycus". In utrumvis 
quod praecedit ipsum velle inest ; itaque de particulae vi dubitari 
non potest; item 
Pseud. 345 

Yiginti minis? — Utrum vis, vel quater quinis minis 

ubi supplendum est: utrum vis, vel viginti minis vel quater 
quinis; qua ratione argenti sumraara definire raalis, tibi 
permitto. 
Rud. 991 sq. 

Yel te mihi monstrare oportet piscis qui sit vidulus, 

Yel quod in mari non natumst neque habet squamas ne feras 

quod idem est atque: vel raonstra vel ne feras. 

Trin. 1053 sq. 

Si mage exigere occipias, duarum rerum exoritur optio: 
Yel illud quod credideris perdas vel illum amicum amiseris; 

fn hoc et in antecedenti versu (Rud. 991) observatur sane 
praecisa disiunctio : si alterum locum habet, alterum excluditur. 
Quae tamen asperitas vel adhibito lenitur, cum eligendi 
potestas iuxta eius qui compellatur arbitrium sit idque quasi 
urgueatur. Similes sunt 
Bacch. 1041 sq. 

Duae condiciones sunt: utram tu accipias vide: 
Vel ut aurum perdas vel ut amator perieret. 

Asin. 179 sq. 

eum quo vis pacto condias 
Yel patinarium vel assum vorses quo pacto lubet; 

premendum est, quod antecedit quovis. 

Stich. 218 sqq. parasitus auctionem suarum rerum facit 
et unum ex spectatoribus alloquitur 

Ehem, adnuistin? Nemo meliores dabit. 
Vel, iunctiones Graecas sudatorias 
Yendo: vel, lalias malacas crapulariasj 

quamvis de codicum lectione dubitari possit, vel ad Plautinum 
usum accommodatissime usurpatum est: „willst du etwas 
kaufen, dann wahle nur". Ceterum nescio numquis viderit 
similem auctionem indicari a M. Porcio Catone, cuius frag- 
mentum hoc exstat (Meyer orat. Rom. fr. ed. II p. 138): Si 
posset auctio fieri de artibus tuis, quasi supellectilis solet, 
Capt. 368 sqq. dicit Philocrates servum imitatus: 

Utroque vorsum rectumst ingenium meum 
Ad te atque ad illum; pro rota me uti licet: 
Vel ego huc vel illuc vortar, quo imperabitis; 

exemplum sane singulare! Primum enim vel ad Hegionem 

directum est, alterum ad eum, qui antea servi erus fuisse 

dicitur; denique una ambo appellantur: quo imperabitis. 
Truc. 676 sqq. 

Dic impera mihi, quid libet quo vis modo. 
Novos omnis mores habeo, veteres perdidi. 
Vel amare possum vel iam scortum ducere ; 

duplex vel respicit ad verba quae antecesserunt : imperaquid 
libet quo vis modo. 

Mil. 642 sq. Periplectomenus Pleusicli mores suos enarrat 
virtutesque expromit: 

Vel cavillator facetus vel conviva commodus 
Idem ero e. q. s. 

V. 666 sq. sic pergit 

Yel hilarissimum convivam hinc indidem expromam tibi 
Yel primarium parasitum atque obsonatorem optumum 

quibus verbis sensus inest hic : „wenn du's verlangst , bin ich 
das eine, wenn du's verlangst, das andere". Periplectomenus, 
ut est senex expolitissimae urbanitatis, Pleusiclis voluntati quasi 
concedit se eam, quam ille voluerit, partem gesturum esse. 
Non sine fructu ad hunc versum conferri potest Petronianus 
locus supra p. 48 exscriptus. 
Capt. 773 

Nam vel prodesse amico possum vel inimicum perdere; 

quem versum quamvis in soliloquio exstet, in hunc sensum 
intellegendum esse existimo: „ich kann, was duwillst, vel 
prodesse vel perdere; wunsche das eine oder das andere". 
Parasitus enim qui loquitur se ex spectatoribus aliquem com- 
pellare fingit, id quod in Plautinis comoediis saepissime fieri 
si confirmarem ligna ego in silvam ferrem. 
Pseud. 271 sq. 

Di te deaeque ament vel huius arbitratu vel meo: 

Yel, si dignu's alio pacto, neque ament nec faciant bene; 

Pseudolus Ballioni per ludibrium optionem dat, cuius ad 
arbitratum se vitam suam acturum esse velit. 
Pseud. 434 sqq. 

Quid novum, adulescens homo 
Si amat, si amicam liberat. — .... 
Vetus'nolo faciat. — At enim nequiquam nevis : 
Vel tu ne faceres tale in adulescentia ; 

quid vel dicere velit, ex nevis colligi potest, i. e. „du bist umsonst 
dagegen oder woUe Ahnliches in deiner Jugend nicht gethan 
haben." 
Capt. 690 sqq. 

Qui per virtutem, periit at non interit. — 
Quando ego te exemplis pessumis cruciavero . . . 
Yel te interiisse vel periisse praedicent; 
Dum pereas, nihil intererit dicant vivere. 

Id est: „Tn6gen sie sagen, wie du willst, perire oder 
interire, mir ist es gleich". 

§ 5. Sequitur iam, ut illos versus inspiciamus, quibus 
vel comparativam vim habet = sogar. Incipiamus vero 
ex versu quodam, qui iam antea (§ 3) memorandus erat; ubi 
quamvis vel non ad imperativum appositum videamus, tamen 
imperativus supplendus est. Quem versum hoc loco posui, 
quia eo optime illustratur, quomodo vel vim nativam in 
comparativam mutaverit Est Stich. v. 426 

Ducam hodie amicam. — Vel decem, dum de tuo 

ubi supplendum est: vel duc, et vertendum: „wenn du willst, 
so fuhre; fuhre, wenn du willst, sogar". Reliqua huius usus 
exempla sunt haec: 
Asin 327 sq. 

Age age mansero 
Tuo arbitratu vel adeo usque dum peris. 

Bacch. 831 sq. 

Sequere hac me: faxo iam scies. — Quo gentium? — 
Tres unos passus. — Vel decem. 

Capt. 183 

Sed si venturu's, temperi (sc, veni). — Em vel iam otiumst 

quod ita interpungendum : Em vel iam: otiumst (i. e. em vel 
iam veniam: otiumst). 
Curc. 586 sq. 

Ubi nunc Curculionem inveniam? — In tritico facillume 
Vel quingentos curculion^s pro uno faxo reperias. 

Most. 1004 sqq. 

Promisi foras, 

Ad cenam ne me te vocare censeas. — 

• 

Haud postulo edepol. — Verum cras, nisi qui prius 
Vocaverit — me, vel apud te cenavero 

ubi postulo et vel quodam modo respondent. 
Pers. 396 

Cum hac dote poteris vel mendico nubere. 

Pseud. 301 sq. 

Eme die caeca hercle olivom, id vendito oculata die: 
lam hercle vel ducentae fieri possunt praesentes minae; 

notandum hoc loco est duos imperativos antecessisse. 

Pseud. 321 sqq. 

Quid nunc yis. — Ut opperiare hos sex dies aliquos modo, 

Ne illam yendas neu me perdas hominem amantem. — 

Animo bono's: 
Yel sex menses opperibor. 

Pseud. 826 sqq. 

Quid tu? Divinis condimentis utere, 

Qui prorogare vitam possis hominibus, 

Qui ea culpes condimenta? — Audacter dicito. 

Nam vel ducenos annos poterunt vivere, 

Meas qui essitabunt escas quas condivero; 

cocus hoc fere dicit: si tu hoc artis meae documentu videre 
vis, ut homo quidam vel ducentos annos vivat, mei condi- 
mentis id efBcere possum. 

Poen. 334 

Eho, an iratast? Propitia herclest: vel ego pro illa spondeo 

quod vertendum est: „wenn du es wiinschest, burge ich sogar 
fur sie". 

Rud. 550 sqq. 

Perii oppido. — 
Vel consociare mihi quidem tecum licet: 
Aequas habemus partes e. q. s. 

Langenus adnotat se vel hoc loco intellegere non posse 
et mutare mavult: vel consociare tihi quidem mecum liceU 
Quod si in codicibus exstaret, sane optimum esset. Equidem 
acquiesco in eo quod traditum est et interpretor: „Wenn du 
willst, wenn du damit einverstanden bist, kann ich mit dir 
gemeinschaftliche Sache machen". Itaque vel = volueris, 

R u d. 565 sq. 

Qua sunt facie? — Scitula: 
Yel ego amare utram vis possum, si probe adpotus siem; 

vel alteram personam appellare utram vis apposito confirmatur. 
Stich. 619 

Si arte poteris accubare. — Vel inter cuneos ferreos. 

Stich. 721 

Namque edepol quam vis desubito vel cadus vorti potest; 

optimo iure hic iterum Petronianum illud volueris comparare 
h*cet; et accedit altera persona in quam vis. 

Trin. 655 

Omnia ego istaec quae tu dixti scio, vel exsignavero 

nostra lingua : „wenn du es verlangst , kann ich es dir sogar 
Punkt fur Punkt niederschreiben". 
Trin. 963 sq. 

Heus, Pax, te tribus verbis volo. — 
Vel trecentis 

qui versus ita compositi sunt, ut post volo eiusdem verbi purus 
atque putus imperativus vel repeti isque ita intellegendus esse 
videatur: „Wolle, wiinsche mich auf 300 Worte". Sed si 
cetera exempla, quae particulam cum numeralibus solis con- 
iunctam monstrant, conferimus, hoc subtiliusiudicatum esseelucet. 
Truc. 373 

Dan savium? — Immo vel decem. 

§ 6. Paulatim vero vel disiunctivam significationem adeo 
sibi assumpserat, ut omnino disiungendi potestatem 
acciperet neque amplius eius arbitrium respiceretur, ad quem 
verba directa sunt. Itaque vel fines sibi positos egreditur 
neque in talibus enumeratis, qualia iam enumeravi, se continet, 
sed primae quoque et tertiae personae voluntatem respicit et 
exprimit. Id quod eo significatur, quod saepius verbi velle 
aliqua forma additur. Huius autem usus Plautina testimonia 
rara exsistunt. 
Poen. 827 sq. 

Ita me di ament vel in lautumiis vel in pristino mavelim 
Agere aetatem e, q. s. 

ubi vel — vel in eum sensum intellegendum est, quem indicat 
mavelim, 
Bacch. 589 sqq. 

Paucis me misit miles ad eam Cleomachus, 

Vel ut ducentos Philippos reddat aureos, 

Vel ut hinc in Elatiam hodie eat secum semul; 

hoc loco vel e persona iubentis dictum est, cuius ipsius si verba 
audiremus, haec essent: vel redde vel mecum i. Itaque qui 
mandata nuntiat, ex illius sententia ponit vel. Eadem res est 
Asin. 365 sq. 

lussit vel nos atriensem vel nos uxorem suam 
Defraudare. 

Curc. 466 sqq. 

Sed dum hic egreditur foras, 
Commonstrabo, quo in quemque hominem facile 

inveniatis loco, 
Ne nimio opere sumat operam, si quem conventum velit 
Vel vitiosum vel sine vitio vel probum vel improbum . . . 
483 In Tusco vico, ibi sunt homines qui ipsi sese venditant, 

In Velabro vel pistorem vel lanium vel haruspicem 
485 Vel qui ipsi vorsant vel qui aliis ubi vorsentur praebeant. 

Versum 484 Leo iure cancellis circumclusit , nam accusativi 
contextum turbant; interpositus esse videtur ab interpolatore 
quodam , qui v. 469 ante oculos habebat. Vides autem hoc 
quoque loco particulae vel anteire velit vocabulum. 

§ 7. Idem quod disiunctivae etiam comparativae 
notioni accidit. Itaque talia legimus: 
Aul. 560 

Tum obsonium autem. — Pol vel legioni sat est; 

quem versum ut in suspicionem traheret Langenus valde 
operam dedit; neque senemavarum nequeMegadorum urbanum 
tah'a verba dicere potuisse. Sed hic conexus mihi satis facit: 
senex postquam innumerabiles querimonias efifudit, pergit: tum 
obsonium autem. Megadorus vero longis lamentationibus vexatus 
orationem eius praecidit, cum dicit: pol vel legioni sat este, q. s., 
quae verba cur iuvenem modestum dedeceant nescio. 
Capt. 129 sqq. 

Aegre est mihi, hunc facere quaestum carcerarium 
Propter sui gnati miseriam miserum senem. 
Sed si ullo pacto ille huc conciliari potest, 
Vel camuficinam hunc facere possum perpeti; 

vel valet: „wenn er will sogar". 
Most. 177 sqq. 

Eho mavis vituperarier falso quam vero extoUi? 
Equidem pol vel falso tamen laudari multo malo 
Quam vero culpari e. q. s. 

quamquam vel etmalo una explicanda esse videntur, Langenum, 
qui adnotat: „ich will Ueber, dass man mich, wenns so beliebt, 
faischhcher Weise lobt", es wird hier keine Thatsache durch 
vel gesteigert, das falso laudari und vero culpari wird durch 
vel ins Belieben dessen gesetzt, der die Handlung ausfuhren 

soll" recte iudicasse puto, nisi quod mea sententia comparativam 
vim particulae inesse eo confirmatur, quod sequitur tamen. 

Most. 984 

Tranio; is vel Herculi conterere quaestum potest; 

metrum corruptum Camerarius emendavit, cum pro potesb 
corrigeret possiet. Fortasse versus verti potest: „wenn du es 
willst, so ist er dazu im stande" ; sed versio alia „wenn er will 
sogar" mitii speciem veritatis maiorem prae se ferre videtur. 

Trin. 744 sqq. 

Nunc si opperiri vis adventum Gbarmidi, 
Perlongumst: huic dtacendi interea abscesserit 
Lubido: atque ea condicio huic vel primariast; 

Langenus, quia hoc vel cum Plautino usu plane discrepet, 
pol supponere mavult. Nos si ea quae antecesserunt exempla 
in comparationem vocamus, agnoscere cogimur iam Plauti 
temporibus vel particulae primam vim adeo se mutare potuisse. 
Latet autem fortasse gravior quaedam corruptela. Nam quem 
postulamus sensum : „dieHauptbedingung fur die Ehe ist, dass 
er lubido hat", voces huic vel prorsus pessumdant. Egregia igitur 
coniectura mihi esse videtur, quam Birtius invenit : atque ea con- 
dicio huicreiprimariast. Itanempe vc/pro vei scriptum est Merc. 319. 

§ 8. Denique apud Plautum vel ita usurpatur, ut 
post locum aliquem communem certum quoddam 
exemplum vel praemisso addatur, quod nostra lingua 
per „zum Beispiel" exprimere consuevimus. Ego verto fere 
„nimm den Fall" ; sequi autem potest solus nominations omisso 
verbo. Priusquam eo de usu verba faciamus, locis de quibus 
agitur collatis fundamentum firmum substruere praestat. 
Epid. 382 sqq. 

382 Non oris causa modo hominis aequom fuit 

Sibi habere speculum, ubi os contemplarent suom, 

Sed qui perspicere possent cordis copiam: 
386 Ubi id inspexissent, cogitarent postea, 

Yitam ut vixissent olim in adulescentia. 

Fuit conducibile hocquidem mea sententia. 

Vel ego, qui dudum fili causa coeperam 
390 Ego me excruciare animi, quasi quid filius 

Meus deliquisset med erga aut non pluruma 

Malefacta mea essent solida in adulescentia ; 

V. 389 Guyetus sic instruxit, codices corraptam atque turbatam 
lectionem vel quasi egomet qui dum fili c. c. 

Men. V. 872sqq. nonnulla verba excidisse necessarium est. 
Rectissime adnolat Brixius: „Es ist der allgemeine Gedanke 
ausgefallen, zu dem mit dem folgenden vel Menaechnus als 
das nachstliegende Beispiel angefuhrt wird". Quam lacunam 
Schoellius ingeniose explevit 

Eu hercle, morbum acrem ac durum. (fixanimis cubat. 
Ut incerta salus est hominum) di vostram fidem: 
Vel hic qui insanit quam valuit paulo prius. 

Men. 1039 sqq. 

Nimia mira mihi quidem hodie exorta sunt miris modis: 
Alii me negant eum esse qui sum atque excludunt foras 

(post hunc V. lacunam signavit Ritschelius) 

Vel ille qui se petere argentum modo, qui servom se meum 
Esse aibat, (meus servator), quem ego modo emisi manu 

cuius de loci lectione et duplici recensione cf. ea, quae Leo ad 
V. 1028 et 1041 adnotavit. Ego in versibus citandis textum 
a Leone constitutum secutus sum, quia nisi hoc modo verba 
vel iUe qui conservari non possunt, quae cum duobus iam ex- 
scriptisexemplis(Ep.382sqq. etMen.872sqq.) feliciter consentiunt. 
Ceterum totum hunc locum hoc ordine dispositum legere conor : 

1039 Nimia mira mihi quidem hodie exorta sunt miris modis: 
1041 Vel ille, qui se petere argentum modo, qui servum se meum 

Esse aiebat, (meus servator), quem ego modo emisi raanu; 
Is ait se mihi allaturum cum argento marsuppium. 
Id si attulerit, dicam ut a me abeat liber quo volet, 

1045 Ne tum, quando sanus factus sit, a me argentum petat. 

1040 Alii me negant eum esse qui sum atque excludunt foras. 

1046 Socer et medicus me insanire aiebant e. q. s. 

Si ita versus disponimus, nihil intercidit. Nam id quod 
Ritschelius intercidisse putavit alii me esse aiunt qui non sum, 
continetur in his verbis : vel ille qui se petere argentum modo^ 
qui servum se meum esse aiehat. Primum Menaechmus in 
universum sibi multa mira accidisse affirmat, exempli causa 
hominem illum aflfert sibi ignotum, qui cum servum suum se 
esse asseveraret, eum se esse dixerit, qui non esset. Gontra 
alios se eum esse, qui re vera sit, negare ; socerum et medicum 
se insanire putare. Quae cum ita sint, mea quidem sententia 

tum demum, si in eum modum versus distribuimus, ut v. 1040 
post V. 1045 ponatur, sensus evadit dilucidus. Si quis autem 
in temporum consecutione negant (v. 1040) et aiehant (1046) 
oflfendit, vereor ne obliviscatur, quam eodem modo si ordinem 
versuum traditum conservamus tempora varientur: negant 
atque excludunt^ aiebat, ait, aiebant, 

Mil. 19 sq. postquam dixit Artotrogus: Nil hercle hoc 
quidemst praeut alia dicam, addit 

Edepol vel elepbanto in India 
Quo pacto ei pugno praefregisti bracchium. 

Mil. 58sqq. 

Amant ted omnes mulieres, neque iniuria, 
Qui sis tam pulcer. Yel illae quae bere pallio 
Me reprebenderunt. 

Rud. 421 sqq. 

Pro di immortales, Veneris effigia haec quidemst. 
Ut in ocellis hilaritudo'st : heia, corpus quoius modi: 
Subvolturium — illud quidem subaquilum volui dicere; 

deinde vel apposito duo exempla, quibus pulcra corporis forma 
comprobetur, addit servus: 

Vel papillae quoius modi : tum quae indoles in saviost. 

B a c a r i a e fragmentum (Macr. III, 16, 1 ) sqq. 

Quis est mortalis tanta fortuna affectus umquam 

Qua ego nunc sum? Quoius haec ventri portatur pompa: 

Vel nunc qui mihi in mari acipenser latuit antebac, 

Quoius ego latus in latebras reddam meis dentibus et manibus. 

Plane eodem modo, quo his quos enumeravi locis vel, etiam 
velut in Plauti comoediis usurpatur. De quo vide Brixium 
ad Mil. V. 25 et Lorenzium ad Pseud. v. 749. Ut nonnuUa 
exempla aflferam: 

Merc. 225 sqq. 

Miris modis di ludos faciunt hominibus 
Mirisque exemplis somnia in somnis danunt. 
Velut ego nocte bac quae praeteriit proxuma 
In somnis egi e. q. s. 

Rud. 593 sqq. 

Miris modis di ludos faciunt hominibus 
Mirisque exemplis somnia in somnis danunt. 
Ne dormientis quidem sinunt quiescere. 

Velut ego hac nocte quae processit proxuma 
Mirum atque inscitum somniavi somnium. 

Most. 703 sqq. 

Siquis dotatam uxorem atque anum habet, 
Neminem soUicitat sopor: ibi omnibus 
Ire dormitum odiost. Veluti nunc mihi 
Exsequi certa res est ut abeam e. q. s. 

Tempus iam adest quaerendi, qua ratione vel in eam 
significationem transire potuerit, ut idem valeat quod exempli 
causa. Equidem etiam in hoc usu antiquam imperativi naturam 
agnosco : vel ego qui = nimm ein Beispiel : ich, der ich e. q. s. ; 
praesertim cum aliud simillimae transmutationis exemplum 
aflferre liceat. Eodem enim sensu quo vd etiam alius impe- 
rativus a Romanis usurpabatur: scilicet puta; cuius testimonia 
apud Handium collecta invenias, cf. Hor. sat. 11,5, 32 sq. 

^Quinte' puta aut ^ubli' — gaudent praenomine molles 
Auriculae — ^Tibi me virtus tua fecit amicum' e. q. s. 

Et si denuo quaerimus, qui fieri potuerit, ut iuxta vel 
eodem munere velut fiingeretur, imperativi puta fortunam perse- 
quamur. Qui cum per aliquod temporis spatium in usu fuisset, 
eadem illa compositionis lege in ut puta^ transiit. Itaque 
duobus imperalivis idem accidit. Quorum primam originem 
et vim obliti Romani ut et velui et ut puta novarent, fortasse 
sicut illius analogia commoti sunt. Ceterum conferendi sunt 
Uicet^ sdlicet, imperativi obscurati. 

g 9. Postquam omnes locos absolvimus, qui ad rera 
demonstrandam momenti esse possunt, restant nonnuUi versus, 
in quibus diversis de causis aut vel delendum aut alio instru- 
mento criticis soUemni opus est. 

Amph. 443 sqq. Tam consimilest atque ego. 

Sura, pes, statura, tonsus, oculi, nasum vel labra, 
Malae, mentum, barba, collus: totus; 

reclissime Langenus adnotat: „vel liesse sich der Bedeutung 
nach vielleicht rechtfertigen, aber hochst auffallend ist die ver- 



1) Sen. epp. 47, 15; nat. quaest. 2, 2, 3. Im primis autem iuris con- 
sulti hoc adverbio uti amabant. Gf. Ealb, Roms Juristen p. 25 et 130; 
Krebs-Schmalz, Antibarbarus II p. 391 sq. Ceterum iam Woelfflinius puta 
et ut puta in comparationem vocavit, Archiv. lex. VIII p. 296. 

5 

einzelte Conjunktion zwischwi so vielen Substantiven" , itaque 
reficiendum putat frons. Merc. 310, quem locum Leo citat, 
in comparationem vocari non potest, nam ibi et saepius vel 
interposito substantiva disiunguntur et altera persona appellatur. 
Birtius mihi benigne coniecturam suam aculi nasum palpebra 
(sc. neutrum plurah's) tradidit; palpebrae enlm oculis nimirum 
vicinae; labra locum non haberent nisi post malas. Vixque 
aliud verbum invenitur, cuius litterae cum traditis accuratius 
consentiant Praeterea litterae v ei p saepius commutantur (cf. 
Birt Mus. Rhen. t. 52 suppl. p. 78). 

Bacch. 1068sq. 

Hoc est incepta efficere pulcre: yeluti mihi 
Eyenit, ut ovans praeda onustus cederem; 

pro veluti codicum Bothius rel coniecit; sed Langeni verba 
omnino comprobo: ^sachlich halte ich weder vel noch veluti 
fur moglich; es ist vorher keine allgemeine Behauptung auf- 
gestellt, die durch ein einzelnes Beispiel bewiesen resp. er- 
l&utert werden soll; sondern das hoc weist deutlich darauf 
hin, dass Ghrysalus eben nur an den einen Vorfall denkt, der 
auch im folgenden Verse Erwahnung findet". Nonnullam veri- 
tatis speciem Leonis coniectura habet: 

Hoc est incepta eMcere pulcre: bellule 
Mi evenit e. q. s. 

Capt 88sqq. 

Et hic quidem hercle, nisi qui colaphos perpeti 

Potest parasitus frangique aulas in caput, 

Yel ire eitra portam Trigfeminam ad saccum licet; 

ubi cum Guieto vel delere mavelim quam cum Bothio et ire 
delere et ilicet pro licet conicere. Utrum Klotzius (altr5m. 
Metrik p. 83) adhibito accentu vel ire extra traditam lec- 
tionem iure servaverit necne, non diiudico. 
Capt 832 

Priusquam pultando vel assulatim foribus exitium adfero 

Nonio auctore vel rectissime deletum est, nam pessime metrum 
turbat 
Curc. ISsqq. 

Huic proxumum illud ostiumst oculissimum. 
Salve, valuistin, ostium oculissimum? — 

Garuitne febris te heri yel nudius tertius 
Et heri cenavistine? — Deridesne me? 

versum 17 Langenus ut deleret his argumentis commotus est: 
^vel ist an dieser Stelle ganz unplautinisch und uberhaupt ohne 
vemunftigen Sinn. Dazu kommt der hochst seltsame Ausdruck 
caruitne te febris, so dass man stark versucht ist, den Vers 
zu tilgen, woraufhin sich et heri cenavistine im Munde des 
Palinurus durchaus passend an die vorhergehende Frage des 
Phaedromus anschliessen wurde e. q. s." Quae argumenta 
mihi ut Langeno adsentirem persuaserunt , neque contra ea 
Leo quicquam effecit, cum et post valuistin Palinuri nomen 
insereret et ad f>el adnotaret: vel i. e. vel^ si febris tua quar- 
tana est nudius tertius. Id quidem mihi recte sensisse Leo 
videtur aut bis legendum esse oculissimum aut verba ostium 
oetiMsissimum servo attribuenda esse. Nam si post oculissimum 
ocdusissimum repetitur, sane deridendi causa dictum est, ita- 
que a Palinuro. Equidem bis oculissimum scribere Festi glossa 
ad utrumque versum adhibita maUm. Deinde mihi v. 17 ab 
interpolatore recentiore interpositus esse videtur, qui causam 
cur ianua cenare fortasse non potuisset desiderabat et Plauti 
neglegentiam se emendare posse sperabat. Ceterum conexus, 
qui est inter verborum formas valuisti et cenavisti easdem 
personas exhibentes, hoc versu pessime toUitur. Summi autem 
moraenti est, quod vd hic in sententia interrogativa usurpatur, 
ubi omnino locum non habet (cf. supra p. 23); nam si quis 
interrogat, ex sua sententia interrogatum conformat. Itaque 
hic et Most. 356 quod traditur vel, contra naturam suam pugnat. 
Men. V. 1054 traditus est sic: 

Quom ego accurro teque eripio yel impugnando ingratiis; 

vd quod neque ad sensum neque ad metrum quadrat, a Came- 
rario e textu remotum est atque emendatum vi pugnando. 
Ego malim vei impugnando^ cf. Merc. 317 sqq.: hoc scilicet 
loco Demipho Lysimacho se amare confessus veretur, ne ille 
se castiget; Palatini exhibent: 

Nihil est iam quod tu mihi suscenseas: 
Fecere tale ante alii spectati viri. 
319 Humanum amarest, humanum autem ignoscerest: 
Ne sis me obiurga, hoc non voluntas me impulit; 

b* 

pro altera versus319 parte codex A praebet: atqueidveloptingit 
deum , ubi vel Gertzius emendavit in vei-, Leo affirmat diiudi- 
cationem inter utramque versionem difficilem esse, quia utraque 
ad versum insequentem quadret. Quid, si ambas retinemus 
et locum totum sic constituimus? 

Nihil est iam quod tu mi suscenseas: 
Fecere tale aiite alii spectati viri. 
Humauum amarest, atque id vei optiugit deum. 
Humanum amarest, humanum autem ignoscerest. 
Ne sis me obiurga, boc non voluntas me impulit. 

Sententiarum progressus hic evadit: Spectati viri iam idem 
fecerunt, nam humanum amare est, praesertim cum vi deum 
optingat. Eodem modo autem quo amare et ignoscere huma- 
numst ; noli igitur me obiurgare. Quae cum ita sint, quia duo 
insequentes versus ex eisdem incipiunt verbis, facillime intelle- 
gitur, quo modo alia codicum classis alium versum praetermiserit. 

Most. 356 sqq. 

Ubi sunt isti plagipatidae ferritribaces viri 

Vel isti, qui hosticas trium nummum causa subeunt sub falas, 

Ubi pol cuique denis hastis corpus transfigi solet; 

Langenus adnotat: „Tranio sucht jemanden, der sich fur 
ihn kreuzigen zu lassen bereit sei: ubi sunt isti plagipatidae 
ferritribaces viri; da das jedoch Sklaven sind, die Strafen, aber 
vielleicht nicht den Tod tapfer aushalten, so passen ihm diese 
noch nicht recht und er fahrt deshalb fort vel (= oder viel- 
mehr) isti qui e. q. s.; das sind solche, die er gebrauchen kann, 
die bereit sind, sich dem Tode auszusetzen". Quod mihi argutius 
iudicatum esse videtur. Quia et in versu 356 et in versu 357 
codices inter vel et ubi fluctuant, ego utrobique ubi scribendum 
esse censeo, ita ut gravis anaphora exsistat. De interrogativa 
enuntiati forma vide ad Curc. 17 (p. 67). 

Most. 410 

Nam quoivis homini vel optumo vel pessumo; 

quem versum interpolatum esse rectissime cognovit Ritschelius. 
Poen. 530 

Vinceretis cervom cursu vel gralatorem gradu; 

quem versum contra codices CD {B praebel el) et Varronem 
de 1. 1. VII 69 Paulo auctore (p. 97 M.) sic scrifcendum esse censeo 

Vinceretis cursu cervas et gralatorem gradu. 

Gist. 402 ex scripturae in Ambrosiano reliquiis nil erui 
potest nisi veL 

Omnia iam vel particulae exempla, quae in Plautinis 
comoediis tradita sunt, praeter oculos nostros ipraeterire vidimus.^ 
Atque cum atd colligationis usum in memoriam revocamus, 
elucere puto, quantum intersit inter utriusque particulae vim 
et significationem. Errat igitur Goetzius, si Stich. v. 152 pro 
aut temere vel substituit, ut hiatum toUeret. Eodem modo 
falso Schoellius Capt. 665 

Decet innocentem vel servom atque innoxium 

et Capi 912 

Quasi lupus esuriens timui, ne vel in me faceret impetum 

versus quos corruptos esse putat, vel interposito sanare conatur. 
Erravit et Ritschelius, si codicum lectione turbata Most. v.241 sq. 
sic constituit: 

Edepol si vel summo lovi eo argento sacruficassem, 

Pro illius capite quod dedi, numquam aeque id bene locassem. 

Nam exiguo exemplorum numero excepto vel particulae usum 
Plautinum eum esse confirmare licet, ut verbi velle natura ubique 
subaudienda sit atque eius maxime qui appellatur voluntas 
in ea vocula respiciatur. 

Progrediamur iam ad Terentium. 

VI. Usus Terentianus. 

De diverso Plauti et Terenti genere dicendi multa iam 
scripta et dicta sunt. Quae diversitas facillime explicatur et 
intervallo temporis, quod inter illos erat, et ea ipsa causa, quod 
alter plebis cotidianum sermonem sibi assumpsit, alter quamvis 
populo td placerent quas fecisset fahulas operam daret , tamen 
summo studio id egit, ut sermone urbano et ad sublimes suas 
familiaritates apto uteretur. Quamvis igitur diversum hac una 



1) Particularum exempla quatenus in prologis exstant vide infra sub 
capite VII. 

ex parte Terenti et Plauti genus dicendi esse inter omnes 
constet, utrumque idem fere tenipus si non genuit, at tamen 
clanim reddidit: idem fere annus, qui Plautum abripuit, 
Terentium nascentem vidit. Qua de causa e recta via non 
aberrabimus, si multis in rebus consensum quoque interPlautum 
et Terentium fiiisse statuimus. Congruit vero etverborum quae 
adhibita sunt copia magnam partem et copulatio sive verborum 
sive sententiarum et multa alia, quae enarrare longum est. 
Videamus iam, quid ex usu aut et vel particularum Plautino 
et Terentiano, si inter se componuntur, effici possit. 

In universum haec ratio inter Plautum et Terentium inter- 
cedit: Plautus conscripsit versus circa 21400, scilicet earum 
fabularum, quae aetatem tulerunt, Terentius autem c. 7000. 
Quodsi apud Plautura 280 exerapla aut et 90 vel particulae 
invenimus et ex ntimeris tantum versuum conclusionem 
facimus, Terentium, si quidem apud eum eadem ratio 
valebat , *®®/a = 93 aut et •% = 30 vel exhibiturum fiiisse 
exspectamus. Revera autem aut centies undequinquagies, vel 
duodevicies apud Terentium legimus, ita ut poetam aut multo 
saepius, vel autem paulo rarius quam Plautum usurpasse vide- 
amus. Conferre licet, quod sis cum Plautus saepissime usur- 
pavisset, Terentius non adhibuit nisi octies (Eun. 311. 756. 
799; Heaut. 212. 369. 374; Phorm. 59; Ad. 766) et semel 
audi si vis (Ad. 184). Quod postquam praemonui, rem ita 
instituam, ut ea quae in duobus antecedentibus capitibus de 
singulis in usu particularum generibus dixi, non repetam, sed 
ad superiorum capitum quae respondent paragraphos provocem. 

Sequuntur iam primum, quae in Terenti comoediis exstant 
aut particulae exempla. 

. § 1 = cap. rV § 1 : aut strictam alternationem indicat. 
Andr. 208 

Quae {sc, nuptiae) si non astu providentur, me aut erum pessum dabunt. 

Heaut. 279 

Hic sciri potuit aut numquam alibi e. q. s. 

Heaut. 995 sq. 

ad misericordiam ambos {sc, parentes) adduces cito 
Aut scibis cuius sis [ac, non eorum, qui parentes tui nominantur) ; 

quid sit eventurum, e Clitiphonis arbitrio non pendet. 

P h o r m. 423 sqq. Omnia haec 

Illum (ac. filium) putato, quae ego nune dieo, dicere: 
Aut quidem cum uxore hac ipsum prohibebo domo ; 

quod per ainbages quasi expressum est; Demipho haec dicit: 
Strictam disiunctionem pono ; aut tu ea , quae fili verbis tibi 
propono, accipis aut ego illum una cum uxore domo expellam. 
Phorm. 551 sq. 

Quoquo hinc asportabitur terrarum, certumst persequi 
Aut perire. 

Hec. 299 

Tum matrem ex ea re me aut uxorem in culpa inventurum arbitror. 

§ 2 = cap. lY § 2 : idem aut significat, si bis ponitur. 
Andr. 265 

Sed nunc peropus est, aut hunc cum ipsa aut de illa me adversum buncloqui. 

.Andr. 463 

Utinam aut hic surdus aut haec muta facta sit. 

Eun. 91 sq. 

utinam esset mihi 
Pars aequa amoris tecum et pariter fieret, 
Ut aut hoc tibi doleret itidem ut mihi dolet 
Aut ego istuc abs te factum nihili penderem. 

Eun. 219 

Nam aut iam revortere aut mox noctu te adiget horsum insomnia; 

sc. alterum contra tuam ipsius voluntatem amoris acritate 
fdcere cogeris. 
Eun. 529 

Aut dicat quod volt aut molesta ne siet. 

Heaut. 325 

Aut haec cum illis sunt babenda aut illa cum his mittenda sunt. 

Heaut. 420 sq. 

Aut ego profecto ingenio egregio ad miserias 

Natus sum, aut illud falsumst, quod volgo audio e. q. s. 

Phorm. 483 

Nam per eius unam, ut audio, aut vivam aut moriar sententiam. 

Phorm. 809 

una omnis nos aut scire aut nescire hoc volo. 

Hec. 74 sq. 

Eheu me miseram, cur non aut istaeo mihi 
Aetas et forma est aut tibi haec sententia? 

H e c. 253 sq. 

Siquid est peccatum a nobis, profer: 
Aut ea refellendo aut purgando vobis corrigemus. 

Hec. 480 

Segreganda aut mater a me est, Phidippe^ aut Philumena. 

Ad. 234 sq. 

ut sit satius perdere 
Quam aut nunc manere tam diu aut tum persequi. 

§ 3 =r cap. IV § 3 : atd ad imperativum accedit. Geterum 
de imperati asperitate cf. cap. IV § 3 extr. 
Hec. 698 

Redduc uxorem aut quam ob rem non opus sit cedo. 

A d. 123 

Postremo aut desine aut cedo quemvis arbitrum; 

quae est stricta disiunctio, cuius tantum ad alteram partem 
quemvis referendum est. Aut duplicis cum imperativo coniuncti 
apud Plautum nullum exemplum exstat. 

§ 4=cap. IV § 4: aut simplicem disiunctionem exhibet. 
Andr. 83sq. 

obseryabam mane illorum servolos 
Yenientis aut abeuntis. 

Andr. 440 sq. 

Nihil hercle (sc. nuptiae molestae sunt) : aut, si adeo, biduist aut tridui 
Haec sollicitudo. 

Eun. 184 

Profecto non plus biduom aut Ph. Aut ? Nihil moror. 

Eun. 403 sq. 

Tum sicubi eum satietas 
Hominum aut negoti siquando odium ceperat e. q. s. 

Heaut. 62 sq. 

annos sexaginta natus es 
Aut plus eo, ut conicio. 

Heaut. 132 

Quem pariter uti his decuit aut etiam amplius. 

Heaut. 725 sqq. 

saepe obsecrans me ut veniam frustra veniet, 
Aut cum venturam dixero et constituero . . . 
Decipiam ac non veniam. 

Phorm. 227 sq. 

iSm, nunc ipsast opus ea, aut, siquid potest, 
Meliore et callidiore. 

Phorra. 271 

Ex qua re minus rei foret aut famae temperans . . . 

P h o r m. 275 sqq. 

nostran culpa east an iudicum, 
Qui saepe propter invidiam adimunt diviti 
Aut propter misericordiam addunt pauperi? 

Phorm. 735 sq. 

Certe edepol, nisi me animus fallit aut parum prospiciunt oculi, 
Meae nutricem gnatae video. 

Hec. 421 

Dies triginta aut plus eo in navi fui. 

Hec. 550 sq. 

Audisti ex aliquo fortasse, qui vidisse eum diceret 
Exeuntem aut intro euntem ad amicam. 

Ad. 349 

neque rem ullam intercessisse illa aut me indignam. 

Ad. 708 

Si frater aut sodalis esset, qui magis morem gereret? 

§ 5 = cap. IV § 5 : eadem res, si aat saepius ponilur. 
Andr. 333 sq. 

Nunc siquid potes aut tu aut hic Byrria, 
Facite fingite e. q. s. ; 

si Plautinum usum pro lege adhiberaus, vel hic nullo modo 
stare posset, nam agitur de ea quaestione, num quid fingere 
possin^ non de ea, nmn velint. 
He&ut. 86 

Aut consolando aut consilio aut re iuvero; 

cf. Pseud. 19 iuvabo aut re aut opera aut consilio bono. 
Ad. 32 sq. 

Uxor, si cesses, aut te amare cogitat 

Aut tete amari aut potare atque animo obsequi; 

hoc loco si aut-aut-atd-atque inter se respondent, ita intelle- 
gendum est, ut animo obsequi ad tria quae antecedunt verba 
{amare^ amari^ potare) respiciat. Supplendum fere: atque 
omnino. 

Ad. 36sqq. 

Quibus nunc sollicitor rebus! Ne aut ille alserit 
Aut uspiam ceciderit aut praefregerit 
Aliquid. 

§ 6 = cap. IV § 6: aut-aut = modo-modo. 
An.dr. 86sqq. 

Phaedrum aut Gliniam 
Dicebant aut Nicaretum: nam hi tres tum simui 
Amabant ; 

qui versus iii hunc sensum accipiendi sunt : modo hunc servum 
interrogat modo illum, illi vero discrepant nominantes aut 
Phaedrum aut Cliniam aut Nicaretum. Demonstratur hoc 
exemplo, qua via duplicatum atd sibi assumere potuerit signi- 
ficationem particularum modo-modo, 
Andr. 55sqq. 

Quod plerique omnes faciunt adulescentuli, 
Ut animum ad aliquod studium adiungant, aut equos 
Alere aut canes ad venandum aut ad philosophos: 
Horunj, ille nihil egregie praeter cetera 
Studebat et tamen omnia haec mediocriter. 
Heaut. 68 sq. q^in te in fundo conspicer 

Fodere aut arare aut aliquid ferre denique; 

cf. usum Plautinum Truc. 52, p. 30. 
Heaut. 440 sq. 

Yehemens in utramque partem, Menedeme, es nimis 
Aut largitate nimia aut parsimonia. 

Heaut. 503 sqq 

Ita comparatam esse hominum naturam omnium, 
Aliena ut melius videant et diiudicent 
Quam sua? An eo fit, quia re in nostra aut gaudio 
Sumus praepediti nimio aut aegritudine? 

Phorm. 243sq. 

Pericla, damna peregre rediens semper secum cogitet: 
Aut fili peccatum aut uxoris mortem aut morbum filiae. 

§ 7 = cap. IV § 9 : atU interiecto singula verba corriguntur. 
Andr. 41 

Si tibi quid feci aut facio quod placeat e. q. s. 

Andr. 139 

Quid feci? Quid commerui aut peccavi, pater? 

Andr. 143 

Quid facias illi, qui dederit damnum aut malum? 

Andr. 236 

Hocinest humanum factum aut inceptum? 

Andr. 245 

. Adeon hominem esse invenustum aut infelicem quemquam, ut ego sum ! 

Andr. 256 sq. 

censen me yerbum potuisse ullum proloqui aut 
Ullam causam, ineptam saltem e. q. s. 

Andr. 277 sq. 

Adeon me ignayom putas, 
Adeon porro ingratum aut inhumanum aut ferum. 

Andr. 509 

Ne tu hoc posterius dicas Davi factum consilio aut dolis; 

adnotatioSpengelii aut prot^eZpositum esse, quoniam enuntiatum 
negetur, falsa est; neque enim intellexit corrigendi vim, quam 
particula exhibet. 

Andr. 625 

Hocinest credibile aut memorabile e. q. s. 

Andr. 921 

Ego istaec moveo aut curo? 

Eun. 96 sq. 

Non pol, quo quemquam plus amem aut plus diligam, 
Eo feci e. q. s. 

Eun. 104 

Sin falsum aut vanum aut finctumst e. q. s. 

Eun. 468 

Perpulcra credo dona aut nostri similia; 

quod vertendum est: „die Geschenke sind sehr schon oder, 
um mich anders auszudrucken , sie gleichen den unsrigen". 
Thraso autem miles perpulcrum sane donum dederat, scilicet 
virginem illam civem Atticam. 

Eun. 565 

Quid ego eius tibi nunc faciem praedicem aut laudem? 
• Eun. 616 

Nequam ille hodie insanus turbam faciat aut vim Thaidi. 

Eun. 1025 

Qua spe aut quo consilio huc imus? 

Heaut. 152 

si quis recte aut commode 
Tractaret. 

Heaut. 657 sq. 

Quid nunc suspicare aut invenis 
De illa? 

Heaut. 707 

Satin sanus es aut sobrius? 

sic scribendum est videlicet. Nam quamvis optimus Bembinus 
et, consensus tantum reliquorum codicum aut exhibeat, aut hoc 
loco Terentianum usum postulare mihi persuasum est. 
Heaut. 912 

Quemquamne animo tam comi esse aut leni putas e. q. s. 

Heaut. 1027 

Quod peto aut volo. 

Phorm. 191 

Quam hic fugam aut furtum parat? 

Phorm. 432 

Aut te visum aut auditum velim? 

ubi alterum tantum aut ad hanc quaestionis partem spectat. 
Phorm. 580 

Quo pacto aut unde mihi sit, dicundum ordinest. 

Phorm. 952 

Quo pacto aut unde haec hic rescivit? 

Phorm. 783 

Nequid vereatur Phormionem aut eius orationem. 

Phorm. 848 

Num mirum aut novom est e. q. s. 

Phorm. 1025 

Quid mihi hic adfers, quam ob rem exspectem aut sperem porro non fore? 

Hec. 549 

Tun prospicere aut iudicare nostram in rem quod sit potes? 

Ad. 38 sq. 

vah quemquamne hominem in animo instituere aut 
Parare quod sit carius quam ipse est sibi? 

Ad. 55 sq. 

Nam qui mentiri aut fallere insuerit patrem aut 
Audebit, tanto magis audebit ceteros; 

quos versus ita ut omnibus codicibus traditi sunt conservaverim 
(nisi quod aid alterum in initio versus ante audebit exstat), 
quamvis tempora insuerit et audebit inter se discrepantia nec 
non et collocatio vocis aut Umpfenbachium commoverint , ut 
asterisco apposito corruptelam indicaret. Micio vero quasi ipse 
se corrigit : qui insuerit aut audebit i. e. „wer sich gewohnt 
hat oder — ich will mich lieber sch^rfer so ausdrucken — es 
(sc. jetzt zum ersten Male; quod est consuetudinis contrarium) 
im Einzelfall wagen wird". De particulae in fine metri collo- 
catione iam satis convenit (cf. Appuhn 1. d. p. 77). Fleckeisenus 
dedit in altera editione huius anni: 

Nam qui mentiri aut fallere insuerit patrem, 
Haud dubie tanto magis audebit ceteros. 

Ad. 65sqq. 

Et errat longe mea quidem sententia, 

Qui imperium credat gravius esse aut stabilius, 

Yi quod fit, quam illud quod amicitia adiungitur; 

ceterum confer ad hanc Micionis sententiam verba Peniculi 
parasiti Men. 79 sqq. : Homines captivos qui catenis vinciunt . . ., 
nimis stuUe faciunt mea quidem sententia. 

Ad. 789 

Ei mihi, quid faciam? Quid agam? Quid clamem aut querar? 

§ 8 = cap. IV § 11 : eadem res nisi quod utrimque com- 
plura verba stant. 

Andr. 51 sqq. 

Nam is postquam excessit ex ephebis, Sosia, et 
Liberius vivendi fuit potestas — nam antea 
Qui scire posses aut ingenium noscere, 
Dum aetas metus magister prohibebant ? e. q. s. 

Andr. 196 sqq. 

Si sensero hodie quicquam in his te nuptiis 

Fallaciae conari, quo fiant minus, 

Aut velle in ea re ostendi, quam sis callidus e. q. s. 

Andr. M3sq. 

Si senserit, perii aut, si lubitum fuerit, causam ceperit, 
Quo iure quaque iniuria praecipitem in pistrinum dabit; 

perire enim et in pietrinum vel in molmn dari comoediarutn 
servis unum atque idem est. 
Eun. 14 sq. 

Dehinc ne frustretur ipse se aut sic cogitet: 
^Defunctus iam sum, nihil est, quod dicat mihi'; 

se frustrari atque hoc cogitare idem valent; nam se ipse 
firustratur, si falsum istud cogitat. 
Andr. 326 sqq. 

Nunc te per amicitiam et per amorem obsecro, 
Principio ut ne ducas. — Dabo equidem operam. — Sed si id non 
Aut tibi nuptiae haec sunt cordi — [potest 

Eun. 89 sq. 

Sane quia vero haec mihi patent semper fores 
Aut quia sum apud te primus. 

Eun 437 sq. 

Scin, siquando illa mentionem Phaedriae 
Facit aut si laudat, te ut male urat? 

Eun. 1044 

Quid commemorem primum aut laudem maxume? 

Heaut. 671 sq. 

Nam quod de argento sperem aut posse postulem me fallere 
Nihil est. 

Phorm. 12 (cf. Eun. 14) 

Nunc si quis est qui hoc dicat aut sic cogitet e. q. s. 

Phorm. 305 sq. 

hominem commonstrarier 
Mihi istum volo aut ubi habitet demonstrarier ; 

cf. Epid. V. 536 (supra p. 45 sq). 
Phorm. 408 

Potius quam lites secter aut quam te audiam e. q. s. 

Phormio enim id ipsum ei suaserat, ut rem itetum agendam 
iudicibus traderet. 
Phorm. 690sq. 

Quid minus utibile fuit quam hoc ulcus tangere 
Aut nominare uxorem? 

ipsa enim uxor ulcus est, quod nominatum sive tactum dolet. 

Hec. 304 sqq. 

Sed magnum nescio quid necesse est eye^isse t^armeno, 
305 Unde ira inter eas intercessit, quae tam peilnansit diu. — 

Par. Aiit quidem hercle parvom, si vis vero veram rationem exsequi. 
Non maxumas, quae maxumae sunt interdum irae, iniurias 
Faciunt : nam saepe est, quibus in rebus alius ne iratus quidem est, 
309 Cum de eadem causa est iracundus factus inimicissimus : 

quamvis versu 306 optimus codex Bembinus ei omnes reliqui 
haud tradant, non dubium est, quin Bentleii egregiam con- 
iecturam secuti atU scribere debeamus, quod non solum aptius 
ad contextum quadrat, sed sensu totius loci omnino postulatur. 
Parmeno enim respondet : Sane magnum quid necesse est eve- 
nisse aut quidem hercle parvom i. e. „oder vielmehr um mich 
richtiger auszudrucken". 

Hec. 643 sq. 

sed quid mulieris 
Uxorem habes aut quibus moratam moribus? 

Hec. 655 sq. 

si ex me illa liberos vellet sibi 
Aut se esse mecum nuptam e. q. s. 

Hec. 729 sq. 

^ Videndum est ne minus propter iram hanc impetrem quam possiem, 
Aut nequid faciam plus (sc. propter iram) , quod post me minus 

fecisse satius sit. 

Ad. 28 sq. 

si absis uspiam 
Aut ibi si cesses e. q. s. 

Ad. 145 sq. 

verum si augeam 
Aut etiam adiutor sim eius iracundiae e. q. s. 

Ad. 601 

Si ita aequom censes aut si ita opus est facto, eamus. 

A d. 877 sq. 

ecquid ego possiem 
Blande dicere aut benigne facere. . . . 

§ 9 = cap. IV § 13 et 15: eadem res, nisi quod oratio 
habet gradum ad superiora vel ad inferiora tendentem. 
Phorm. 931 sq. 

etiam nunc credis te ignorarier 
Aut tua facta adeo? 

i. e. »oder gar". 

Hec. 524 

Vir ego tuos sim ? Tu viram me aut hominem deputas adeo esse ? 

i. e. „oder auch nur". 

§ 10 = cap. IV § 16: enuntiata directe interrogativa aut 
interposito coniunguntur. 
Andr. 343 

Sed ubi quaeram? Aut quo nunc primum intendam? 

sic scribunt freti auctoritate codicis Victoriani, qui antiquitate 
et dignitate proxime ad Bembinum accedit. Bembinus enim 
hoc loco deficit. 
Andr. 492sq. 

Dave, itan contemnor abs te? aut itane tandem idoneus 
Tibi videor esse, quem tam aperte fallere incipias dolis? 

Eun. 153 sq. 

Egon quicquam cum istis factis tibi respondeam? 
Aut ego nescibam, quorsum tu ires? 

Eun. 349 sq. 

Nostin quae sit? Dic mihi. Aut 
Vidistin? 

Eun. 575 

Num parva causa? Aut prava ratiost? 

Eun. 643 

Ubi ego illum . . . inveniam ? Aut ubi quaeram ? 

Eun. 650 

quid festinas? Aut quem quaeris? 

Eun. 797 

Tibi illam reddat? Aut tu eam tangas? 

Eun. 821 

Eunuchus abiit: quam ob rem? Aut quid factumst? 

Eun. 950 

Quid ita? Aut quid factumst? 

Heaut. 595 sq. 

ecquid . . . egisti, Syre ? Aut 
Repperisti ? 

Heaut. 674 

Quid agam? Aut quid comminiscar? 

Phorra. 192 

Sed ubi Antipbonem reperiam ? Aut qua quaerere insistam viam ? 

Phorm. 234 

Quid mihi dicent? Aut quam causam reperient? 
Phorm. 418 at nos unde? Aut quamobrem? 

Phorm. 431 sq. 

Egon tuam expetam 
Amicitiam? Aut te visum aut auditum velim? 

Phorm. 550 

Quam ob rem? Aut quidnam facturu's? cedo. 

Phorm. 574 

Pol me detinuit morbus. — Unde? Aut qui? 

Phorm. 626 

Quid hic coeptat? Aut quo evadet hodie? 

Phorm. 704 

Quam ob rem? Aut quid dicet? 

Phorm. 728 sq. 

Quid agam ? Quem mihi amicum inveniam misera ? Aut quo consilia 
Aut unde auxilium petam? [haec referam? 

H e c. 72 sq. 

Iniurium autem est ulcisci adversarios ? 
Aut qua via te captent eadem ipsos capi? 

Hec. 355 

Quid tu igitur lacrimas? Aut quid es tam tristis? 

Hec. 628 

Quid respondebo his? Aut quo pacto hoc aperiam? 

Hec. 825 

Quid exanimatu's obsecro? aut unde anulum istum nactu's? 

sic scribo Fleckeiseni priorem editionem secutus. Tradidit autem 
Bembinus: obsecro es aut anulum^ ceteri: es examinatus obsecro 
aut unde anulum. Aut quod omnibus codicibus reservatum 
est, cur nos non reservamus? Umpfenbachius vero eumque 
secuti Dziatzko et Fleckeisenus in altera editione versum ita 
instruxerunt: 

Quid exanimatus obsecro es? Unde anulum istum nactu^s? 

H e c. 873 sq. 

Ere, licetne scire ex te, hodie quid sit quod feci boni? 
Aut quid istuc est quod vos agitis? 

Ad. 149 sq. 

Quam hic non amavit meretricem? Aut cui non dedit 
Aliquid ? 

Ad. 330 

quid iam credas? Aut cui credas? 

A d. 396 sq. 

Sinerem illum? Aut non sex totis mensibus 
Prius olfecissem e. q. s. 

Ad. 677 sq. 

sed quid ista, Aeschine, 
Nostra? Aut quid nobis cum illis? 

A d. 689 sq. 

Numquid circumspexti ? Aut numquid tute prospexti tibi, 
Quid fieret? 

Ad. 707 

Quid hoc est negoti? Hoc est patrem esse? Aut hoc est filium esse? 

§ 11 = cap. IV § 17: sententiae indirecte interrogativae 
aut interiecto copulantur. 
Andr. 404 

Reviso quid agant aut quid captent consili. 

Eun. 12 sq. 

unde is sit thensaurus sibi 
Aut unde in patrium monumentum pervenerit. 

Eun. 543 

neque scio, quid dicam aut quid coniectem. 

Eun. 554 sq. 

Qui me . . . rogitando obtundat, enicet, 
Quid gestiam aut quid laetus sim. 

Heaut. 1008 

At si rogem iam, quid est quod peccem aut quam ob rem hoc facias: 

nescias . . . 

Hec. 675 sq. 

Ignarum censes tuarum lacrimarum esse me? 
Aut quid sit id, quod sollicitere ad hunc modum ? 

H e c. 766 sq. 

Verum hoc te moneo unum, qualis sim amicus aut quid possiem 
Potius quam inimicus, periclum facias. 

§ 12 = cap. V § 3. De aut iam actum esl. Sequitur, ut 
ad eos locos animum advortamus, quibus vel Terentius scripsit. 
Ecce etiaro Terentius vel cum cura ponere assolet, ubi altera 
persona appellatur. Ad imperativum accedit his locis: 

Andr. 679 sq. 

Parum succedit quod ago: at facio sedulo. 
Vel melius tute reperi, me missum face; 

quod vertendum est: „ich bemuhe mich eifrig, habe aber wenig 
Erfolg. Wenn dir das lieber ist {vel)y so denke dir etwas 
besseres aus und lass mich aus dem Spiel". 
Eun. 319 sq. 

hanc tu mihi vel vi vel clam vel precario 
Fac tradas: mea nil refert, dum potiar modo; 

sensus evadit hic : ^die Art der Ausfuhrung uberlasse ich deinem 
Belieben (veZ), mir ist das gleichgultig". 
Heaut. 78 sq. 

Vel me monere hoc vel percontari puta: 
Rectumst, ego ut faciam: non est, te ut deterream; 

vertendum est: «glaube, was duwillst; jedenfalls ist es in der 
Ordnung, dass ich es thue". 
Phorm. 143 

ubi ego hinc abiero, vel occidito. 
i. e. si vis^ occide illum, per me licet. 
Phorm. 988 

Nisi sequitur, pugnos in ventrem ingere; 

ad quae lepida verba Phonnio respondet: 

Vel oculum exculpe: est ubi vos ulciscar probe; 

i. e. ^wenn du willst (sive meinetwegen) schlage mir sogar ein 
Auge aus, ich werde mich schon zu rachen wissen**. Quo in 
versu iam antiquos grammaticos sapientiam suam expertos 
esse elucet ex Prisciani loco (XVI 7), quem supra p. 2 exscripsi. 
Quia enim illis temporibus vel imperativi natura tam fun- 
ditus abolita erat, ut ne vestigium quidem relictum esset, 
nesciebant grammatici, quomodo usum illum obsoletum, quem 
sive ipsis pellectis poetis sive ex operibus compendiariis per- 
cipiebant, ad suam loquendi consuetudinem accommodarent, 
atque placuit eis vim illam, quam dicunt subdisiunctivam, 
agnoscere. 

§ 13 = cap. V § 4 : vel disiunctivum ad alteram personam 
directum est. 
Andr. 652 

Haud istuc dicas, si cognoris vel me vel amorem meum. 

6» 



_ 84 ^ 
Andr. 904 sq. 

Mitte orare, una harum quae vis causa me ut faciam monet: 
Vel tu vel quod verumst vel quod ipsi cupio Glycerio; 

quod perlucidum sane exemplum est, nam Crito ipse cum dicit una 
harum quae vis causa, quasi interpretatur illa vel quae sequuntur. 
Heaut. 56 sq. 

Tamen vel virtus tua me vel vicinitas . . . 
Facit ut te audacter moneam et familiariter ; 

quod vertendum est: «Magst du nun deine eigene Tuchtigkeit 
oder unsere Nachbarschaft als Grund annehmen, jedenfalls sehe 
ich mich veranlasst u. s. w.* 

§ 14 = cap. V § 6 : vel disiunctivum liberius usurpatur. 
A n d r. 265 sq. 

Sed nunc peropus est, aut hunc cum ipsa aut de illa me advorsum hunc loqui. 
Dum in dubiost animus (sc, huius), paulo momento huc vel illuc impellitur. 

Spengeh*us Plauti locum (Capt. 368 sqq.) adscribit , cuius mihi 
quoque in mentem venerat: 

Utroque vorsum rectumst ingenium meum, 
Ad te atque ad illum: pro rota me uti licet. 
Vel ego huc vel illuc vortar quo imperabitis. 

Quae si Plauti verba conferimus, hoc sane concedendum est 
in Terentiano illo versu particulam partem propriae signifi- 
cationis amisisse. Nam cum illic duo appeilentur, ad quos 
primum singulos vel^ deinde ambos una imperahitis directum 
est (cf. p. 56), hic altera persona, cui eligendi optio sit, desi- 
deratur. Tamen vel ne hic quidem simplicem disiunctivam 
vim praebet, sed unum ex spectatoribus appellari nobis flngere 
debemus: animus impellitur vel huc vel illuc, sive in quamvis 
sententiam. 
Heaut. 639sq. 

Nempe anui illi prodita abs te filia est planissume, 
Per te vel uti quaestum faceret vel uti veniret palam; 

eo, quod additum est, per te significatio particulae in eum 
sensum corroboratur , ut matrem ipsam dicentem audiamus; 
scilicet illa haec dixerat: Per me vel fac quaestum vel veni 
palam, Quod enuntiatum cum in orationem indirectam tra- 
ductum sit, vel quoque servatum est, quamvis ad tertiam per- 
sonam particula accedere non soleret. 

§ 15 ^ cap. V § 7: idem accidit notioni comparativae. 
Eun. 184 

Tandem non ego illam caream, si sit opus, vel totum triduom ? 

vel eo defendi videtur, quod additum est si sit opus. Qui 
loquitur, hominem quendam, qui aut adstat aut quem sibi 
ipse fingit, appeliat: si opus sit, si postulaSj vel hoc facere 
possum. Certe autem propriae imperativi significationis me- 
moria paulum oblitterata est. Quod idem cadit in 
Eun. 179 

Ego illum eunuchum, si opus sit, vel sobrius ; 

contrarium affirmat servus in Plauti Rud. v. 566: Vel ego 
amare utramvis possum, si probe adpotus siem. 

Eun. 1081 

Praeterea hoc etiam, quod ego vel primum puto; 

neque hic primaria particulae vis ita est deleta, ut nihil aliud 
significet nisi „sogar**, sed Gnatho ex eorum, quos verbis com- 
pellat, rebus loquitur: »was fiir euch das wichtigste ist**. Nec 
non notandum est, quod in v. 1080 ubi velis antecessit. 

§ 16 = cap. V § 8 : vel = exempli causa. Premendum est, 
quod velut cum eodem sensu saepissime apud Plautum exstet, 
Terentius numquam usurpavit. 
Andr. 489 

Vel hoc quis non credat, qui te norit, abs te esse ortum ? 

Simo suspicatur Davom fallacias fingere, ne nuptiae fiant. Quam 
suam sententiam ut uno tantum argumento comprobet, ex 
omnibus partum pueri eligit: „Nimm doch von allen Belegen 
nur den einen ! Wer sollte nicht glauben u. s. w. ** 
Eun. 395 sqq. 

Est istuc datum, 
Profecto, ut grata mihi sint, quae facio omnia. 

Vel rex semper maxumas 

Mihi agebat quicquid feceram : aliis non item ; 

sic Iradit Basilicanus, Bembinus post maxum^s addit gratias, 
quod tamen verbum ex v. 391 supplendum est. Ceterum 
Priscianus qui bis (XVI 7 et XVII 1 1 ) hunc versum citavit 
(cf. p. 2 et 3), eodem modo quo de versu Phormionis supra 
(p. 83) tractato temere iudicat subdisiunctivam significationem 
statuendam esse. 

Heaut. 566 sqq. 

Nam istaec quidem contumelia est, 
Hominem amicum recipere ad te atque eius amicam subigitare. 
Vel here in vino quam immodestus fuisti. 

Heaut. 805 sqq. 

Nulla est tam facilis res, quin difficilis siet, 
Quom invitus facias. Vel me haec deambulatio, 
Quam non laboriosa, ad languorem dedit. 

H e c. 58 sqq. # 

Per pol quam paucos reperias meretricibus 
Fidelis evenire amatores, Syra! 
Vel hic Pamphilus iurabat quotiens Bacchidi, 
Quam sancte, ut quivis facile posset credere, 
Numquam illa viva ducturum uxorem domum! 
Em duxit. 

Non falso igitur nec contra dicendi usum Fleckeisenus in 
Heaut. V. 541 legendum esse 

Vel iam huic mansisset unicus gnatus domi 

coniecit. Sed facilius versus sanatur, si cum Bentleio iam post 
huic transponimus. Nam quomodo vel intercidere potuerit aut 
cur omiserit is, qui codicem exaravit, causa inveniri vix poterit. 

§ 17. Postquam omnia quae in Terenti comoediis exstant 
particularum exempla coUegi, unum etiara adnotare me oportet, 
quod in hac re pusilla magni sane momenti est. 
Invenimus enim vel 

in Andria quinquies, 

in Eunucho quinquies, 

in Heautontimorumeno quinquies, 

in Phormione bis, 

in Hecyra semel, 

in Adelphis omnino non. 
Quem si numerorum ordinem, qui cum temporum ordine plane 
consentit, videmus, summo iure miramur. Terentius enim 
posteriore vitae tempore vel rarius atque rarius adhibuit. Quod 
quomodo explicem, nescio ; nam similem Plautinarum fabularum 
seriem instruere non possum. Nisi forte hac in re aliquid 
valebunt, quae infra p. 94 ad Catullum adnotata invenies. 

In universum autem hoc stabit iudicium : Si utriusque 
partieulae usum Terentianum contemplamur, corlcedendum est 
eum cum Plautino plane consentire, nisi quod Terentius aut 
multo saepius, vel aliquanto rarius quam Plautus usurpavit. 
Quae cum ita sint, erravit mea quidem sententia Langenus, 
cum contendit (1. d. p. 77 extr.) : «Schon bei Terenz erscheint 
zuweilen die ursprungliche Bedeutung von vel verwischt" ; cuius 
sententiae testimonia afifert Eun. 397 (ubi falso „sogar" sup- 
ponit); 1081; Heaut. 56;Tlun. 223. Reputes, uter illis de locis 
rectius iudicasse videatur. 



VII, De vel et aut particulis apud ceteros eiusdem 

et posterioris aevi poetas. 

§ 1. Postquam cum Plauti et Terenti usum tractarem, 
omnis locos plenos citavi, quo facilius dignosci posset, quam 
diversa ratione particulae apud illos usurpatae essent, nunc satis 
lato atque firmo fundamento posito celerius procedere et citandi 
parsimonia uti cogor. Nam cum mihi persuasum est eam quam 
de particularum usu profero sententiam adfatim exemplis com- 
probatam esse, tum ex eis quae tractanda supersunt litterarum 
Romanarum fragmentis, quippe quae sententiarum conexu 
careant, non tantus nimirum fructus capi potest quantus ex 
Plauti et Terenti incolumi dicendi consuetudine. Tamen 
lucrum quamvis exiguum hinc quoque nos quaesituros esse 
spero. Itaque animo collecto ad ruinas illas nobis relictas 
aggrediamur et videamus, utrum sententiam nostram corroborent 
an refutent. Agitur vero imprimis de tragicorum et comicorum 
Romanorum reliquiis, quarum collectio a Ribbeckio perfecta 
inspicienda est (est mihi ad manum utrumque volumen tertiis 
curis nuper editum). Gum comicorum fragmentis ea exempla 
compono, quae in Plauti comoediarum prologis exstant ; consulto 
enim ea usque adhuc retinui, quia quibus temporibus hi pro- 
logi attribuendi sint parum constat. Deinde accedunt ea, quae 
Baehrensius conglutinavit titulo inscripto : fragmenta poetarnm 
Bomanorum, coniecturis haud itasaepefelicibusinsertis; praeter 

alia Enni et Lucili relliquiae eas quas optamus voces nobis 
suppeditant. Denique ad Catulli nugas atque epyllia pervenimus, 
quae tandem nobis certi iudicii facultatem permittunt. 

§ 2. In tragicorum fragmentis, ex quibus initium facio, 
vel particula quater nobis occurrit. De Pacuviano versu 135 

Vel cum illum videas sollicitum orbitudine 

nihil aliud fere praedicandum est, nisi vel ad alteram personam 
esse directum. Nescimus enim, quid antecesserit , neque certo 
affirmare licet, quam vim particula hoc loco praebuerit. Possis 
cogitare de significatione exempli caiisa, ut tale quid supplendum 
sit: Quanta calamitas in homines saepissime incurrit! Vel cum 
illum videas e. q. s. 

In versibus Acci 133 sq. 

Vel hic qui me aperte eflfrenata inpudentia 
Praesentem praesens dictis mertare institit 

de notione particulae dubitari non potest; significat enim plane 
exempli causa et huius fere modi verba antecesserunt : Tantam 
impudentiam in hominibus inveniri! Vel hic qui e. q. s. 

Eodem modo post locum aliquem communem certum 
quoddam exemplum velut addito aflfertur Pacuv. v. 375. 

Incertis incertorum fabulis hi versus (v. 49sqq.) attribuuntur : 

Aperte fatur dictio, si intellegas: 

Tali dari arma, qualis qui gessit fuit, 

lubet, potiri si studeamus, Pergamum. 

Quem ego me profiteor esse, mest aecum frui 

Fratemis armis mihique adiudicarier, 

Vel quod propinquus vel quod virtute aemulus; 

eodem modo quo si intellegas etiam vel — vel ad eius qui com- 
pellatur, arbitrium provocat et sic intellegendum est: utravis 
de causa mihi arma adiudicari aequum est, vel quod — vel quod. 
Restat Acci Medeae fragmentum. Pastor navem adveni- 
entem miratus talia secum volvit (v. 395 sqq.): 

Ita dum interruptum credas nimbum volvier, 
Dum quod sublime ventis expulsum rapi 
Saxum aut procellis, vel globosos turbines 
Existere ictos undis concursantibus; 

videmus hic inter se respondentes dtim — dtim — veL Dum — 
dum hoc loco necessario idem significat quod tum — tum^ quam 

notionem nusquam alibi exstare Goethius ad Cic. de deorum 
nat. 11 35,89, ubi Acci verba laudantur, affirmat. Deinde vel 
interposito tertia quaedam miraculi explicandi ratio additur 
atque ita quidem, ut ad ea quae de particulae usu demonstra- 
vimus hic quoque locus quadret. Nam fingit sibi pastor ali- 
quem, quocum loquatur et cui quasi optionem dat, quid credere 
malit. 

Aut in iisdem fi^agmentis multo saepius invenitur. Qui 
loci, quatenus perspici potest, illa tantum comprobant, quae 
diximus, i. e. aut particulam semper ex eius ipsius qui loquitur 
sententia intellegendam esse. Exempla quae in tragicorum 
fragmentis exstant sunt haec: Enn. 59. 66. 75. 173. 200. 273. 
390; Pacuv. 50. 117. 118. 167. 176 {obnoxium esse aut brutum 
aut elinguem putes i. e. „oder ich will lieber sagen") 203. 205. 
327. 422; Acc. 13. 17. 87. 108. 110. 125 sq. 131. 147. 2l8. 231. 
2G1. 294. 397. 400. 425. 455. 457. 486. 488. 506. 576. 580. 
(»58. praetext. 12. Semel aut cum imperativo coniungitur: 
Pacuv. 341 

Aut me occide, illinc si usquam probitam gradum: 

quo de versu cf. ea, quae Birtius mus. Rhen. t. 40 p. 539 
extr. adnotavit. Equidem aut quomodo hic sit intellegendum 
non diiudico, nam quamvis Teucrum eis quae antecedunt 
verbis affirmasse se semper in Salamini insula mansurum esse 
eluceat, tamen qua ratione id asseverarit, nos consequi non 
possumus. 

§ 3. Sequuntur iam ea, quae ex comicorum fragmentis 
et Plautinarum fabularum prologis colligi possunt exempla 
particulae vel. Nec sine gaudio duobus locis, quibus Naevius 
vel usurpavit, sententiam meam plane vidi confirmari. Legimus 
enim Naev. 125 

An nata est sponsa praegnas? Vel ai vel nega 

et 126 sq. 

Vel quae sperat se nupturam viridulo adulescentulo, 
Ea licet senile tractet detritum nitabulum; 

si ad priorem versum conferimus Rud. v. 430 et 1331, 
alio interpretamento opus non erit. In altero autem loco 
significatio exempli causa proxime ad manum est Multo 

minus grata haec partioulae vel exempla se oflferunt, quae in 
prologis Plautinis insunt: 
Cas. 75sqq. 

Id ni fit, mecum pignus, siquis volt, dato 
In urnam mulsi, Poenus dum iudex siet 
Vel Graecus adeo vel mea causa Apulus; 

ubi tamen particulae natura eatenus saltem servatur, ut tertiae 
personae voluntati arbitratus concedatur, atque ea re firmatur, 
quod et imperativus et siquis voU antecesserunt. 
Poen. 21 sqq. 

Diu qui domi otiosi dormierunt, decet 

Animo aequo nunc stent vel dormire temperent. 

Servi ne obsideant, liberis ut sit locus, 

Vel aes pro capite dent. Si id facere non queunt, 

Domum abeant e. q. s. ; 

cum alterum vel fortasse ita defendi possit, ut vertamus „oder 
wenn sie sitzen wollen'*, idem tamen priore loco positum nihil 
propriae notionis servavit atque iam in eundem sensum tra- 
ductum est, quem exhibet aut in versu qui antecedit 18 

neu lictor verbum aut virgae muttiant. 

Tali modo Plautum particula uti potuisse conceptis verbis 
nego, nam si versus in cap. V § 6 compositos in comparationem 
vocamus, Plautum notionem eius disiunctivam a verbi vdle 
natura numquam removisse elucet. 

Denique de aut particula satis habeo versuum numeros 
ponere; cuius usum eundem esse, quem illustravi, ipse si 
placet videas. Exstat his locis: Plaut. Amph. 130; Aul. 23; 
Gas. 69; Poen. 18. 80 (cf. supra p. 19). Gaecil. v. 27. 63. 
207. 260; Sext. Turp. v. 21. 165; Titin. v. 60. 65. 102. 166; 
Afran. 151. 188. In Gaecili Stati v. 199 sqq. 

In amore suave est summo summaque inopia 
Parentem habere avarum inlepidum, in liberos 
DifTicilem, qui te nec amet nec studeat tui. 
Aut tu illum furto fallas aut per litteras 
Avertas aliquod nomen aut per servolom 
Percutias pavidom, postremo a parco patre 
Quod sumas quanto dissipes libentius! 

me vel exspectaturum fuisse concedo. Sed quod aut usurpatur, 
ea fortasse condicione expiicatur, ut vertamus bald — bald. 

Conlra vis slricte disiunctiva praevalet in Publili Syri sententiis 
(6. 80. 117. 246. 382. 422. 655), ut specimen afferam v. 6 

Aut amat aut odit mulier, nihil est tertium. 

§ 4. Addo ea testimonia, quae ex poetarum Romanorum 
reliquorum fragmentis exprompta habeo. Inter quae auctoritate 
et gravitate longe primum est, quod Festus ex Enni annalibus 
nobis servavit, cum ipse de aut et vel particulis ageret (cf. eius 
verba supra p. 10). Exstat \n Baehrensii collectione sub 
numero 376 

Vel tu dictator vel equorum equitumque magister 
Esto rel consul. 

Nonne mirum est Festum ut huius particulae usum aliquo 
exemplo comprobet, talem sibi locum elegisse, qui eius cui ego 
patrocinor sententiae optimum testimonium est ? Nam hoc loco 
vel cum imperativi altera persona coniunctum iam nulla inter- 
pretatione eget; accedit quod tu personale ei adhaeret, quo 
de usu supra monui p. 50 sq. Quae cum ita sint, ex Verri 
ipsius sententia ea quae de vel particulae usu demonstravi dicta 
esse suspicor. 

Ex Lucili fragmentis 
V. 573 

Vel si alio opus sit, fore, ut hinc aliquo cesseris 

V. 581 

Persuade et transi vel da quam ob rem transeas 

id certe concludi potest vel alteram personam compellare. In 
fr. 670 corruptissimo vel quod bis traditur, alius alio modo 
emendavit; sed ad quaestionem diiudicandam pertinere non 
videtur. Neque ex fr. 607 sic tradito: 

Hoc invenisset unum ad morbum illum homini vel bellissimum 

de vel particulae significatione certi quidquam elucet. 

Aut legitur his locis: Livius Andr. fr. 9; tabula triumpha- 
toria Ti. Semproni Gracchi v. 3 (Bahr p. 55). M. Porci 
Gatonis carm. de moribus fr. 2. Enn. fr. 94 (v. 12). 234. 270. 
342. 389; Lucil. fr. 8. 14. 22. 169. 242 (v. 6). 333. 386 (v. 3). 
405. 464. 491. 553. 692. 763. 764. 821; Acc. fr. 26; Valer. 
Aedit. fr. 2. (v. 4); Laevi fr. 18 (v. 1 et 4); Ciceronis fr. 3 
(v. 23 et 25). 39 (v. 3 et 4) ; Varronis Atac. fr. 22 (v. 4). Quae 
cum exempla legum a nobis latarum terminis plane cohibeantur 

omnia, minus apta visa est nutricum cantilena scbolio ad 
Pers. III 16 tradita quam Bahrensius p. 34 sic inducit: 

lalla, lalla, lalla! i, aut dorini aut lacta! 

Nam nutrices si ut infantes lenirent, sono tam acri usae essent, 
vix iratas pullorum mentes pacaturas fiiisse puto. Inest enim 
aliquid ferociae huic aw^cum imperativis copulato, quod vocatur 
comminativum (cf. supra p. 24 et 4). Itaque cum Persi editionem, 
quam fecit 0. Jahnius, tertiis curis a Buechelero recognitam 
inspicerem, ad Persi versum a scholiasta haec adnotata inveni: 
^quae (sc. ntitrices) infantibus^ ut dormiant, saepe dicere solent 
Jalla , lalld' id est aut dormi aut lacta , quod quasi irati in- 
fantes nolunt\ Quamvis igitur doleat nobis bellulam istam 
cantilenam e manibus eripi nisi quod lalla, laUa illud relin- 
quitur, quod nos et ipsi pueruli a nutriculis olim nostris audi- 
vimus, tamen codicum aucloritati concedendum est nutrices 
parvorum Romanorum ab illo aut — aut se abstinuisse, veritas 
fortasse, ne superbis maioribus superbiores alumni tam stricto 
imperato ad vagiendum incitarentur. Hic autem sensus scholii 
est : lalla lalla modo significat dormi^ modo significat lacta, 

§ 5. Ignoscent mihi, spero, manes CatuIIi, si eius carmina 
cum pullis pipiantibus et nutricum cantilenis compono. Sed 
tamen hic mihi opportuna occasio datur, ut loquendi usum 
eius in comparationem vocem. Atque valde gaudeo, quod 
integer et incolumis ille testis mihi auxilio subvenit: 55, 15sqq. 

15 Dic nobis, ubi sis futurus, ede 

Audacter, committe, crede luci . . . 
21 Vel si vis, licet obseres palatum, 

Dum veri sis particeps amoris. 

Praeclare hoc Catulli testimonio confirmatur, quod de natura 
particulae vel demonstrare conatus sum. Nam videmus ipsum 
sermonem cottidianum, quem ille in carminibus pangendis 
minime sprevit, etiam tum conscium fuisse, qua ex origine 
vel natum atque qualis significatio eius propria sit et princi- 
palis. Quod idem illustratur c. 12 v. 6sqq. 

crede Pollioni 
Fratri, qui tua furta vel talento 
Mutari velit. 

Getera exempla, quae GatuUus suppeditat, sane minus utilia 
sunt atque particulae veram faciem ut ita dieam fiico oblilam 
nobis monstrant: 
c. 1 7 V. 5 sq. 

Sic tibi bonus ex tua pons libidine fiat, 
In quo vel Salisubsili sacra suscipiantur ; 

c. 23 V. 3sq. 

Verum est et pater et noverca, quorum 
Dentes vel silicem comesse possunt; 

c. 25 V. Isqq. 

Ginaede Thalle, mollior cuniculi capillo 
Yel anseris medullula vel imula auricilla 
Yel pene languido senis situque araneoso . . . 
Remitte pallium mihi meum e. q. s. 

Illud vel quod c. 55 v. 9 traditur, acciri iam non potest, quia 
Birtii coniectura radicitus remotum est (videas eius proemium 
De amorum simulacris p. 3). 

Restat igitur, ut de aut particulae usu referam. Quae his 
locis invenitur: 5,12. 7,7. 21,2 sq. 22,4; 10; 13. 23,13. 24,2 sq. 
26,3. 29,8; 14; 21. 39,10 sqq. 42,14. 60,2. 63,55. 64,102; 106; 
121 sq.; 262; 394. 67,40. 68,38; 42. 69,4. 71,2. 74,2. 76,7 sq.; 17 '; 
24. 91,4. 107,7. 110,5. Accedunt tria exempla strictae dis- 
iunctionis, quil^us poeta, id quod iamborum sive hendecasylla- 
borum proprium est, minaciter in inimicos invehitur: 
c. 12 V. 10 sq. 

Quare aut hendecasyllabos trecentos 
Exspecta aut mihi linteum remitte; 

c. 69 V. 9sq. 

Quare aut crudelem nasorum interfice pestem, 
Aut admirari desine, cur fugiunt ; 

c. 103 

Aut, sodes, mihi redde decem sestertia, Silo, 

Deinde esto quamvis saevus et indomitus: 
Aut, si te nummi delectant, desine quaeso 

Leno esse atque idem saevus et indomitus. 

Gontra in c. 72 v. 1 sq. 

Desine de quoquam quicquam bene velle mereri 
Aut aliquem fieri posse putare pium 

et c. 82 V. Isqq. 

Quinti, si tibi vis oculos debere Catullum 

Aut aliud siquid carius est oculis, 
Eripere ei noli e. q. s. 

ea particulae vis agnoscenda est, quam vertimus: „oder um 
mich anders auszudrucken". 

Premendum vero est, quod in epylliis et elatioris stili 
carminibus GatuUus numquam vel usurpavit, immo anxie et 
consulto evitasse videtur. In eis vero, quas proprie nugas 
appellat, conscribendis iibenter ea particula utitur. Quae cum 
ita sint, concludendum est poetam vel coUigationem eodem 
modo quo et alia verba ut nimis vulgarem non dignam putasse, 
quam in epyllia et elegos reciperet. Fortasse eadem causa 
Terentius commotus est, ut quo urbaniorem et politiorem ser- 
monem suum reddidit, eo magis vel particulam e comoediis 
suis exulem eiceret (vide supra p. 86). 

Lucretium qui hic desideret, in capite quod sequitur ex- 
tremo quaerat. 

VIII. De vel et aut particulis in prosa 

oratione obviis. 

§ 1. Hactenus de poetis, qui tempore liberae rei publicae 
floruerunt. Omnis autem lex invertitur vel totus quasi con- 
spectus commutatur, si prosae quam dicimus orationis reliquias 
antiquissimas inspicimus et usum loquendi, qualis ibi inveniatur, 
quaerimus. Quamquam si historicorum et oratorum fragmenta 
consulis, parum efficitur, quippe quae vel ter exhibeant: 

Catonis frgm. (Meyer orat. Rom. fr. ed. II p. 132): Frusto 
panis conduci potest, vel uti taceat^ vel uti loquatur. 

G. Gracchi verba (Meyer p. 242): Qui autem ex eodem 
loco atque ordine tacenty ii vd acerrimi sunt, 

Semproni Asellionis frgm. 12 (Peter hist. Rom. fr. p. 183): 
Ne possent vel sationes facere hoc secus (?) ; 
quibus ex tribus locis primus nobis particulae vim satis in- 
columem servavit; licet enim interpretari : conduci potest in 
quamvis partem vel uti taceat vel uii loquatur. Duo autem 
reliqui signilicationem particulae depravatam nobis monstrant. 

lam vero aut coniunctionis usurpatio isdem cancellis circum- 
cluditur, quibus eam coerceri solere saepe iam demonstravimus. 
Cuius ex historicis exempla Peterus in indice comportavit 
omnia, oratorum hic sequuntur appositis Meyerianae editionis 
paginarum numeris: Cato p. 52 extr.; 64 in.; 126; 144; 145. 
Scipio Aemilianus p. 179 in. Fannius p. 201. C. Gracchus 
p. 231 extr. et 232 in.; 239. 

Sed hic cum in tenebris versati simus, in claram lucem 
intramus, si ad Catonis librum de agricultura sive de re rustica 
aggredimur. Nam cum iuxta legimus c. 7 extr.: item alia 
genera quam plurima serito aut inserito. Oleas orcites, posias: 
eae optime conduntur vel virides in muria vd in lentisco con- 
tusae vel e. q. s. et cum imperativos , quae verbi est tritissima 
forma in hoc doctrinae rusticae compendio, modo vel inter- 
posito modo aut coniungi videmus neque ea re sensuni ulla 
ratione variari, quamvis inviti concedere debemus particulas 
aemulas iam promiscue a Catone usurpari. Neque tale quidem 
quale exstat cap. 160 et tamen cotidie cantato in alio s. f, vel 
luxato ; vel hoc modo . . . vel hoc modo . . . consulto sic dictum 
esse credere possumus, sed temere factum est, ut hoc loco 
vel — vel appareret ; Catonis enim sermonem eodem iure aut — 
aut admisisse persuasum habeo. Ceterum vide de particularum 
usu indicem Keilianae editionis nuper editum.^ 

Eodem modo de dicendi usu in rhetoricis ad Herennium 
expresso iudicandum esse primo obtutu elucebit, si haec tantum 
exempla hic pono: I, 1,2 demonstrativum est, quod tribuitur in 
alicuius certae personae laudem vel vituperationem et iudidale 
est ... quod habet aecusationem aut petitionem cum defensione, 
II, 23,35 vitiosa ratio est^ quae ad expositionem non est accommo^ 
data vel propter infirmitatem vel propter vanitatem. Quae satis 
erunt, ut quam plane vel et aut se in eandem disiunctivam 
vim miscuerint cognoscamus. 

Legum quoque reliquiae, quas Mommsenus in C. I. L. 
primo tomo imprimendas curavit, eodem modo utraque parti- 
cula utebantur, cf. No. 198,79 et 86. 200,36. 1409,6. In monu- 
mento Ancyrano vel omnino non legitur. 

1) R. Krumbiegel, Lips. 1897. 

Eandem viam quam prosae orationis scriptores et Lucretius 
poeta iniit. Id quod satis demonstratur, hos si versus perlegimus- 
n, 434 sqq. 

Tactus enim, tactus, pro divum nomina sancta, 
Gorporis est sensus, vel cum res extera sese 
Insinuat, vel cum laedit quae in corpore natast 
Aut iuvat egrediens genitalis per Veneris res, 
Aut ex offensu cum turbant e. q. s.; 

nam hic vel cum — vd cum — aut cum inter se respondent. 

§ 2. lam igitur ad quaestionis huius finem perventum 
est, nam id meum non esse puto usum particularum porro 
persequi, qui id mihi proposuerim demonstrare, qua via impe- 
rativus vel priscam suam naturam atque indolem adeo amisisset, 
ut simplicem disiunctionis significatum assumeret. Quod num 
mihi contigerit, tu ipse iudices. Mihi vero nihil aliud restat 
atque ut paucas animadversiones et pusillas addam, quibus 
rei meae me prodesse posse puto. 

In primis vero tres versus adnoto, quos Birtium mihi ad 
manum dedisse grato animo confiteor: Tib. IV 5,13 sq. 

Nec tu sis iniusta, Venus: vel serviat aeque 
Vinctus uterque tibi, vel mea vincla leva; 

et Prop. II 17,5 sqq. 

Vel tu Tantalea moveare ad flumina sorte, 

Ut ]iquor arenti fallat ab ore sitim, 
Vel tu Sisyphios licet admirere labores, 

Difficile ut toto monte volutet onus: 
Durius in terris nibil est quod vivat amante. 

Nonne sonos auribus nostris notissimos audimus, hos versus 
si recitamus? Sinceram enim atque puram vel particulae 
naturam eis in versibus agnoscimus, qualis initio fuit ; amabat- 
que etiam Plautus illam monosyllaborum vel tu artissimam 
coniunctionem (cf. supra p. 50 sq.). Neque minus gratum 
Propertianum illud obtingit, II 11,1: 

Scribant de te alii vel sis ignota licebit; 

porro Lucani versus VI 599 

Vel tu parce deis e. q. s. 

Adicio, quod casu mihi obvenit, epigramma anthologiae lat. 
ed. Riese 796,6: 

Vel tu pone dapes, Vare, vel aufer opes. 

De Petroni usu confer Segebadii dissertationis (observationes 
grammaticae et criticae in Petronium) p. 46 sqq. , cuius non- 
nulla verba quae exstant p. 49 hic exscribo: ^VeV primum ibi 
locum habet^ ubi duae res levissima disiunctione ponuntur, ita 
ut alteram ex eis eligere liceat^ quare saepius sequitur ^si cum 
verbis ^velle, maUe\ Exempli causa: c. 94 iam malo vel car- 
minibus loquaris; c. 99 expedite sarcinulas et vel sequimini me 
vel^ si mavultis^ ducite; c. 114 iunctos nos mare feret vel si 
voluerit misericors ad idem lifus expellere e. q. s. Praeterea 
haec notanda sunt verba c. 98 per fidem, Eumolpe, reditc 
puerum et vel Ascylto redde. Itaque id non sensit Segebadius 
vel praecipue ad alteram verbi personam adponi. Servavit 
igitur sermo hic volgaris sive cotidianus, quod quam rnaxime 
genuinum est. Ceterum aut multo frequentius apud Petronium 
quam veL^ 

Eam particulae vel significationem , quam vertimus „zum 
Beispier, et Cicero in epistulis et Horatius in sermonibus ad- 
hibere amabant. Ut nonnulla exempla afferam: Cic. ad div. 
VII 24 amoris quidem tui, quoquo me verti, vestigia (sc. video) 
vel proxime de Tigellio; ad fam. II 13; Hor. sat. I 6,105; 

II 8,27 sqq. 

Nos, inquam, cenamus avis, conchylia, piscis, 
Longe dissimilem noto celantia sucum : 
Ut vel continuo patuit e. q. s. 

Qui idem significatus etiara apud Terentianum Maurum in- 
venitur (de cuius usu loquendi cf. Werth, de Terentiani ser- 
raone et aetate, Fl. J. S.-B. XXIII p. 355 et 375), qui sic 
scribit v. 1139 sq. 

nil iam spondeo videas superesse relictum, 
Vel tu ruricolae primum decurre Maronis. 

Vides etiam hic tralaticium illud vel tu retineri. 

De vel et aut apud iuris consultos Romanos obvio cf. Kalb, 
Roms Juristen, p. 72, qui Ulpianum vel multo saepius quam 
aut posuisse docuit. 



1) Conferatur nunc lexicon Petronianum edd. Segebade et Lommatzsch 
Lips. 1891, p. 17. 

Denique premenduin est, quam mira Apuleius dicendl 
consuetudine usus sit, quippe qui inMetamorphosibus vel omnino 
praetulerit, cf. Becker, studia Apul. p. 13: ^Auf enim in 
omnibus eius metamorphoseon libris semel exstat, ^aut — auf 
ita td duae res graviter disiungantur ^ nusquam scriptum est^ 
sed ea significatione ubique ^vel — veV etiamsi tertium aliquid 
exclusum est . , . , Quid quod m unoquoque ceterorum scriptoruni 
et ^auf et ^aut — aut\ ut alterum alteri respondeat, solito more 
usurpatum est eorum auctorum, qui disiunctivarum particularum 
usum ad certas regulas redegerunt! 



